
VITA IACOBI MERLO-HORSTII.*) 


IACOBUS MERLO natus fuit in Horst, pago 
olim Dioeceseos Ruremundanae , ex parentibus 
haud fortunatis sed probis, Iacoso Merto et 
HretgxA Marnrxz, colonis, anno 1597 die 94 mensis 
Iulii. Patre ruri a militibus crudelem in modum 
mature interremto, pia mater puerum octo 
annorum, cui Dei timorem, vitiorum fugam et 
virtutis amorem a teneris cum lacte instillaverat, 
avunculo, Ioann: Honsrrio, Metropolitanae eccle- 
siae vicario, viro aetate quidein provecto, sed 
vitae morumque integritate conspicuo et pietate 
maxime commendato, Coloniam educandum trans- 
misit, a quo iis, quibus puerilis aetas ad huma- 
nitatem solet informari artibus, per triennium 
imbutus fuit, eiusque mores ad omnem hones- 
tatem compositi. Tum litteras hurmanieres in 
gymnasio trium coronarum apud Patres socie- 
tatis Iesu didicit. Pietate erga Deum, sanctosque 
reverentia , erga magistros observantia nulli 
puerorum secundus erat, labore magis et stu- 
dio diligentiaqne, quam ingenio, primos aequa- 
bat scholares. Adolescens, Rhetoricam auspi- 
catus, avunculi iussu e gymnasio Coronarum 
trausiit ad Gymnasium Montanorum, quod inter 
tria vetustissimum fuit, ut in eo philosophigis 
disciplinis imbutus, et Magistri titulo decoratus 
litteras ingenuas profiteretur, et doctior et ad 


*) Cont. Veri et pii sacerdotis idea, sen Vita R. D. lacost MEnrLo-HonsrtIt, 
Pastoris B. Marine Virginis in Pasculo Colouiae, Ss, Theol. Licant, — 
Coloniae npud 15anaucm Kiuchium. nuo MDCXLV. 

obeunda munia ecclesiastica prodiret instructior, 
simulque Sw olgianae fundationis beneficio frue- 
retur. Huius gymnasii Praeside sive Regente 
P. R. D. Ioanne Geresnio, Collegii ad St. Apos- 
tolos Decano, et postea Serenissimi Principis 
Electoris et Archiepiscopi Vicario in spiritua- 
libus generali, viro et doctrina claro et pie- 
tatis in iuventute fovendae studiosissimo, duce 
et moderatore studiorum suorum usus estado- 
lescentulus, eoque authore, exactis philosophiae 
spatiis anno 1616, undeviginti annos natus 
contubernalibus sive convictoribus gymnasii 
Montani praefectus. Coepit eodem tempore 
Theologiae simul et pervolvendis optimis qui- 
busque scriptoribus diu noctuque' assiduam 
navare operam, et Ss. Patrum, praecipue An- 
gelici Doctoris, excutere monumenta tanto sa- 
pientiae studio et cupiditate, ut animi nimia 
contentione valetudo corporis interdum debili- 
taretur. 

Cogitanti de vitae statu amplectendo imprimis 
arrisit iuveni Societas Iesu, quam ingenio suo 
, et voluntatis propensioni maxime consentaneam 
iudicavit, sed ob vires corporis infirmas sensit 
e re fore, si saecularem statum ecclesiasticum 
eligeret, et Dei gloriam et proximorum salutem 
verbo, scriptis et vitae exemplo promoveret. 
Anno 1621 6ta Martii a Reverendissimo Domino 
Orroxz, Episcopo Cyrenensi et Suffraganeo Co- 
lonieusi presbyteri ordine insignitus, 21ma Martii 
primum sacrum in sacello S. Ursulae, vulgo 
Camera aurea, celebravit; exinde quotidie, nisi 
morbo aut alia gravi causa praepediretur, rem 
divinam faciebat, praemissis semper quinis Psal- 
mis consuetis, et aliis piis precibus , e Tnowa 
pnr Krwris et annis postremis e Paradiso suo 
dcpromptis. 

aie decennium fere compleverat intra Mon- 


IACOBI MERLO-HORSTIT. VII 


tani gymnasii septa, in Serenissimi et Reveren-- 
dissimi Principis Lothoringae, Faaxcisct, Epis- 
copi Virdunensis, et Decani Metropolitani fa- 
miliam adscitus est; sed in aula din morari 
non potuit, quem Deus ad curam animarum 
vocaverat. Nam mortuo anno 1623 12. Febr. 
R. D. Perro SricmgERo , Pastore ecclesiae 
D. M. V. in Pasculo, a Srmo. Principe, qui 
eius doctrinam et mornm maturitatem per 
annum exploratam habuit, vicesimum quintum 
aetatis annum agens, donatus est hoc beneficio 
parochiali, cui adnexa erat Vicaria in ecclesia 
Metropolitana Coloniensi et cura animarum to- 
tius Capituli Metropolitani, familiarum item Ca- 
nonicorum, et eorum quotquot beneficiis templi 
fruebantur, praeter alias civium domus cir- 
cumiectas. *) 22. Martii ea diligentia munus obire 
coepit, ut, cum omnium superaret expectatio- 
nem, banc ex ore principis saepe vocem ex- 
presserit, neutiquam se poenitere, lacosuM, ae- 
tate iuvenem, tanto muneri praefecisse. Cum 
iure Coloniensis nrbis pleraque beneficia cu- 
rata gradum in Theologia, ceu publicum eru- 
ditionis testimonium, requirerent, anno 1626 
4. Nov. Licentiae gradum in Theologia assecu- 
tus est, fastidiens Doctoratus lauream , utpote 
functionibus suis haud necessariam. Colligen- 
dis et perlegendis Ss. Patrum libris, et iis scrip- 
toribus, quibus omnes muneris sui partes cla- 
rius perspiceret, et expleret studiosius, maiorem 
ab hoc tempore dedit operam. Ut autem fa- 
cilius gregem Domini, sibi creditam, pasceret 
oratione et verbo, secutus est exemplum Pas- 
toris pastorum ; coepit prius facere, quam docere. 
Neoparochus altum vitae sanctioris aedificium 
moliturus, S. AucusriNo suadente, profundum 


*) lacet ecclesia B. M. V. in pasculo in templi Metropolitani Coloniensis 
cornu sinistro versus occidentem, ostio solum a basilica seiuncta, 

iecit humilitatis fundamentum, et primo sibi 
ipse bellum denuntiavit. domesticum et assidu- 
um, solitus de se submisse sentire et loqui, 
lactantiam in verbis, et in rebus bene gestis 
ostentationem fugere, vanae amicorum laudi 
et plebis applausui obdurare aures. Uno pa- 
rochiali bencfició pou contentus, ut cupi- 
ditatem, malorum radicem, qua agitati nonnulli 
opima sacerdotia, principum gratiam , honores 
et dignitates ambiunt, prorsus succideret , et 
omnem obtinendi spem sibi praescinderet elec- 
tus in sortem Domini, more Patrum professo- 
rum Societatis lesu speciali se Deo obligavit 
voto, neque verbo ullo, neque scripto aut obse- 
quio, per se vel per altos, ad gradum et dignita- 
tem altiorem et pinguiorem adspirandi. Corpus 
suum imbecillum, et ob defessos studiorum la- 
bores fractum, ciliciis, quae duas tresve heb- 
domades gestabat, ne nocturno quidein tempore 
depositis et verberibus et ieiuniis domabat 
ita, ut, qui a confessionibus erat, vivendi ra- 
tionem. et afllizrendi modum praescribere et 
definire cogeretur. Auimum excitabat et pasce- 
bat persaepe sacris meditationibus, et asceticis 
S. Icxaru commentationibus, e quibus fructum 
semper aliquem et pia colligebat proposita, 
diurna munia quam perfectissime obeundi. 
Mulierum fainiliaritatem caute declinabat ; 

mulieren in domum suam admittere ep lies 
retur, multis annis coctos et paratos e domo 
vicina cibos accipere solitus est; ac licet pos- 
tremis annis sororem domum receperit, nun- 
quam tamen vel ipsam vel aliam foeminam in- 
tra limen cubiculi pedeminferre passus est, prae- 
fixa ostio epigraphe: mulierum pedes foras 
sunto. Solus extremus morbus extorsit sorori 
licentiam ingrediendi, ut eius opera necessariis 
in rebus uteretur; qua tam vigili custodia iam 

inde ab ineunte aetate virginitatem servavit 
integram et inviolatam. Nec minus mentis pu- 
ritatem , quam corporis integritatem sectatus 
est, sollicitus non tantum ut graviora, sed ne 
leviora quidem sciens prudens admitteret pec- 
cata; multum ei ad naevos etiam leviores ca- 
vendos et vespertinum conscientiae examen 
contulit et fervidae per diem ad Christum as- 
pirationes. 

Sobrietatem vehementer amavit, obviis et 
paucis contentus cibis; prandium vel coenam, 
quoties sumebat, lectione sacra condiebat ; con- 
vivia, cum honeste poterat, vitabat, si vero 
subterfugere non liceret, tantum ad vesperarum 
usque tempus accuimnbebat, facetus, iucundus 
simulque pius inter epulas, utilitatis semper 
spiritualis captandae memor.. Frugalem amico- 
rum vel religiosorum mensam utilitatis et ho- 
nestae recreations gratia non invitus adibat, 
ubi suus stabat temperantiae locus, et animus 
docto pioque colloquio magis quam epulis pas- 
cebatur. Accidit frequenter, ut gravibus morbis 
pastor affligeretur. Solenne tunc "ali erat cum a 
monialibus, amicis etiam vel paroecis cibi, ex- 
quisitis condimentis apparati, mittereutur, eos, 
plerumque ad aegrum quendam, qui novem annis 
affixus lecto decumbebat, vel ad hospitalia desti- 
nare. Uti cibus eius parcissimus et obvius , ita 
vestis eius congrua statui sine sordibus et or- 
natu, quod utrumque fugiebat. Suppellex domus 
munda, vulgaris, non exquisita vel curiosa ; 
picturae per domum, cubicula, ianuas et alia 
loca distributae, piae, sacrae, de vita etpassione 
Dominica vel Deiparae et Sanctorum. Domes- 
ticos vesperi certumin locum colligebat, ibi que 
Litaniae cum variis precibus publice , ipso 
praeeunte, dicebantur, et examen conscientiae 
instituebatur, dominicis et festivis dicbus Evan- 

gelium, diei congruum, vernaculo sermone le- 


qa Denique domus, religiosissimae fami- 
iae instar composita, nullus ut strepitus, fabulae, 
risus vel levitas audiretur. Sub finem anni cu- 
iusvis, BeLLarwini Card. exemplum imitatus, 
secum ipse inibat rationes recepti et expensi. 
Quidquid erat. reliquum, pauperibus, quos in 
quatuor classes, vulgarium pauperum, studioso- 
rum, religiosorum et exulum distribuerat, libe- 
raliter est impertitus. Separatam domi serva- 
vit arcam, quam gazophylacium nuncupavit; in 
.eam singulis annis tertiam proventuum aut 
pecuniarum partem coniiciebat, et large indigis 
quibusdam crogabat Tres enim ex residua 
annua pecunia portiones facere decreverat, 
quarum unam neoessariis usibus et ornamentis 
ecclesiae, alteram pauperibus, et tertiam domus 
et familiae necessitatibus attribuit. In studio- 
sos profusus, indies fere convivas habebat, ita, 
ut, cum aleret fainiliam, quidam statis hebdo- 
madae diebus, alii quotidie fere mensae adhi- 
berentur, et nonnunquam eodem die terni qua- 
terni. Scripsit eosdem moriens bonorum suo- 
rum et bibliothecae selectissimae ex asse hae- 
redes. Leligiosis familiis partim esculentis et 
poculentis mittendis , partim donandis libris 
vel pecunia succurrebat, praesertim quos gravi 
premi cognoverat necessitate. Aliquando sanc- 
timonialium coenobio, iu quo vigebat arctissima 
disciplina, ad extremam fere redacto egestatem, 


cum aliud non haberet, phialam argenteam clam. 


per sacerdotem misit. Sub finem anno 1631, 
cum Gusravus, Sueciae rex, captis Herbipoli, 
Wormaiia, Moguntia, rhenanis partibus supe- 
rioribus dominaretur, ingens exulum, pauperum 
et religiosarum virginum Coloniam confluxit 
multitudo, quibus, utpote rebus omnibus, prae- 
ter vcstes, exutis, quantum rei familiaris an- 

gustiae paterentur, liberaliter subvenit. Cum 
miles hostilis barbara ferocitate' patriam Colo- 
niensem, Iuliacensem et Montensem anno 16492 
ferro flammaque depopulatus agricolas domibus 
ei fortunis omnibus exturbaret, claustra monia- 
lium effringeret, et virgines Deo dicatas eiicc- 
ret; cum iterum innumerae familiae Coloniae 
asylum quaererent: pastor in Pasculo rusticum 
cum uxore, liberis, iumentis et pecoribus in 
domum suam recepit, et maiorem. anni partem 
omnes fere de suis rebus gratis sustentavit. 
Pecunia tandem deficiente, supellectilem suam 
distrahere coepit pro alendis exulibus , rebus 
omnibus vitae sustinendae destitutis; sed cum 
nec ista sufficerent, lectum etiam proprium per 
GerTRUDEM WicnreM, loawxis Kiwcun senatoris 
uxorem, matronam in pauperes beneficentissi- 
mam, vendidit, et egentibus distribuit, ipse 
strato deinceps reliqua vita et morbi tempore 
usus duriore. Monitus ab amicis, cum pro- 
ventus essent exigui, nec iis tamen annis sol- 
verentur, prospiceret familiae suae, provideret, 
ut aliquid. senectuti vel adversae valetudini 
levandae.superesset, respondere consuevit: Do- 
minus regit me, et nihil mihi deerit, in loco 
pascuae ibi me collocavit. Piis legatis paupe- 
ribus subvenire noluit, maluit vivus iis suc- 
currere, certus de auxilio praestito miseris, 
securus meriti praemiique. 

lAcosus ita domui suae bene praeesse sciens, 
probavit, se quoque diligentiam ecclesiae Dei 
habiturum. Totus sub initium muneris pasto- 
ralis fuit in eo, ut sacramentorum induceret 
frequentiam, quibus animae puritas et gratia 
vel acquiritur vel conservatur. In sacro tri- 
bunali quotidie fere sacerdotibus in aede summa 
rem divinam facientibus, pridie vero festorum 
aut dominicae tam parochianis suis, quam aliis 

fidelibus confitentibus operam dabat. Seriam 
adhibebat curam, ut formaret rudes elementis 
fidei, pauperes et afllictos solaretur, divites ad 
opera misericordiae pelliceret, omnium neces- 
sitatibus ut pastor bonus consuleret. Nec vi- 
tiorum graviorum fugam tantum suis inculca- 
bat, sed quos capaciores nanciscebatur, ad 
perfectiorem vitae rationem incundam stimula- 
bat. Sic inducta in parochiam paulatim oc- 
tavo quoque die sacrae communionis frequen- 
tatio, pietas fidelium aucta, concursus ad tem- 
pan maxunus, et reverentia cultus divini ma- 

lor facta. Praedicandi munere nou ipse quidem 
fanctus est, sed multis ab annis societatis Iesu 
Patres in aede principe ecclesiae in pasculo 
contigua, diebus dominicis et festivis mane 
et post meridiem huic pastoris satisfecerunt 
officio. Áegorrime ferebat praecipitem et nimia 
celeritate. concitatum cantum. Summam adhi- 
bebat diligentiam, ut animum sat diu ante offi- 
cium divinum praepararet, et contra teporem 
et evagaliornem variis adminiculis praemuniret. 
Iusczipserat Breviario: Si cor non orat, in va- 
num lingua laborat; et illud S. Isidori: Oratio 
cordis est, non labiorum , neque enim verba. de- 
precantis Deus intendit, sed orantis cor adspicit ; 
melius est cum silentio orare corde sine sono 
vocis, quam solis verbis sine intuitu mentis. 
Dici non potest, quo arscrit desiderio, cultum 
augustissuni Sacramenti in se et in aliis pro- 
movendi; hunc in finem singulis iovis diebus 
solenne sacrum de Venerabili decantari curavit, 
de suo peculio per quatuordecim annos can- 
toribus, custodi, caeterisque ministris solvens 
debitum stipendium; hunc in finem singulis 
iovis diebus sodalitatem ecclesiasticorum vene- 
rabilis Sacramenti adibat, iisque Aphorismos 
eucharisticos dedicavit, quibus omnia collegit, 

quae ad divinissimum Sacramentum pie sumen- 
dum . et ministrandum aliis possent desiderari. 

Dilexit decorem domus Dei et locum habita- 
tionis eius. Aram principem, pedem eius, can- 
cellos ligneos suis fere curavit sumptibus ope- 
re firmo et eleganti. A Dominis Aedilibus, 
Doctore Henrico Orkuorzw, ecclesiae Metrop. 
Coloniensis syndico, et Ioanne Kincnio, senatore 
et bibliopola, familiartssimis suis, quibuscum 
fere omnia consilia sua communicabat, statuas 
faberrimas Deiparae Virginis et S. Huberti 
Patroni, ab amicis aliis alia impetravit orna- 
menta. Ipso pastore altaria palliis pretiosis 
vestita, sacra suppellex ciborio calicibusque aucta, 
vestes sacerdotales e tcla praestantissima ela- 
boratae; nec minus ornatus, quam munditiae 
et nitoris fuit studiosus; lincam altaris suppel- 
lectilem Iautam et elegantem requirebat indi- 
cem puritatis animi, quam in hominibus sacra 
synaxi reficiendis Deus exigit. 

Principis pastorum | comminationem, apud 
Ezech. 34. attendens: Quod infirmum fuit, non 
consolidastis, quod aegrotum, non sanastis, quod 
confractum est, non alligastis, et quod abiectum 
est, non reduxistis , et quod perierat, non quae- 
sistis, captabat opportunitatem, paschate pa- 
rochianos singulos adeundi. Alios amicis ct 
blandis verbis, alios acrius perstringit, vitia, 
cum offendiculis aliorum coniuncta, obiurgat, 
et si monitio carere fructu videatur, rem Dco, 
sanctis Regibus aliisque Patronis diligenter com- 
mendat; omnes cius vcrba dicentisque vim et 
authoritatem verentur, quam prudentia et cir- 
cumspectio eius a auget. 

Nihil vero antiquius habebat pastor vigilan- 
tissimus, quam ut aegros parochiae cognosceret 
et inviseret, admoneret officii christiani , con- 
solaretur moestos, et sacramentis ultimis ad 

supremam luctam praemuniret. Dies integros 
et noctes, cum -necessitas urgeret vel aeger 
cuperet, traducebat, ipse debilis, magnis uon raro 
doloribus afflictus. | Morientibus assistebat li- 
 bentius, persuasus, quo periculosior instaret 
daemonis tentatio, eo maiorem animae urgere 
necessitatem, eo maiorem praestari charitatem 
et eo excellentius exhiberi beneficium. 

Curae pastorali curam adiecit aliam in mo- 
nasterio S. Viucentii, ubi virgines velatas maximo ' 
cum fructu rexit; et excoluit, votorum et re- 
gularum ordinis aceurali imam observantiam, 
rigidam clausurae, ut vocant, custodiam, templi 
ornatum eximium, cantum ecclesiastici pium 
tardumque diligenter curavit, nimiam cum sae- 
cularibus et viris familiaritatem cavit, ad pios 
et utiles manuum labores eas exhortatus. 

Tempus, quod divinis officiis et pastoralibus 
'muniis obeundis supererat, studiis impendebat. 
In libris post Deum et officium thesaurus om- 
nis animique relaxatio, quae tantam animo 
pariebat cum utilitate summa voluptatem, ut 
somni cibique vix memor, quandoque morborum 
etiam acerborum dolores ne sentire quidem 
videretur. Anno aetatis 26 edidit librum, cuti 
litulus : Enchiridion ofjicii divini, et deinceps alios. 
..Magno prae ceteris studio illustravit Bernardi 
opera, quibus impressis et vulgatis, laudes de - 
Francia , Belgio et Germania ei delatae sunt; 
viri doctissimi datis litteris operis huius editio- 
nem summopere commendarunt, inter quos 
praesertim Ordinis Cisterciensis Abbates, [OANNES 
Abbas de Precibus, Parisiis d. d. 1642 28. Oct. 
et loannes CaramuerL LoskowirTz, Melrosae Abbas, 
Lovanii d. d. 8. Cal. April 1643 et P. Ioannes 
DBortiawpus d. d. anno 1649 9. Oct. Libellus: 
Paradisus animae christianae , conciliavit scrip- 
tori Illustrissimi Domini FAsr Cais, Episcopi 

Neritonensis, et Nuncii apostolici amorem et 
intimam familiaritatem.* 

Cum anno 1614 quidam quadragenarii ieiunii 
tempore morbum insanabilem contraxisset, eique 
paulatim intestina  putrescerent , parochus 
indeffessus noctes diesque adstitit, sermone sa- 
cro fovit et confirmavit, ut a latere suo áe- 
ger vix eum divelli pateretur. Ibi tabem hau- 
sit, quae mortis causa fuit. Obiit 21. Aprilis 
eiusdem anni aetatis suae 47. omnibus morien- 
tium sacramentis saepius monitus. Ad mortem 
multis iam annis se praeparaverat. A triennio enim 
tumbam curaverat, quam lecto impositam quotidie 


contemplabatur, cui hoc distichon inscripserat : 


Cum capulum cernis, cur non mortalia spernis? 
Tali namque domo clauditur omnis homo. 


Praeter sororem, quae rem eius familiarem 
curavit, duos habuit fratres, quorum unus, 
decurso philosophiae studio, societatem Iesu, 
alter Carthusianum ordinem complexus est. 

Statura fuit mediocri, ore liberali, fronte 
exporrecta, vultu semper ad modestiam et gra- 
vitatem composito, genis macilentis, rubore ta- 
men grato respersis. Sermone utebatur suavi 
et leni, habitus gestusque corporis moderatus 
et maturus. — Effigies huic libello praefixa, vul- 
tum authoris exhibet , qualem in figura aeri 
incisa quae post mortem, uno anno elapso, in lu-- 
cem prodiit, licuit videre. 

Libri a IACOBO MERLO-HORSTIO editi: 


1. Excnininiow officii divini tum ecclesiasticorum tum 
aliorum divinis officiis pie interesse cupientium 
usui accommodatum, cum exercitiis et orationibus, 
in 12. Anno 1623 impressum. 

2. ViaricuM. quotidianum hominis christiani, in 24. 
Anno 1633. 

3. Moxira Sarıentiar christianae, ad mores et vitae 
spiritualis officia omnemque pietatis cultum utilia, 
in 24. Anno 1629. 

Fascicutvs myrrhae et thuris, in 24. Anno 1630 
impressus. 

Panapisus animae christianae, lectissimis omnigenae 
pietatis deliciis amoenus, in 24. Anno 1630 et 
1644 cditus. | 


. SzPTEM Tusag orbis christiani, ad reformationem 


ecclesiasticae disciplinae toto orbe, et praesertim 
in Germania ad praesentium et graviorum malorum 
remedium necessario institutuendam excitantes. 
Continent 
,4) S. Bersarni de considerat. ad Eugenium, et 
de vita et moribus praelatorum, clericorum, etc. 
b) S. Grecorn Macwi de cura pastorali. 
c) Cunvsosrowi de sacerdotio. 
d) Prosperi ÁqurTANIcI de vita contemplativa ct 
activa sacerdotum, virtutibus, vitiis. 
e) S. Perni Damiani opuscula, de fuga dignita- 
tum, de diguitate sacerdotii, vita canonico- 
rum , inertia etc. 


f£) Perm Brrsexsis Canon. Episcop. et disciplina 


cccelesiasticorum. 

g) Sarviasr Massirigssis opera omnia. Haec uti 
et superiora maiori ex parte novis in capita 
et paragraphos sectionibus, proemiis et an- 
notationibus illustrata. Appendicis loco acce- 
dunt quaestiones variae hoc tempore plurimum 
utiles et necessariae, in 4. Anno 1635. 


7. Aruonisui EvcnanisTici, id est, piae ct s. celebra- 


8. 


10. 


tionis ct communionis monita, in 12. Anno 1638. 
Cnmmisriasus "TnropipaAcTUs, seu doctrina pie vi- 
vendi et beate moriendi, forma colloquii inter 
Christum et hominem, verbis fere sacris, expressa 
in 12. Anno 1643. 

Viıaror christianus , recta ac regia in coelum via 
tendens duce Icsu Christo , de cuius imitatione 
libros a Thoma de Kempis scriptos, aliaque 
piissima opuscula nova cura recensuit, et notis 


lustravit, in 24. Anno 1643. 


S. Benwanpi: vitam et opera magno studio collegit, 
auxit, correxit, annotationibus illustravit, conve- 
nientiore ordine distiuxit, et in sex Toinos dis- 
Wibuit, indice copioso rerum, locor. comm. et 


S. Scripturae. 


D. D. 
SODALIBUS CONGREGATIONIS 


ECCLESIASTICO-MARIANAE. 


SANITATI corporis humani varia Deus 
auxilia et remedia providit, ne multis 
gravibusque morbis a causis, tum internis, 
tum externis obnoxium , sine praesidio- 
rum ope fatisceret. , Hinc tot salutares 
herbae, tot aromata, et infinitae remedio- 
rum species, quibus nos benigna Der 
manus instruxit. Verum nec us exco- 
lendis hominum industria defuit. Hinc tot 
praecepta sanitatis, tot regulae et Apno- 
RISMI, quibus legitimus remediorum usus 
modusque, et curandae valetudinis ratio 
traditur. 

lam vero, an ad sanitatem corporis 
mystici quoque remediis ,- vel etiam re- 
gulis et aphorismis opus sit, iudicet is, qui 
audit querentem: Omne caput languidum, 
et omne cor moerens ; a planta pedis 
usque ad verticem non est in co sanitas. 
Nempe non pauciores, nec minus peri- 
culosos animae quam corporis morbos 
essc, quis non expertus agnoscit? Ergo 


ate to 
a, o, 

et hic medicos requirimus, qui remedia 
divinitus concessa (nam neque hic divina 
providentia defuit) rite. applicent, vel 
applicare doceant. Sed an hic medici 
desunt? imo verendum forte, ne medi- 
corum turba (quod illi Imperatori con- 
tigit) aegros perdat. Medicos hic appello 
sacerdotes et clericos, qui profitentur 
curam animarum, et commissas sibi ha- 
bent apothecas et vasa, in quibus coe- 
lestis medicinae remedia recondita sunt, 
id est, ipsa sacramenta, vasa gratiae , in 
quibus continetur sanguis Christi, (o 
praestans et pretiosum animae pharma- 
cum!) dispensanda susceperunt. Et me- 
dicos did peritos et expertos in cura 
corporis quaerimus; sed quanto potius 
in cura animae? tanto magis utique, quo 
peius est animam quam corpus perire. 


Sed utinam medendi scientiam habe- 
rent, qui videntur, vel iubentur habere, 
x nempe caverent, ne tanta remedia 
raudentur suo fructu, nec infamentur 
p praesidia, quae multis fuere sa- 
uti. Nunc vero, quod dolendum, plu- 
res sunt medici, (sacerdotes, clerici) 
quam qui se esse intelligant; rari pror- 
sus , qui dicant: non sum medicus; et 
uid mirum, si parum fideliter aut 
eliciter versentur in officio, et mor- 
bis animi curandis? si vulnus et livor 
et plaga tumens non circumligetur , 

nec curetur medicamine , nec foveatur 
oleo, sed exasperentur saepe morbi, et 
mala invalescant, nullum deinceps reme- 
dium admissura. Quin ipsi saepe negli- 
gunt sese, qui aliis praesunt curandis; 
vel cum omnia alia satis solicite. curent, 
animas suas non ponunt inter curanda. 
Quam multis merito dicemus illud : me- 
dice cura teipsum? hinc iam recto tra- 
mite, et lege ordinatae charitatis ad cu- 
randos alios processurus. 


Sed ab hac vos, D. D. Soparzs , nota 
eximit frequens ille vester in Coetu Ma- 
riano consessus; et hoc ipso satis osten- 
ditis, quam vobis curae sint animae ves-: 
trae, imo et aliorum , dum et hinc vobis 
primum salutis remedia capitis, et aliis 
pii in Deum, eiusque matrem animi 
praebetis exempla. 


Mihi quidem inter vos etsi scientia et 
virtute minimo, congratulari tamen vir- 
tuti et profectui pietatis vestrae, in hoc 
novi anni auspicio, gestit animus ; et ut 
candidum affectum tenui saltem officio 
vel indicio monstrarem, Arnorısmos hosce 
offerre placuit, scopus et finis hic mihi 
fuit, meipsum imprimis, et sacerdotes 
omnes excitare, ut haec tanta salutis et 
vitae remedia, quae nobis prae caeteris 
medicus de AE veniens commisit , id 
est, corporis et sanguinis Christi mysteria, 
et ipsi recipiamus efficacius, et aliis uti- 

lius dispensemus. Si affectum et cona- 
tum probetis, de profectu et fine pene 
securus ero.  Ánnuat votis meis, nec 
desit vestris, coelestis ille, quem dixi medi- 
cus, neque enim est in alio aliquo Sarvs. 
Coloniae ipso purificatae virginis Deipa- 


rae. Anno Domini MDCXXXVIII. 
D. D. V. V. 
Servus in Christo ' 


IACOBUS MERLO-HORSTIUS, 
Sodil Ecclesiast. pro temp. indignus Praefectus. 


PIO LECTORI. 


SEERE Ta 


APHORISMOS hic damus , pie Lector, non 
Hippocratis , medicorum principis; sed medici 
longe dignioris, Christi, inguam , vere archiatri, 
qui solo nutu omnes curat languores , qui corpus 
et animam uno momento sanare potest , imo qui 
ipsum corpus et sanguinem suum nobis in reme- 
dium adversus morbos et mortem animae dedit. 

En 4phorismos coelestis medici: Nisi manduca- 
veritis carnem filii hominis, et liberitis eius 
sanguinem, non habebitis vitam in vobis. Et: Qui - 
manducat hunc panem, vivet in aeternum, etc. 
O verte praestans et efficax remedium, sed si 
rite usurpatum fuerit. Nempe et ipsa medicorum 
remedia suas habent methodos , doses, leges et 
utendi modos, quibus neglectis ipsa facile in 
venenum remedia transeunt. Idem spectant hi 
Aphorismi nostri, ne unde vita peti debuit, mors 
hauriatur. Vis videre, quam perniciosa hic sit 
incuria ? Ecce Corinthios, hinc damnum expertos. 
Ideo inter vos multi infirmi, et imbecilles, et 
dormiunt multi. Nempe animae mala saepe 
redundant in corpus; et cum illa deliquit , hoc 
in poenae consortium trahitur. 

Ergo opportune adest fidelis medicus , et utili 
ZAphorismo praescribit remedium , ne malum ser- 
pat ulterius. Probet ergo, inquit, seipsum homo, 
et sic de pane illo edat, etc. Et: Si nosmetipsos 
diiudicaremus, non utique iudicaremur. Nimirum 
hoc pharmacum de se praestantissimum , mors 
est malis, vita bonis; adeo paris sumptionis 

dispar est exitus. Itaque huius tam nobilis phar- 
maci sumendi regulas per .4phorismos , ex pro- 
batissimis medicis (rerum spiritualium magistris) 
extractos, paucis tradere visum est. 

" Qua in re omnibus quidem servire studui, sed 
praecipue sacerdotibus. | Caeteri tamen sat mul- 
tum hinc proficient, si discant ex his honorare 
sacerdotium, et aestimare sacerdotes ut ministros 
Christi et dispensatores mysteriorum Dei; wel 
si ipsum sacrificium pro merito revereri didice- 
rint. Nam sic hauddubie curabunt et ipsi, ut 
hoc tam excellens animae remedium cautius et 
diligentius usurpent. Adde, quod et ipsi suo 
modo cum sacerdote sacrificium offerunt; ut 
Jacile quoque possint et ipsis aptari, quae sa- 
cerdotibus conveniunt. : 

Porro uberius et exactius hoc argumentum 
tractari poterat , sed non permisit temporis an- 
gustia. Una cum novi anni auspicio et conceptum 
et simul natum est, hoc quidquid est operis. Si 
tamen modus tractandi placet, alias (si Deus 
volet) accuratius | resumetur hic labor, et alia 
praecipua spiritualis vitae munia simili ratione 
persequemur. Interim vale , mi Lector , et, st 
faves, ex hoc, quod tibi per hos 4phorismos 
digessi, pharmaco , vires mihi corporis animique 
(nam utrisque admodum indigeo) apprcecare. 


BREVIS ET PIA SACERDOTIS ORATIO 
EX THOMA DE KEMPIS. 


ÁpruvET nos gratia tua, omnipotens 
Deus, ut, qui officium sacerdotale susce- 
pimus, digne ac devote tibi in omni 
puritate et conscientia bona famulari 

. valeamus. | Et si non possumus in tanta 
innocentia vitae conversari, ut debemus, 
concede nobis tamen digne flere mala, 
quae gessimus , et in spiritu. humilitatis, 
ac bonae voluntatis proposito, tibi fer- 
ventius de cetero deservire. 

CANONES EUCHARISTICI SIVE PIAE COMMUNIONIS 
ET CELEBRATIONIS MONITA. 


CAPUT L 


Dignitas sacerdotii et sacrificii. 


1. Nurrvs efficacior stimulus, aut calcar 
validius ad incitandum sacerdotis animum, 
ut parem se dignitati suae gerat, ac sanc- 
tissimo muneri suo sancta conversatione 
respondeat, quam ipsa dignitatis, mune- 
risque notitia. 

). Itaque saepius ac serio gratiam vo- 
cationis, status sui excellentiam, et officii, 
quodg serit dignitatem a. consideret,eamque 
in dies magis magisque perspectam habere 
studeat. Felix erit, si seipsum noverit b. 

a. Sic videmus viros generosos, cum ad novum 
dignitatis gradum subvecti fuerint, novos induere 
mores , nempe dignitati, et officio pares, ne 
contemptui pateant. Tantum valet apud eos 
cura nominis : Quid apud sacerdotes non valebit 
cura numinis, imo salutis? 

b. Nimis indigna et perniciosa estilla filiorum 
Heli, et qui eos sectantur , ignorantia; nescire 
dominum , et officium sacerdotum. c Hinc ille 
despectus dignitatis sacerdotalis, et abiectio tam 
sancti ordinis, quia eum nec ipsi, qui gerunt, 
recte aestimare norunt. Sed audi ipsum Deum 

iustum iudicem. Quicunque glorificalit me, glo- 
rificabo cum , qui autem contemnunt me, erunt 
ignobiles. 1. Reg. 9. v. 30. Et apud Malach. 2. 
Propter quod et ego dedi vos contemptibiles, et 
humiles in omnibus populis, sicut non servastis 
vias meas. 

c. Agimus hic non de scientia speculativa, 

sed practica. Apud christianos, praecipue vero 
sacerdotes, non scire, sed facere laudem habet, 
nec hoc quidem, nisi verbis suffragentur ad- 
verbia. Neque enim sat est, facere quae officii 
sunt sacerdotalis, nisi eadem bene, religiose et 
perfecte facias. Vide Maximil. Sand. in Paedia 
hom. Christ. 
. Inprimis ergo illustria quaedam Ss. PP. dicta 
proferemus in medium, quae si attentius con- 
siderare voluerit, quisquis sacerdotio fungitur, 
haud dubie obstupescet immensam Dei bonita- 
tem, et, suiipsius extremam vilitatem agnoscens, 
cogetur attonitus clamare, quid est homo, 
quod sic magnificas eum! O felices nimium, 
sua si bona norint, sacerdotes ' 


3. Sacerdotium ipsum in terra quidem 
peragitur, sed in rerum coelestium classem 
ordinemque referendum est. Chrysost. 

4. Etenim iis, qui terram incolunt, at- 
que in ea versantur, commissum est, ut 
ea, quae in coelis sunt, dispensent; iis 
datum est, ut potestatem habeant, quam 
Deus Opt. Max. nec Angelis, nec Archan- 
gelis datam esse voluit etc. quae videnda 
sunt apud Chrysost. lib. 3. de sacerd. c. 4. 

5. Si quis consideret, quantum id sit 
mysterium . . . . . is probe intelliget, quanto 
honore , quantaque dignitate sacerdotes 
Spiritus sancti gratia dignata fuerit. Ibid. 

Nam dum conspicis , ait idem, Dominum im- 
molatum , et illic constitutum sacerdotem , sacri- 
ficio incumbentem ,| ac preces ,fundentem; tum 
vero turbam circumfusam pretioso illo sanguine 
intingi, ac rubefieri, etiamne te inter mortales 
versari, atque in terra consistere censes ? an non 
potius e vestigio in coelos transferris? dAn non 
carnis cogitationem omnem abiiciens, nudo animo, 
mente pura circumspicis, quae in caelo sunt? O 
miraculum! O Dei benignitatem! qui cum Patre 
sursum sedet, in illo ipso temporis articulo om- 
nium manibus pertractatur , ac se ipsum tradit 
volentibus ipsum excipere ac complecti etc. S. 
Chrysost. l.c. 

Sed ne blandire tibi de dignitate tua, mi 
sacerdos, onus suum habet hic honos, et grande 
nimis. O quam vereri debemus, ne, qui plus 
caeteris in hoc mundo accepisse cernimur, 
gravius inde ab authore mundi iudicemur!. 
certe cum crescunt dona, rationes etiam cres- 
cunt donorum, et cui multum datum est, mul- 
tum quaeretur ab eo. 


6. Idcirco necesse est, sacerdotem sic 
esse purum , acsi in caelis ipsis colloca- 
tus inter coelestes illas virtutes medius 
staret; terribilia namque atque horrifica 
sunt, quae adininistrat. Ita Chrysost. lib. 3. 
de sacerd. c. 3. Vide septem "Tubas 
discipl. eccles. pag. 301 et seqq. 

Audiamus ergo, ait idem, et sacerdotes et sub- 
diti, quali nos esca dignatus sit; audiamus et 
horreamus. Sanctis carnibus suis nos dedit im- 
pleri, semetipsum apposuit immolatum ; quaenam 
igitur erit nobis excusatio, cum, talibus pasti, talia 
peccemus, cum lupi fiamus, agnum comedentes ? 

Quo igitur crystallo non oportet esse puriorem 
animum, tali fruentem sacrificio? quo solari 

radio non splendidiorem manum , quae carnem 
hanc dividit, os, quod igne spirituali repletur , 
linguam, quae tremendo nimis sanguine rubescit ? 

Cogita, quali sis insignitus honore, quali mensa 
fruaris. Quod Angeli videntes horrescunt , neque 
libere audent intueri propter. emicantem inde 
splendorem , hoc nos pascimur, huic nos unimur. 
Quis loquetur potentias Domini, auditas faciet 
omnes laudes eius? Quis pastor oves proprio 
pascit cruore? etc. Chrysost. homil. 60 ad pop. 
Eadem habet hom. 83 in Matth. Vide duas ele- 
gantiss. homil. Chrysost. 60 et 61. ad pop. de 
sumendis sacris mysteriis. Jtem hom. 3. in Ep. 


ad Eph. et 17. in Ep. ad Hebr. 


7. O veneranda sacerdotum dignitas, 
in quorum manibus, velut in utero vir- 
ginis, filius Dei incarnatur. Uno eodem- 
que momento idem Deus, qui praesidet 
in coelis, in manibus sacerdotis est in 
sacramento altaris. S. August. 


8. Quod datum non cst angelis, con- 
cessum cst homini. Sacerdos enim inef- 
fabile hoc conficit mysterium, et angeli 
conficienti, quasi famuli, assistunt. Jdem. 

Quid mirum ergo, si (ut subiungit idem) super 
hoc tam insigni privilegio stupet coelum, miratur 
terra , veretur homo, horret infernus, contremis- 
cit diabolus, et veneratur quam plurimum ange- 
lica celsitudo. Jta. August. alleg. apud Molin . de 
inst. sacerd. tract. 1. c. 5. 


9. O quam magnum et honorabile est 
officium sacerdotum, quibus datum est, 
Dominum maiestatis verbis sacris conse- 


crare, labiis benedicere, manibus tenere, 

ore proprio sumere , et caeteris ministrare. 
Thom. Kemp. l. 4. c. 11. 

10. Grande mysterium, et magna digni- 
tas sacerdotum, quibus datum est, quod 
angelis non est concessum. Soli namque 
sacerdotes, in ecclesia rite ordinati, potes- 
tatem habent consecrandi corpus Christi. 


Thom. Kemp. lib. 4. c. 5. 


S. Franciscum dicere solitum aiunt, si quem 
Angelorum aut Beatorum haberet obvium, etsimul 
sacerdotem , se prius osculaturum sacerdotis 
dexteram, deinde coelitem illum veneraturum, 
quod maior reverentia deberetur ei, cuius ma- 
amus sacrum Christi corpus ministraret. Ita 
Ribad. in vita. 


Attende igitur (ut merito subiungit idem Thom.) 
et vide , quale ministerium tibi traditum est per 
impositionem manus Episcopi. Ecce sacerdos fac- 
tus es, et ad celebrandum consecratus ; vide nunc, 
ut fideliter et devote in suo tempore sacrificium 
Deo offeras, et teipsum irreprehensibilem exhibeas. 
Non alleviasti onus tuum , sed arctiori iam alli- 
gatus es vinculo disciplinae , et ad maiorem te- 
neris perfectionem sanctitatis. Sacerdos omnibus 
virtutibus debet esse ornatus, et aliis bonae vitae 
exemplum praebere. Eius conversatio non cum 
popularibus et communibus hominum wiis, sed 
cum Angelis in coelo, aut cum perfectis viris in 


terra. Thom. Kemp. l. 4. c. 5. 

11. Magna prorsus, et admiranda est 
sacerdotum dignitas, maxima illis est col- 
lata potestas; sua namque prolatione, et 
ad eorum pene libitum corpus Christi 
de panis transsubstantiatur materia, des- 
cendit de coelo in carne verbum, et al- 

taris verissime reperitur in mensa. L. 
Justin. 

19. Hoc illis praerogatum est gratiae, 
quod nunquam datum est Angelis; as- 
sistunt Deo, illum contrectant manibus, 
tribuunt populis, in seque suscipiunt. Jdem. 


13. Verum, quoniam Angelorum sive 
adstantium, sive ministrantium, vice fun- 
untur, potius angelicam quam humanam 
ebent conversationem habere. B. Laur. 
Justin. 


Zccedat igitur, ut monet idem, sacerdos ad 
altaris tribunal ut Christus , adsistat ut Angelus, 
ministret ut sanctus, populorum offerat vota ut 
Pontifex , interpellet pro pace ut mediator , pro 
se autem exoret ut homo. Huic expedit, ut di- 
vinae laudis sit amator, religiosus in se, humilis 
corde , et erga proximorum errata compassione 
compunctus. lta Laurent. Justin. Serm. de Euchar. 


Multa in hanc rem ex Patribus proferri pos- 
sent, sed vetat instituti ratio. Alias forte id 
fiet uberius, si Deus dederit. Interim tu alios 
consule. Multus est Chrysost. in asserenda sa- 
cerdotii dignitate, tum alibi, tum maxime in 
libris 6. de sacerdotio, quos proinde inter sep- 
tem tubas discipl. eccl. retulimus. "Vide inter 
easdem Petri Blesensis eruditam epistolam, cur 
sacerdotium detrectaverit, ubi illius muneris 
dignitatem et difficultatem eleganter exponit. 
Vide etiam, si lubet, Lud. de Pont. de Christ. 
— Perfect. tom. À. cap. 4. Gisbert. Schevichavium 
de eccles. vita et moribus lib. 9. cap. 90. Mete- 
zellum Presb. Congreg. Orat. de sacerdotio. lib. 1. 
c. 1. sed praecipue S. Amb. lib. de dign. sacerd. 

CAPUT II 


Praeparatio missae seu communioni pracmittenda. 


1. Immensa huius sacramenti dignitas, 
et infinita Domini, quem hic vere trac- 
tamus et recipimus, majestas omnino re- 
quirit, ut non nisi singulari cura ac prae- 
paratione a. res tam sublimis peragatur. 
Opus enim grande est, neque enim homini 
praeparatur habitatio , sed Deo. Paral. 
Q0. 1. 

a. Nam hoc ratio dictat, etiam in ipsis quo- 
tidianis negotiis. Rebus nimirum arduis, magnis 
et excellentibus convenienter traclandis pecu- 
liaris debetur cura, et solicitudo, studiumque 
longe diversum ab eo, quoe impenditur rebos 
vilioribus et vulgaribus. lam vero, quid excel- 
festius, aut dignius in terris bomo moliri potest, 
quam ipsum coeli terraeque Dominum ore 
manibusque tractare? 

Palatium Regis Assueri (Esth. 4.) nemo hu- 
mili veste indutus ingredi debebat, ne vilis ha- 
bitus videretur contemptus majestatis. Imo in 
Regis conspectum non admittebantur foeminae, 
nisi prius per annum integrum diligenter ex- 
cultae. Vide Esth. 9. 

Pueri Hebraei, Regi Babylonio sistendi, sub 
cura Praefecti certo temporis spatio eruditi, 
excoli et cibis lectissimis enutriri debebant, ut 
habiles, eruditi et decori facie in Palatio co- 
ram Rege starent. Dan. 1. 

Haec humanis fiebant oculis, quid par erit 
fieri divinis? Nos, sistendi Dro, minoris eius 
majestatem faciemus? Vide Chrysost. hom. 3. in 

exemplum de Hebraeis pueris adducit. 

Mirum dictu, quot olim ritibus, quibus ce- 
remoniis explari et praeparari debuerint sacer- 
dotes levitici, antequam ad typica illa sacrificia, 
huius nostri umbrastantum et figuras, accederent. 

Mirum quoque, quam severe vel minimam 
in his incuriam, errorem, vel negligentiam Deus 
castigaverit. Lege Levit. Numeros etc. et mi- 
rabor vehementer, si non senseris hinc admo- 
veri tibi calcar et stimulum, ut maiori deinceps 
cura, religione, et reverentia tractes sacra ist- 
haec mysteria, hoc identidem tecum reputans, 
si tanta religio, et observantia talis in umbra, 
quanta erit in veritate? | 


b. Ita David. Nam postquam immensam auri, 
argenti, gemmarum , marmorum , lignorumque 
vim in fabricam templi contulisset; omnis ille 
rerum apparatus vilis et exiguus religiosi Regis 
animo visus est: Et is tamen solum parabatur 
templo, in quo nonnisi Arca cum Manna asp 
servanda, aliaque in nostri Sacramenti figuram 
duntaxat exercenda erant. Quomodo ergo pa- 
randa erit domus illa, quae non Arcam, sed 
ipsun Arcae Dominum exceptura est? Vide 


Rodriq. p. 2. tract. 8. c. 3. 

9. Haec est causa (quod tremens dico) 
quare multi po celebramus, et post 
multos sacerdotii annos modica ex hoc 
incruento sacrificio, et mirifico sacramento 
dona coelestia recipimus, quia parum 
parati vita bona et consideratione sancta, 
ad ipsum manibus offerendum , et ore 
sumendum accedimus. [Ita P. Iacobus 
Alva. de Paz de vita Relig. inst. lib. 4. 
cap. 8. poster. edit. 

Expendit deinde in rem praesentem idem 
Author eleganter et pie verba illa Aggaei: 
1. Seminastis multum et intulistis parum; come- 
distis et non estis satiati, etc. Nimirum in ipsa 
cibi copia manemus famelici, in potus affluentia 
sitibundi, in mediis opibus inopes; quia ad 
divina mysteria accedimus imparati. Vide ip- 
sum, si libet. | 


Ex Agno Paschali crudum quid olim comedi 
vetabatur. Exod. 19. "Typicum hoc erat, (om- 
nia enim illis in figura contingebant.) Nobis 
vero, rem ipsam et veritatem possidentibus, com- 
mendat, ne crudum sumamus agnum, in hoc 
sacramento nobis exhibitum. Ne praepostere 
et praecipitanter involemus in hunc cibum, 
omni quidem saporis suavitate plenum, sed in- 
$ipidum, si crudus sumatur. Coqui ille primum 
debet, et rite praeparari. Sed quo igne? Illo 
nimirum, qui in meditatione exardescit. Expende 
igitur, quis sit ille cibus, quibus detur, quo 
fine, et quomodo sumendus, ut in nutrimentum 
animae convertatur. 


13. Officium ergo boni sacerdotis de- 
bet esse: ipsi sacro missae officio prae- 
mittere aliquam meditationem circa divina 
mysteria, variisque considerationibus sese 
exercere, quae exeitent varios cordis af- 
fectus, amoris, reverentiae, timoris, hu- 
militatis, fiduciae, et similes; ac denique 
concludere petitionibus et colloquiis cum 
Dro Domino nostro, ut impetret quod 
optat, possitque digne ad sacrum altare 
accedere. Ita Lud. de Ponte, Tom. 4. de 
Perf. tract. 9. c. 7. 


Huius rei praxin posuit idem pius Auth. Tom. 

1. de perf. tr. À. cap. À. et Tom. 4. tr. 9. 
c. 7 et 8. 

Exercitium corporis, cibi sumptioni praemis- 
sum, valde commendant medici, ut valetudini 
utile. Hinc enim acuitur calor naturalis, qui 
alias fere torpet ct languet, excitatur orexis, 
praeparatur corpus ad salubrem et utilem co- 
iestionem, ventriculus cibum avidius excipit, 
arctius complectitur, felicius concoquit et 
distribuit. 

Hinc denique proba nutritio, et bonus totius 
corporis habitus consequitur. Idem usu venit 
in hoc coelesti animae cibo. Haec si primum 
diligenter congruis excerciliis praeparetur, uti- 
lius et avidius illum sumet. Exercitia erunt 
piae et attentae meditationes, praesertim de 
Passione Domini, de immenso Dzi in nos amore, 
beneficiis, gratia vocationis, etc. cxercitia 
Fidei, Spei, Charitatis, Humilitatis, Amoris, Gra- 
titudinis, etc. 

4. Ex modo accedendi ad sacram com- 
munionem et missam pendet omnis eius 
fructus et utilitas. ualis cnim nostra 
crit dispositio, sive praeparatio, talis erit 
et gratia, quam recipiemus. Ita Rodriq. 
p. 9. tract. 8. c. 3. Molin Inst. sacerd. 
tract. 4. c. 1. $. 9. Drexel. in Rosis. B. 
Fep ortt: 

Nam, iuxta philosophos, actus activorum sunt 
in patiente disposito. Unde cum caussae super- 
naturales, (qualia sunt sacramenta nostra) caus- 
sarum naturalium modum imitentur, fit, ut pro 
varia subiecti dispositione varios effectus pro- 
ducant. Ita ut unum idemque sacramentum 
mors sit malis, vita bonis, sicut idem ignis et 
ceram mollit, et lutum indurat, aridum lignum 

facillime corripit, humidum vero difficulter ac- 
cendit. 


Itaque sicut is e fonte publico plus aufert 
aquae, qui vas adfert capacius, ita pro fidei, 
devotionis, et praeparationis modulo homines 
plus minusve utilitatis ex hoc sacramento 
(fonte, imo oceano gratiarum) hauriunt. Dila- 
temus ergo os seu vas cordis nostri, et Deus 
implebit illud, ct torrente voluptatis hic ab- 
sconditae potabit nos. 


5. Modus praeparandi nimis imperfec- 
tus et omnis internae consolationis expers 
est, non nisi vulgares quasdam seu con- 
suetas precandi formulas*, conceptis ver- 
bis expressas, ante vel post missam seu. 
communionem usurpare. Ita Lindan. Episc. 
Rur. in spec. orat. sacerd. Molina Carth. 
de inst. sac. tr. 6. c. 4. S. 9. Brunsem. 
in praxi meth. | 


*His tamen multi acquiescere videntur, rati, 
tunc se praeclare praeparatos, si quae vocant 
praeparamenta rccitaverint. Non reprehendimus, 
maximc, si cum gustu et animi sensu dicantur. 
Modum sic recitandi quaslibet orationes vocales 
suggerit S. P. Ignatius in libell. Excercit. Vide 
apud Christ Mayer in indust. 1. par. c. 11. 
Vide eundem c. 14. §. 3. Lud. Ponte Tom. 4. 
de perfect. tr. 9. cap. 6. et tr. 3. cap. 11. 8.1. 


Alias, ut monet P. Molina l. cit. habent 
eiusmodi orationes, quantumvis elegantes, hoc 
incommodi, ut per dies aliquot frequentatae 
gustum perdant, et degenerent in fastidium. 
Cui ut ipse consulat, suggerit meditationes per 
singulos hebdomadae dies, ante et post missam 
utiles. | | 

D d 


6. Iustum est, ut instante hora celebra- 
tionis conetur sacerdos exuere cogitationes 
omnes a futura actionc alienas, et omnes 
de terrenis rebus curas ad fores seu 
valvas templi deponere, ut sola anima 
et intellectu comitante ad altare procedat. 
Ita Molina inst. sacerd. tract. 6. c. 3. 


Moyses, in monte cum Deo (seu Angelo Der 
vices gerente) loquuturus, iussus est solus as- 
cendere, nce homo alius, nec pecus montem 
debuit contingere, quin et montem densa et 
obscura nubes obtexit. Visa quoque fulgura, 
audita tonitrua etc., ut Moyses ab omnium ocu- 
lis absconditus, uni Dezo intenderet, et popu- 
lus horrore concussus, divina mysteria venerari 


disceret. Exod. 19. 


In Levitico sacerdos oblaturus incensum so- 
lus sanctuarium ingredi iubetur; ne ulla esset 
distractionis occasio. Levit. 16. 


Abraham Dizi iussu filium sacrificaturus, alium 
noluit praesentem esse; et ad montis pedem 
servis suis praecepit: Exspectate hic cum asino, 
ego et puer etc. Gen. 99. 

At quanto aequius sacerdotes N. T., ab om- 
nibus aliis abstractos, animum collectum, unique 
Dezo devotum, tantis mysterii sistere? 

Nec enim cum Abraham accedimus oblaturi 
hominem aut pecus, sed filium Der naturalem, 
verum Deum ac hominem. Nec loquimur cum 
Angelo instar Moysis, sed cum ipso Dzo ; quin 
et eundem tangimus manibus, et in corpus ani- 
mumque nostrum recipimus. Denique non ado- 
lemus in sanctuario fumum incensi, sed verum 
Christi corpus et sanguinem offerimus, qua 
oblatione nulla fuit uuquam dignior Dzo, nec 
futura est usque ad consummationem seculi. 

Sed audiamus mellifluum Bern. nobis exemplo 
praeeunutem. 

Intentiones, ait, cogitationes, voluntates, affec- 
tiones , et omnia interiora mea , venite ascenda- 
mus ad montem, ubi Dominus videt, et videtur ; 
curae , solicitudines, anxietates, poenae , servi- 
tutes, exspectate me hic cum asino, corpore isto; 
donec ego cum puero, ratione scilicet et intelli- 
gentia , usque illuc properantes, postquam ado- 
raverimus, revertamur ad vos. Revertemur enim, 
et heu, quam cito revertemur ! Lib. de amore 
Dzr. | 


7. Fac quod in te est, et diligenter 
facito, non ex consuetudine, non ex ne- 
cessitate, sed cum, timore et reverentia 
et affectu accipe corpus dilecti Domini 
Drı tui, dignantis ad te venire. Thom. 


Kemp. lib. 4. c. 19. 


8. Quoties hoc mysterium recolis, et 
Christi corpus accipis, toties tuae re- 
demptionis opus agis, et omnium meri- 
torum Christi particeps efficeris. Thom. 
Kemp. lib. 4. c. 9. 


9. Ideo nova semper mentis renova- 
tione ad hoc disponere te debes, et ma- 
gnum salutis mysterium attenta conside- 
ratione pensare. Jbid. 

Quin, ut idem subiungit: 

Ita magnum , novum , et iucundum tibi videri 
debet, cum celebras , aut missam audis aut com- 
municas, ac si eodem die Christus, primum in 
uterum virginis descendens, homo esset factus , 
qut in Cruce pro salute hominum pateretur et 
moreretur, c. Q. 

10. Nemo devotionem, quam cupit, in 
altari inveniet, si non eam ante per se- 
dulam praeparationem quaesicrit. a. 


Ita Ioan. Trithem. Bened. Abbas Spanheim. 
cum inquit: Raro devotio in altari conceditur, 
si mens ad fervorem non antea. praeparetur, lib. 
de tripl. Regio. Claustr. Opera cius spirit. extant 
uno tomo edita per loan. Dusacum. S. I. 


a. Sic in naturalibus forma in materiam, vel 
subiectum intreducenda praevias aliquas dispo- 
sitiones praerequirit. 


11. Male devotioni suae et attentioni 
sub sacrificio consultum reperiet, qui im- 
mediate a studiis, negotiis,co loquiis etcuris 
externis ad missam sese uu s quan- 
tumvis iam ante praeparationem prae- 
miserit. Ita Confalon. cuius mox verba 


dabo. 


Facillime turbatur delicatum illud mentis sab- 
batum ct quies. illa, qua tam sublimis actio fieri 
amat. Si in omni loco, ut cum Thoma de Kempis 
loquar, et in omni actione et occupatione externa 
tam esses intimus , liber , et tuiipsius potens, ut 
omnia essent sub te, at tu non sub eis; ut esses 
Dominus actionum tuarum, et rector , non ser- 
vus, nec emptitius ; ut transitoria. sinistro oculo 
intuereris, et dextro coelestia, etc.: tunc inquam, 
non admodum «videretur. incongruum, ab externis 
negotiis ad sacrificium. transire, Lib. 3. de 
Imit. cap. 38. 

Sed paucorum illa felicitas, et tam cauta sui 
custodia, ut externa tractent, sine aliqua dis- 
tractione mentis. Ita, quamvis malutiuo tem- 
pore praeparatio facta sit, melius tamen tibi 
consules, si iam iam accessurus ad altare, paucis 

denuo te recolligas, et ánimum, adhuc ex prae- 
paratione calentem, ad altare adferas. Scintilla 
aliqua devotionis, per meditationem, et pia 
exercitia aegre tandem obtinetur, sed levi mo- 
mento facillune evanescit, nisi sollicite custo- 
dita fuerit. Sicut os fornacis nisi diligenter 
ebstruas, calor mox exspirat. Ex his iam col- 
lige, quid de illis sentiendum, qui imparati, et 
ilotis, ut dici solet, manibus, in tam sacra et 
horrenda mysteria se ingerere audent; qui ex 
mediis negotiorum turbis, ab ipsis colloquiis, 
ne dicam fabulis et nugis, ad altare properant, 
et velut ex .coeno in coelum foetentes irrum-, 
punt.  Dixeris, nescire eos, quid facturi sint, 
et nihil ducere levius ac facilius, quam Deo 
sacrificium immolare , cum nihil maius aut 
sublimius ab homine mortali in terris agi pos- 
sit. Unde S. Bonav. sic illud agi iubet, quasi 
nihil unquam aliud in vita agendum esset. 
Opus. de inst. sacerd. ad miss. | Nonne omnia 
tempus habent? et cur negotiorum maximo 
tempus subtrahitur? "Vide quot in negotia, 
colloquia, curam corporis, per somnum, cibum, 
recreationem etc. horae nobis abeant; nec in 
illis ulli fere gravis est mora. In hac divinis- 
sima actione, cui omne tempus, et tota vita 
parum erat, piget morae. Adeo in rebus solum 
gravissimis parci sumus temporis, at in ludi- 
cris ct vanis nimium prodigi. 


Quos proinde merito graviter perstringit Au- 
gust. Confalonerius Mediolan. Soc. Iesu in Opus. 
de: celebr. Missae, vocans gravem illusionem, 
cum quis ex negotio aut studio se confert in sa- 
cristiam , facturus illico sacrum , nulla prorsus , 
aut brevissima et languente facta praeparatione , 
cum alioqui commode se potuisset colligere. Mi- 
rum est , ait, quot muscae, et harpyae , non ad 
polluendum | sacrificium , sed ad inquinandam 

huius hominis mentem , et distrahendam involent 
et incursent. 

Hi sunt, qui breviter missam expediunt, aut 
certe ex evagatione gravia persaepe errata at- 
mittunt. Hi sunt, gui graves non raro sentiunt 
conscientiae morsus, num satisfecerint ministerio, 
et ea, quae sunt substantialia in toto mysterio, 
expleverint. 

Hi sunt, qui sacrificio peracto , quasi mucro- 
nes sentiant, et lancearum cuspides toto corpore, 
ita orationem et gratiarum actionem abrumpunt, 
non modo ad studia aut negotia revertentes, verum 
etiam ad nugas. Hisunt, qui faciunt admirationem. 
populis,vulgoque facile obloquenti,quomodo homines, 
tremenda conficientes mysteria, pene quotidie, pas- 
tique Deo ipso, ita tamen praecipites agantur 
perturbationibus animi , adeoque moribus sint 
corrupti. | 

Monuit propterea Spiritus sanctus per Salomo- 
nem: Prov. 14. Acceptus est regi minister in- 
telligens (hoc est accuratus , qui suum munus 
obit diligenter; qui ea, quae accidunt actioni, 
ac muneri considerat, et explet) sequitur : ira— 
cundiam eius inutilis sustinebit. (ZInutilem dixit 
negligentem, et infidelem.) Et adhuc gravius , et 
enucleatius per leremiam: 48. Maledictus ho- 
mo , qui facit opus Dei negligenter , (ut legunt 
septuaginta interpretes; et eam lectionem ‘fere 
sequuntur sancti Patres, nam nostra vulgata ha- 
bet : maledictus, qui facit opus Dei fraudulen- 
ter) sed idem sensus est. 

lam, ut exponit Carthusianus, art. 68 in moral. 
vulgatam scquens lectionem, ile fraudulenter fa- 
cit opus Dei, qui Deo, quod ei debetur, non 
exhibet, qui divinae majestatis honorationi de- 
bitum subtrahit, qui in cultu divino fraudem 
committit; et huic maledictioni subiacent, qui 
opus Dei faciunt negligenter, irreverenter, sine 

timore, sine cura, sine custodia, sine affectu. 
Hactenus Carthus. Ita suprad. Author. opus. cit. 


Porro duplex praeparatio assignari solet apud 
script, asceticos. Una remota , altera propinqua. 
Ad remotam pertinent ista. 1. Continuum studium 
purae et sanctae vitae. 9. Sublimis aestimatio et 
sensus de hoc altissimo mysterio, per exercitium 
vivae fidei. Nam quod magni aestimatur, re- 
verentius quoque diguiusque tractatur. 3. Fre- 
quens ad Deum oratio et devota aspiratio pro 
gratia, tantis mysteriis debite tractandis, neces- 
saria. Vide P. Christ Meyer. in indust. p. 1. 
cap. 14. lacob. Paz. de vita relig. lib. 1. cap. 8. 
ult. cdit. RE 


Ad propinquam praeparationem spectant ista. f. 
Seria etaccurata discussio conscientiae. 9. Directio 
intentionis, quae utique non in finem aliquem 
terrenum, sed altiorem, id est, Dei gloriam, 
ecclesiae utilitatem, .proximi bonum, et sui 
ipsius cum Deo unionem referri debet. 3. Ex- 
citatio desiderii, et devotionis, ut cum affectu, 
gustuque spiritus res tam sacra peragatur. 4. 
Exercitium profundissimae humilitatis et reve- 
rentiae, ex agnitione propriae indignitatis, et 
immensae Dei majestatis. | 

Sed de singulis distinctius agetur in seqq. 
Vide Authores citatos, et Rodriq. 2. p. tract: 8. 
c. 5. August. Confaloner. Mediol. opus de celeb. 
missae , cap. 1 et 9. Vide etiam Ant. Sucquet. 
lib, 3. viae vitge, cap. T. ubi tradit praxin 
praeparatoriam per 8. Gradus, quibus anima 
ascendat ad tabernaculum Dei cum hominibus. 


19. Post omnem denique praeparatio- 
nem et diligentiam adhibitam agnosce 
msufficientam tuam, nec quidquam te 


tanta majestate, aut huius sacramenti 
: o 
A 

dignitate dignum praestitisse puta. Tanto 
melius semper praeparatus eris, quanto 
melius et humilius praeparationis tuae 
defectum, tuamque imbecillitatem et in- 
opiam agnoveris. 


lta Thom. de Kemp. l. 4. c. 12. Dion. Car- 
thus. Opusc. piissimo de sacr. alt. art. 15. Ant. 
Molina de inst. sacr. Tr. 4. c. 5. 

Scito, ait Thom. de Kemp. non posse te sa- 
tisfacere huic praeparationi ex merito tuae ac- 
tionis , ctiam si per integrum annum te praepa- 
res, et nihil aliud in mente haberes etc. Vide 
l cit. 

Exaggerat rem Dion. Carth. Si sapienter at- 
tendas, o Sacerdos, ait, quanta sit. excellentia, 
sanctitas, et dignitas hujus Sacramenti, confestim 
J'ateberis, te non posse cor tuum sufficienter. ad 
eius susceptionem disponere , neque pro suscepta 
communione satis posse regratiari, etiam si mille 
vixeris annis, et die ac nocte sine intermissione 
totis viribus te praepares ad celebrandum, et 
gratias agas pro susceptione ac collatione mu- 
neris tanti. 

Quid itaque restat, nisi ut omne quod tibi in 
his possibile est, facias, et tamen nihil. condig- 
num te fecisse recognoscas per respectum ad 
incomparablilem | excellentiam Sacramenti. Äta 
Dion. l. cit. 

Fatere igitur, etiam tunc, cum omnia feceris, 
te servum inutilem esse, et minus fecisse, quam 
debueris. Ecce praeeuntem habes Salomonem. 
Cum templum illud, quo nullum augustius ac 
splendidius vidit Orbis, tantis impensis, tot 
operis, tot annis condidisset, iamque absolutum 
innumeris hostiis et victimis ingenti solemni- 
tate dedicaret: Érgone, inquit, credibile est, ut 
habitet Deus cum hominibus super terram? si 

coelum et coeli coelorum non te capiunt, quanto 
magis domus ista quam aedificavi ? 9. Paral. 
e. 6. V. Tho. Kemp. lib. 4. c. 1. et 19. piissime 
haec expendentem. 


CAPUT IL 


Puritas et sanctitas ad dignum huius Sacramenti 
usum requisita. 


1. Homo, qui habuerit maculam, non 
offeret panes Dro suo, nec accedet 
ad ministerium eius. Levit. 91. 

9. Sacerdotes, qui accedunt ad Do- 
minum, sanctificentur, ne percutiat eos. 
Exod. 19. | 

3. Sacerdotes sancti erunt Dro suo, 
et non polluent nomen eius, incensum 
enim Domini, et panes Der sui offerunt, 
et ideo sancti erunt. Levit. 91. 


Quis non obstupescat haec audiens, seu sa- 
cerdos, seu laicus, ita secum ratiocinans: Tam 
severe sancti esse iubentur, qui non nisi um- 
bram et figuram sanctitatis. gerebant ; quid 
nos, quibus datum est ipsam tractare rem 
et veritatem ? imo ipsum Sanctum Sanctorum, 
a quo omnis sanctificatio nostra? Quae hic pro- 
portio, quae comparatio ? nempe quae finiti ad 
infinitum. Et nonne aequum erit, ut pro dis- 
crimine dignitatis sit disparitas sanctitatis ? 

a. Dubitabis ergo forte, qualis sit illa sane- 
titas toties, et tam serio olim imperata. Orige- 
nes n c. 90. Levit. rem definiens, ad Graeci 
nominis etymologiam recurrit. Nam Sanctus, 

Graece &yioġ, (ex « part. privat, et y7) dicitur a 
negatione TĀS yc, quasi dicas hominem sine 
terra, vel expertem terrae; hoc est, qui a re- 
bus terrenis studio et amore seiunctus, coe- 
lestia tantum sectatur.  Quaemadimnodum, ait 
Origenes, quae Dero sanctificata sunt, ut sacra vasa 
et vestimenta, a profanis usibus secernuntur; 
ita quos sanctos esse convenit, terrenis curis 
et negotiis implicari non oportet, ut nempe 
quae sursum sunt quaerant, non quae super 
terram; ut peregrinatio eorum sit in terris, 
sed conversatio sit in coelis. 

Sed esto fuerit illa sanctitas nonnisi exterior 
quaedam et legalis observantia, sive munditia, 
corpus potius, quam animam spectans ; nobis 
certe typus et figura fuit sanctitatis internae, 
et inhaerentis ad legitimum SS. Sacramenti 
hujus usum requisitae. Tibi vero inprimis, o 
Sacerdos, intimam animi sanctimoniam prae- 
cipi ne dubites, qui animo praecipue puro et 
sancto, id est, terrenae contagionis experte, 
sacris operari debes; quippe qui ipsum sanc- 
tum SS. et Agnum sine macula tractas. Huiusce 
vero teipsum quotidie commonefacis, dum prae- 
parans te sacrificio dicis : Custodi animam meam, 
quoniam sanctus sum. Psal. 85. - 

Sed forte periculosum censes, sese sanctum 
asserere coram Dro, in cuius conspectu neque 
coeli sunt mundi. Ergo vel hoc saltem sensu 
illud securus dicito: Sanctus sum, qui ab in- 
fimis et terrenis segregatus, sublimibus et coe- 
lestibus rebus singulariter applicitus. Assump- 
tus nempe, licet egenus, e pulvere terrae, et 
faece populi in ministerium Der, ut sedeam cum 
Principibus, angelicum, imo excellentius sortitus 
officium, idque tui solius, o Deus, beneplacito 
et dono gratuito ; Sanctus, inquam, sum statu 
et munere Sacerdotii, id enim sanctum est; 

ut vero ei digne respondeam, Sanctus esse đe- 
beo, id est, procul a terrenis desideriis, coeles- 
libus donis, et omnibus virtutibus ornatus. 


Ita est, mi Sacerdos, in hoc vocatus es. Tuum 
est, sanctum esse. et sanctitatem officii, vitae 
sanctitate tueri; illam quidem grata et humili 
mente coram Dezo profiteri potes, hanc vero 
supplex semper petere debes, ut sanctis mori- 
bus tam sanctae vocationi respondeas, et Dro 
placeas, qui sanctus, sanctos vult habere mi-. 
nistros. Ideoque ; merito oras: Custodi animam 
meam, quoniam sanctus sum; tam variis enim 
modis, tot occasionibus, periculis, et insidiis 
in hac vita impetitur sanctitatis propositum, 
ut, nisi Degus custodiat animas nostras, frustra 
vigilent, qui eas sanctas et illaesas custodire 
nituntur. Tu nihilominus, duce et comite Der 
gratia, omni custodia custodi cor tuum. 


4. Eritis mihi sancti, quia sanctus sum, 
ego Dominus, et separavi vos a caeteris 
populis, ut essetis mei. Levit. 96. et 21. 


Merito Deus summe Sanctus, id est, purus 
et innocens, tales quoque Sanctos, inquam esse 
iubet, quibus uti amicis et domesticis sancta 
sua communicet. Ubi enim similes sunt mores, 
facile coalescit amicitia. Nam similitudo morum 
conciliatrix est amicitiae. Porro praecipuus 
huius Sacramenti finis et effectus est uio cum 
Deo. Cum vero Devs sit spiritus, isque puris- 
simus, quo fueris spiritualior et purior, id est, 
a rebus corporeis abstractior, et altenior, eo 
propinquior et similior eris Dzo, faciliusque 
fies unus spiritus cum Dero, et divinae consors 
naturae. Sicuti in elementis symbolis, quae in 
lisdem qualitatibus conveniunt, facilis est trans- 
mutatio. Illud Sancti estote, pulcre et pie ex- 
pendit Iacob. Marchand. in virga Aaron. tr. 1. 

lect. 5. ubi ex 10. titulis sanctitatem sacerdo- 
tibus debitam colligit. Sed iam Patres Concil. 
Trid. audiamus. . 

5. Si non licet ad sacras ullas func- 
tiones quempiam accedere, nisi sancte, 
certe, quo magis sanctitas et divinitas 
coelestis hujus Sacramenti viro christiano 
comperta est, eo diligentius cavere ille 
debet, ne absque magna reverentia et 
sanctitate ad id percipiendum accedat, 
praesertim cum illa plena formidinis verba 
apud Apost. legamus: Qui manducat 
et bibit indigne etc. Ita Conc. Trid. 
sess. 13. c. 7. 

6. Eum, qui pro Civitate tota, quid 
dico Civitate? imo vero pro universo 
terrarum orbe legatus intercedit, depre- 
catorque est apud Deum, ut hominum 
omnium, non viventium modo, sed etiam 
mortuorum peccatis propitius fiat, qua- 
lem quaeso esse oportet? Ita Chrys. l. 
6. de Sacerd. c. 3. 

7. Quandoquidem quasi mundum uni- 
versum habens sibi concreditum, atque 
adeo tanquam omnium Pater factus, sic 
ad Deum ipse accedit deprecans, quid- 
quid ubique bellorum est, extingui, tur- 
bas solvi, pacem, et felicem Reipublicae 
statum restitui, denique maturum malo- 
rum omnium unicuique imminentium, qua 
p qua publice, remedium postu- 
ans. Jdem. 

8. Cum autem ille et Spiritum S. invoca- 

verit, et sacrificium illud horrore ac re- 
verentia plenissimum perfecerit, communi 
omnium Domino manibus assidue, per- 
tractato, quaero ex te, quo illum in or- 
dine collocabimus ? Jdem. 


9. Quantam autem ab eo integritatem 
exigemus ? quantam religionem? Consi- 
dera quales manus talia administrantes 
esse oporteat, qualem linguam, quae 
verba illa Sacra proferat, a. qua denique 
re b. non puriorem sanctioremque esse 
conveniat animam, quae tantum illum 
tamque dignum Dominum receperit. Ita 
Chrys. l. 6. de Sacerd. c. 3. Vide in Tu- 
bis discipl. Eccl. pag. 348. Eadem Sacerd. 
inculcat Thom. Kemp. 


a. Quam mundae debent esse manus illae, quam 
purum os, quam sanctum corpus, quam imma- 
culatum erit cor sacerdotis , ad quem toties in- 
greditur author puritatis ? Th. Kemp. l. 4. c. 11. 


-~ Ex ore sacerdotis nihil nisi sanctum, nullum 
nisi honestum et utile procedere debet verbum, 
qui tam saepe Christi accepit Sacramentum etc. ibid. 


= b. S. Francisco, haesitanti circa susceptionem 

sacerdotii, apparuit Angelus, in manu phialam 
ex crystallo lympidissimam gestans, hisque eum 
verbis alloquens: Francisce, animum sacerdo- 
tis decet, instar huius crystalli, purum et splen- 
didum esse. Qua quidem visione deterritus, 
sacerdotio abstinuit, diaconatu solo conten- 
tus. S. Bonav. in vita. 


Vide plura exempla sacerdotio prae reve- 
rentia abstinentium, apud Blesensem. In Tubis 
Disc. Eccl. Tub. 6. pag. 535. ubi ait: Voce hum 

mana explicari non potest, cum quanta  devo- 
tione confici, cum quanta cautela dispensari, cum 
quanta reverentia suscipi debet corpus Christi. 
Conficere vereor, quod affecto * suscipere (quasi 
dicat, suscipere tutius de manu sacerdotis, 
quam ex officio sacerdotis conficere). Nam cum 
utrobique pura conscientia exigatur, tamen vita 
perfectior, et conversatio eminentior propter va- 
rias illus ordinis circumstantias a sacerdote 
requiritur. Ita Dlesen. et ipse sacerdotium fugiens. 


Sed quid mihi facto opus, dices, cum iam 
sim initiatds sacerdotio, nec iam, si detrectare 
velim, liceat; nec detur regressus ad gradum 
inferiorem? 


Unica restat corrigendi erroris, si quis forte 
inconsulto et praecipiti ingressu commissus est, 
via. Vel nunc tandem serio vide, qui sis, et 
ubi sis. Attende tibi, et militans Dro non im- 
plica te negotiis saecularibus, age quod agis, 
ut Deo probes ministerium tuum. Sed Bona- 
venturam audiamus. 


10. Consulo cuilibet sacerdoti, ut prae 
caeteris hominibus, se omni tempore ab 
omnibus, quae aliquo modo cor suum 
habitaculum Regis summi  polluere pos- 
sunt, sive parum, sive multum, tam oc- 
casionaliter, quam actualiter, elonget se, 
quantum potest. S. Bonav. 

Tum autem, addit, praecipue, cum ad Missam 
vadit celebrandam, a cunctis se abstineat. quan- 
tum potest, et se totum recolligat in seipso, ut 
nec sensus, nec cogitatio ad aliud diffundatur, 
suam conscientiam  discutiat diligenter, et quod 
invenerit. lavandum, lavet abundantia lacrimarum, 
vadat ad confessorem suum, etc. lta Bonav. 
Opusc. de instruct. Sacerd. 

11. Nimis impossibile est, fratres mei, 
| (ait. Pet. Dam.) ut is, qui rerum familia- 
rum curis opprimitur; qui simul habi- 
tando et colloquendo turbis «quotidie 
popularibus admiscetur, mundo corde 
sanctis valeat interesse mysterus. In qui- 
bus videlicet terribilibus Sacramentis 
coelum aperitur, et virtutes Angelicae 
simul cum hominibus diversantur. 


Quanta ergo munditia , ait Idem, debent esse 
clerici, quam nitidi , quam dignique a cunctis 
negotiorum saeculorum .foetoribus alieni? Qui 
videlicet velut contubernales, et condomestici An- 
gelorum consortio perfruuntur, et Sacramento- 
rum coelestium Deo cooperatores et dispensato- 
res existunt. Ita B. Petrus Dam. Opusc. de com- 
muni vita Canon. Habes in 7. Tubis nostris, 


pag. 483. 


Porro quam severe Devs sanctitatem in trac- 
tandis sacris mysteriis exigat, palam ostendit 
severitate justitiae, quam in violatores hujus- 
modi sanctitatis non semel exercuit. 


Thomas a Villanova Archiepiscus Valentinus, 
vir sanctissimus, postquam nonnulla exempla 
divinae vindictae severissima ob Arcam minus 
religiose habitam commemorasset, merito, velut 
attonitus, in has prorumpit voces. 


O quanta gravitas, quanta severitas, quanta 
majestas, quantus horror, quantus terror, im 
arca lignea ? Tantane tibi, Domine , cura de 
ligno ? non utique , sed propter nos haec omnia 
Jacta sunt. | 

Jn ilis terremur, in illis admonemur, in illis 
instruumur; illos examinas, ut nos erudias , et 
ën eis discamus, quanti piaculi simul et periculi 

sit, indigne (tractare aut eumeré sacro sanctum. 
Christi corpus in hostia salutari; cuius typum 
sic Deus magnificavit, sic sublimavit, sic vindi- 
eavit. 

Vae sacrilegis manibus, vae immundis pecto- 
ribus immundorum sacerdotum, a quibus tam 
insolenter quotidie tangitur et suscipitur. Si ta- 
lis ultio in umbra , qualis fiet in veritate? Si 
ignoranter aut impudenter videntes, aut tangen- 
tes typicam illam | similitudinem, tam acerba 
morte damnati sunt; quae animadversio fiet in 
contemptores maiestatis ? 


Horresco referens, et toto corpore contremisco. 
Tantum mysterium non in seipso, sed in sua po- 
tius umbra debuit commendari, ut sciamus, quod 
omne supplicium et tormentum minus est flagitio, 
quo Christus contemnitur in hoc sacrificio. 


Turc optimo clamat Apostolus : Horrendum est, 
incidere in manus Der viventis. udito hoc to- 
nitruo quis non contremiscat? Ad huius tubae 
sonitum cuius aures non tinniant ? Quis de cae- 
tero, his cognitis, impurus et immundus audeat 
accedere? ita vir religiosus, zelo Dei plenus. Conc. 
3. in festo corp. Christi. mihi pag. 947. Vide 
Cap. seg. plura huc spectantia. 


CAPUT IV. 
Probatio suiipsius ante Missam vel Communionem. 


Grave debitum sanctitatis, quod a nobis ex- 
igit rei tam sanctae debitus usus, jam ex parte 
superiori cap.- expositum est. 

1. Probet ergo seipsum homo, et sic 
de pane illo edat, et de calice bibat, 

qui enim manducat et bibit indigne, 
iudicium sibi manducat et bibit, p 
diiudicans Corpus Domini. 14. Cor. 11. 


Probatio haec constat inprimis accurato sui- 
ipsius examine, ut non obiter et perfunctorie, 
sed serio quisque secum dispiciat, qualis ipse 
sit, et qualis ille cibus, quem sumpturus est ; 
num talis, ut digne ad Domini mensam conviva 
veniat; num mundus et veste nuptiali ornatus; 
ne cum indignatione Domini eiiciatur foras, 
et in tenebras exteriores.. 

Terribile sane verborum fulmen, Zeum esso 
Corporis et SanguinisDomini, et, iudicium sibi man- 
ducare et bibere. Sed quam rari, qui id serio 
et pro dignitate considerent? qui ponderato 
rei tam gravis et pericolosae discrimine salu- 
tarem metum ad cautelam sui concipiant? BRa-- 
ritatis argumentum est accessus multorum ad 
tremenda mysteria tam facilis, praeceps et 
temerarius; eorum, inquam, qui, si sese iuxtà 
praeceptum Apostoli serio probarent, se prorsus 
indignos invenirent. — Proindeque horrerent, 
se reos facere laesae maiestatis; et horribile 
sibi iudicium superni iudicis accersere. Rei 
corporis et sanguinis Christi erant Iudaei, qui 
hunc crudeliter. effuderunt, illud in crucem 
egerunt; sed hodie non minus, imo magis illi, 
qui utrumque indigue sumentes polluunt. Nam 
isti, si cognovissent, non crucifixissent, hi cognos- 
cunt, et violant. Vide infr. SS. PP. testimonia. 


Sed audiamus Bonav. miseros istos deplo- 
rantem, Heu, inquit, quod sunt hodie sacerdotes 
miseri, et suae salutis improvidi , qui Corpus 
Christi in altari velut carnes pecudum mandu- 
cant, et involuti et contaminati abominationibus, 
de quibus fas non est dicere , sceleratis manibus 
et pollutis labiis contingere non verentur et os- 

culari Filium Dei, et Mariae Virg. Unigenitum. 
S. Bonav. De praep. ad miss. c. 4. 


2. A nullo plane Deus omnipotens ma- 
loris iniuriae praeiudicium tolerat, imo 
deterius nemo peccat, quam sacerdos, 
qui indigne sacrificat. Petrus Dam. 


Idem. Alias quocunque modo peccantes quasi 
Dominum in rebus eius offendimus, indigne vero 
sacrificantes vclut in personam eius manus inii- 
cere non timemus. Vide caetera apud Pet. Dam. . 


in 7. Tubis allata pag. 475. et seq. 


SS. Patres peccatum indigne celebrantium 
et communicantium passim comparant, imo 
gravius iudicant peccato Iudae, Christum post 
acceptam buccellam tradentis, et Iudaeorum 
Salvatorem crucifigentium. Loca frequentia sunt 
apud Chrysost. et alios Patres. 


Gravius, inquit S. August. peccant offerentes 
indigne Christum, regnantem in coelis, , quam 
qui eum crucifixerunt, ambulantem in terris. 


Et iterum. Magis peccant, qui tradunt Chris- 
tum peccatoribus membris, quam qui tradidit 
ipsum crucifixoribus ludaeis. In psal. 68. v. in 
7. Tubis nostris, Tub. 6. p. 533. 


Iusta proinde, etiam hoc tempore, Derr ad- 
versus tales indignantis querimonia: 4d vos, o 
sacerdotes , qui despicitis nomen meum , offertis 
super altare meum panem pollutum. Non est mihz 
voluntas in vobis, dicit Dominus , et munus non 
suscipiam de manu vestra. etc. Malach. 1. 


Et iterum. Quo mihi multitudinem victimarum 
vestrarum, dicit Dominus, plenus sum. (q. d. nauseo 
super huiusmodi sacrificiis) We offeratisultra sacri- 
ficium frustra , incensum abominatio est mihi, 
etc. Isa. 1. Filii Aaron offerentes ignem alienum; 

Oza,Arcam ruentem fulciens ; Bethsamitae, ean- 
dem curiosius intuiti; omnes scilicet circa figu- 
,ras et umbras tantum huius nostri sacramenti 
minus rcligiosi, o quam gravibus luerunt poe- 
nis ; quidquid id erat criminis ? 

Horum nos exempla legimus , audimus, mi- 
ramur; sed quibus digni supliciis , si ne sic 
quidem emendamur? Et felix, et sapiens est, 
qui ex alieno malo corrigit, aut cavet suum. 


Mirum, si huiusmodi exempla non incutiant 
horrorem temerariis sacerdotibus, tam leviter 
et profane in sacra irruentibus : Zn quia non 
profertur cito contra malos sententia , absque 
timore ullo filii hominum perpetrant mala? Eccles." 
8. Sed ne dicas , mi sacerdos, peccavi, et quid 
mihi accidit. triste ? 

Forte enim blandiris tibi , quia, licet iam 
toties more tuo, id est indigne et irreveren- 
ter, frequentaveris sacram aram, Missam, cum 
ita res et occasio tulerit, celebraveris, de 
singulari religione et praeparatione parum soli- 
citus ; adhuc nihilominus vivas incolumis, nec 
quidquam hactenus patiaris mali. Sed noli 
errare: Devus non irridetur. Altissimus enim est 

atiens redditor et in peccatores respicit ira 
illius. Sirach. 5. 


An divitias bonitatis cius et patientiae et lon- 
ganimitdtis contemnis ? An ignoras, quoniam be- 
nignitas Dei ad patientiam te adducit? Tu au- 
tem secundum duritiam tuam, et impoenitens cor 
thesaurizas tibi iram in die irae et revelationis 
iusti iudicii Dei, qui reddet unicuique secundum 
opera eius, Rom. 2. 

Non sinet impune violari sancta sua Deus. 
Taugit pupillam oculi eius, qui illa contaminat. 

Differt saepe, sed tarditatem supplicii gra- 
vitare compensaturus. Laneos habet pedes, sed 

ferreas manus. Unusquisque consideret, (sie 
monet Cypr.) non quid passus sit, sed quid 
pati mereatur. Nec evasisse se credat, si eum 
interim poena distulerit; cum timere plus de- 
beat, quem sibi Dei iudicis censura reservavit. 

Si a Domino imperatum est Moysi, ut bestia, 
quae montem tangeret, obruerctur lapidibus; di- 
vinum valebit evitare iudicium, quicunque bestia- 
liter vivens ad spiritualem Dei montem | minime 
formidat | accedere? | Laur. lustin. serm. de 
Eucharist. 

Idem. Vae qui pollutis manibus et maculato 
corde sacramenta sancta tractare praesumit. Si 
enim impune non transit, qui Arcam Domini in- 
clinatam praesumsit erigere, quomodo divinam 
evadet ultionem, quisquis in mortali peccato 
constitutus temerario ausu mysteria coelestia, 
manducare voluerit? Qui enim manducat et bi- 
bit indigne, iudicium sibi manducat. Laur. ust. 
de casto connub. cap. 94. 

3. Pro sumentium dispositione, cibus 
hic dispares etiam operatur effectus; 
quem enim reperit mundum et iustum; 
amplius mundat atque sanctificat; quema 
autem sordescentem invenit et immun- 
dum, deteriorem facit; quoniam sancta 
et immaculata iniquitatibus pollutus pra- 
sumsit sumere sacramenta. auren dast: 


de Triumph. Christ. Agone. c. 4. 

Iudam imitatur huiusmodi (ait idem alio loco) 
qui percepta panis buccella sceleratior factus, a 
conspectu wveri luminis se absentando fugit ad 
tenebras , quatenus conceptum perageret facinus. 
Hinc est, quod indigne sumentes prae caeteris 
delicta graviora committunt et pertinatiores in 
manu, atque ad emendationem vitae tardiores 
sunt, etc. Serm. de Eucharist. n. 9. 

A. Res quidem sancta, sicut iustis in 
adiutorium, ita iniustis et peccatoribus 
vertitur in iudicium. Malus namque man- 
ducando bonum male facit; non quia 
malum sit manducare bonum, sed quia 
malum est bonum non manducare bene. * 
Laur. lust. de Casto Connub. c. 94. 


Solis lumen sanis oculis delectabile est, aegris 
wero odiosum; corpusque Dominicum innocenti- 
bus salutis medicamentum est, scelestis autem 
animae mors. ldem l. cit. 

. Mundet igitur se compunctionis et lacrymarum 
lauacro, carnis lumbos castitatis funiculo suc- 
cingat , devotionis affectu se componat, virtutum 
se ornet gemmis, sicque Dominicae memor pas- 
sionis, quisque ad sanctum accedat altare, divina 
suscepturus mysteria, etc. Ita Laur. lustin. de 
Casto Connub. cap. 94. n. 6. * Eadcm fere ha- 
bet S. August. in Ps. 149. Quam multos, inquit, 
Judas diabolus implet, etc. Bene esse non potest, 
male accipienti, quod bonum est, etc. | 


5. Si Christus nos attenderet, et non 
infinitam suam bonitatem, iam a nobis 
abstulisset divina sacramenta a; dignos 
enim nos hac poena efficimus, et in- 
dignos ipsis sacramentis, dum ea susci- 
pientes minus digne, et illa et Christum 
traducimus, et quantum in nobis est, 
fama et 'honore spoliamus Chrysost. 


hom. 66. ad pop. Ant. 


€. A multis iam ablata sunt (nempe a tot 
Regnis et Provinciis haeresi subiectis), a multis 
videntur auferenda, nisi alieno malo sapere, 
et suum sacramentis honorem postliminio red- 
dere didicerint. 

Eant nunc et quaerant multi, quid sit, cur 
ita vastentur Regna et Provinciae, polluantur 
templa, profanentur altaria, pellantur sacer- 
dotes, violentur sacramenta, et (ut verbis 
scripturae loquar) cur sacra dentur in concul- 
cationem; nonne haec vitio et culpa malorum 
sacerdotum et res sacras indigne tractantium, 
fieri merito dicemus ? 

Nimirum tolluntur ab ingratis benificia, ab 
impuris sacrificia, aufertur ab indignis Regnum, 
et datur genti facienti fructus eius. 

Filios Heli in sacrificium Domini impios et 
iniurios gravis Dzi vindicta corripuit. Sed et 
in totum populum tristis exinde clades incubuit. 
Quin et Arca in anedium adducta, ut praesidio 
essct, adeo non fuit, ut praeter novam populi 
stragem et ipsa in manus hostium veniret. 


Sic enim (ait Prosper) Deus Israël irascitur 
peccantibus: sacerdotibus , ut etiam sacratis locis 
SUUS , vasisque non parcat. 


lei mihi (ait idem) cum magno gemitu, et 
inexplebili fletu dicam ; praecurrentibus peccatis, 
impieque agentibus nobis , nostris quoque haec 
mala provenere temporibus. Jta D. Prosper de 
Promiss. part. 2. cap. 24. 


Auctor sane gravis, et pio zelo plenus (ut 
eius scripta testantur) non dubitat causam ca- 
lamitatum Belgii in sacerdotes, erga tremendum 
sacrificium irreligiosos, referre. Sed verba eius 
accipe, nam post recensitam cladem Bethsami- 
tarum, sic ait: 


Nor est, quod nos nune miremur huius nostri 
temporis calamitates, persecutiones, exilia , bella 
intestina, pestilentias , rerum omnium caritatem, 
aliaque plurima mala, et incommoda , quibus 
indubie multa centena millia hominum perierunt. 
Et quam, precor, ob causam? 

Nimirum ob hanc inprimis, quod tam negli- 
genter et irreverenter hoc sacrificium , omni re- 
verentia et devotione dignissimum , tam diu in 
hisce Belgicis Provinciis peractum sit, et SS. illa 
hostia, per praedictam Arcam repraesentata, tam 
indigne, non solum, oculis, sed et manibus sacer- 
dotum, in hoc sacrificio tractata sit. Ita loan. 
Langhecrucius Praepos. Casleten. in speculo, de 
caus. mal. lib. 3. c. 10. Vide eiusdem specul. de 
Vita Canonicorum etc. Dignum sane, quod con- 
sulatur ab omnibus Canonicis et Clericis. 


Saeva tempestas iam pridem universam pene 

Gcerinaniam tristi clade quassavit. Vidimus, heu, 
et audivimus multorum naufragia; et vix ipsi 

eluctati sumus. Et quamvis in omnes promis- 
cue istius procellae clades grassata sit : res ta- 
men sacras, ipsa templa, sacraria, altaria, sa- 
cramenta, ipsosque sacros homines acerbius af- 
flixit. Nec adhuc effulget pristina et optata 
serenitas. 

Utinam evigilet tandem, qui ventis’ et mari 
unperat, et obediunt ei, ut fiat tranquillitas 
magna. 

Nunquid enim dormit, qui: custodit Israel? 
Cur dissimulat pericula nostra adiutor in op- 
portunitatibus? An desunt, qui clament, salva 
nos, perimus ? An forte dormitant et ipsi, qui 
debebant clamare, parce Domino, parce populo 
tuo ? Clamant utique multi; sacrificia et vota 
multiplicant, sed quorum vocem, dissona vita 
et mores obtundunt, ut non exaudiantur. Pauci, 
quorum vox aures Dzi feriat, ut vecissim cum 
Moyse audiant, quid clamas ad me? 

* Caeterum de causa et origine malorum nostro- 
rum alii forte aliter iudicent. Ego vereor, per 
quae peccavimus, per haec nos quoque puniri, 
et a sanctuario seu domo Der incipi, ut. unde 
peccatum, inde iudicium sit, ait Hieron. zinc. 9. 

Ezech, Quis fuerit sacrorum neglectus et con- 
temptus, inter ipsos etiam, qui eorum cultum 
et ministerium profitentur, vidimus. Et quid 
.mirum, si ea hostibus in ludibrium cedere, ac 
prefanari videamus? Cum a vivis templis, id 
est, cordibus christianorum, praesertim cleri- 
corum, honor Derr, et mysteriorum eius reve- 
rentia exulet, levem Devus iacturam reputat, 
templis lapideis et manufactis, quantumvis 
.splendidis et magnificis, cedere. Vide lerem. 7. 
de vana Iudaeorum fiducia in templo Domini. 
Item S. August. in psal. 77. v. 60. S. Hieron. 
in cap. 9. Ezech. Chrysost. hom. 1. ad pop. 
Prosper. de Promiss. 9. c. 94. Rupert. l. 6. de 
vict. verbi. c. 95. S. Bern. serm. ad mil. Temp. 
cap. 5. | 

Reviviscat tandum in viris ecclesiasticis zelus 
domus Dri; cedat concupiscentia carnis, et 
ambitio saeculi, redeat prisca pietas, Dei ti- 
mor, et sacrorum reverentia: et redibit op- 
tata pax, et fiet tranquillitas magna. Si his 
neglectis alia tentamus remedia sopiendi fluctus, 
verendum, ne gravior aliquando tempestas in- 
gruat, et quidquid residuum est, absorbeat. 


6. Ne sacerdotes Der pro benedictione 
maledictionem super se, ac universum 

opulum inducant, caveant omni cura 
ac sollicitudine, ne unquam alicuius mor- 
talis peccati sibi conscii, quantumvis sibi 
contriti videantur, absque praemissa sa- 
cramentali confessione ad sacram Eucha- 
ristiam accedant. 

Ita Octav. Frangip. Episc. Tricaric. 
Nunc Apostol. per Germ. infer. Discipl. 
Eccl. pro Eccl. Colon. Tit. de div. off: n. 50. 

Mutuatus est verba Concil. Trid. Sess. 13. 

c. 7. ubi additur: Quod si sacerdos urgente ne- 
cessiate absque praevia confessione celebraverit, 
quam primum confiteatur. Ita Concil. Vide Lud. 
Pont. tem. 4. tr. 9. c. 6. Ant. Molin. tract. 5. 
per tot. ubi pulcra de Confess. 


7. Diligenter examina conscientiam 
tuam; et pro posse tuo, vera contritione 
et humili confessione, eam munda et cla- 
rifica, ita ut nihil grave habeas aut scias, 
quod te remordeat, et liberum accessum 


impediat. Thom. de Kemp. lib. 4. c. 7. 


Idem monet Dionysius Carthusianus. Non 
sufficit, ait, si quis dicat, conscius mihi non sum 
de peccato mortali: nisi diligentiam debitam fe- 
cerit , ad cognoscendum , an sit in tali peccato, 
perscutando sufficienter pro posse conscientiam 
suam, an in ea quid lateat culpae mortalis. Ita 
Dion. Carthus. de sacram. altar. seu de conven. 
et debita praepar. ad comm. 


8. Sacerdos itaque, ut securius acce- 
dat ad. altare, prius in altari cordis sui 
offerat Dro sacrificium spiritus contribu- 
lati, a. quam sacrificium offerat corporis 
et sanguinis Domini. Lud. de Pon. to. 4. 
tr. 9. c. 6. S. 2. 


a. Nam cor contritum et humiliatum Devs 
non despicit. Quid si una cum illo sacrificium 
unigeniti filii sui obtuleris, quomodo despiciet? 
Quin respiciet ad offerentem, et ad munera 
eius, et odorabitur Dominus odorem suavitatis. 
At contra victimae impiorum abominabiles co- 
ram Deo, et nauseam ei movent. Tsa. 1. Prov. 15. 
Sanguis filii Dez, si ex corde contrito offeratur, 
clamabit ad Deum de terra pro nobis veniam, si 
ex corde impuro, vindictam. Qui hoc sacra- 


36 APHORISMI 


mentum indigne et sine probatione sui sumunt, 
eos Apostolus severa comminatione divini iu- 
dicii terret. At si nos ipsos iudicaremus, non 
utique iudicaremur. Modum seu formam hu- 
ius iudicii deinceps audiamus. 

9. Evome ergo et purga faeces pec- 
catorum tuorum spiritu contrito et 
humiliato, memorans, quanta commisisti 
cogitatione, verbo et opere; quanta boni 
omisisti; quae facere debuisti et potuisti, 
et veniens ad spiritum medicum, dic 
peccata tua non communi et generali 
confessione. a. 

a. Sic facere quosdam duros corde , pallientes 
foliis verborum sua enormia peccata, generali 
confessione, absque verecundia et dolore, taliter 
. proferentes , ut etiam taliter in plateis possent 
absque rubore confiteri. Haec non est confessio, 
sed deceptio et derisio. Ita Bonaventura de Praep. 
ad Miss. Cap. 19. 

10. Verum, si vis sanari, aperi vulnera 
tua, et de profundo corde enarra clare 
et aperte, quae egisti, non solum opera, 
sed et cogitationes perversas, quarum 
delectio mentem maculat, non solum 
mortalia, sed etiam venialia graviora, 
quae conscientiam laedunt et mordent. 
lta S. Bonav. l. cit. | 

Porro de confessione venialum rite instituenda 
sit sequens aphor. 

11. Illa praecipue ad confessionem ex 
venialibus collige, quae magis tuam con- 
scientiam inquietant, aut pudorem inge- 
nerant. Levissima enim tantum confiteri, 

quae sanctus quisque de se dicere potest, 
et maiora reticere , insignis stultitia est. 
Ita Tac. Alv, de Paz. /. 3. de vit. relig. c. 3. 


. Sed notanda, quae ibidem subiecit. Si ita 
facias, inquit, non ad confessionem et medelam, 
sed ad laudem et ad umbram quandam humili- 
tatis confessione uteris. Eveniet etiam aliquando, 
ut id, quod taces, non sit tam leve, ac tu amore 
proprio coecus existimas , imo ut pro weniali 
celes mortale. Si leve est, cur dicere erubescis? 
si autem grave est, cur tuam conscientiam lae- 
dis, et grave peccatum in confessione tacendo 
novum aliud grave committis? si tandem dubium, 
cur non animadvertis in dubio isto , ex | quo. te 
extricare non potes, ad cius te confessionem obli- 
gari? lta suprad. Author. l. cit. pag. 335. 
poster. edit. | l 

11. Non solum mortalia, sed et venia- 
lia ante missam et communionem expur- 
ganda. Unde qui cum conscientia pec- 
catorum venialium actualium, per confes- 
sionem a. aut contritionem non deletorum, 
communicare praesumit, exiguum inde 
fructum referet. Nam peccata venialia, 
poenitentiae remedio non abstersa, im- 
pediunt, ne anima uberes gratiae in hoc 
divinissimo sacramento redundantis fruc- 
tus percipiat. b. Ita Thom. a Iesu Carm, 
Discal. in meth. discer. prof. spirit. cap. 6. 

Idem docent S. Thom. 3. p.q. 30. art. 10. et 
in À. d. 9. q. 1. a. 9. Et d. 19. g. 2. art. 1. 
S. Bonav. diserte Tr. de praep. ad Miss. c. 6. 
Suarez. t. 4; disp. 11. sect. 3. assert. 3. vide 
infra cap. 9. 

Addit mox Author in aphor. cit. Et vero, si 

Gliqua peccata venialia hoc impediant , maxime 
illa , qua in habitum versa , altasque in anima 
radices egerunt. Potissimum quando sunt inordi- 
natae ad creatas res affectiones. Nam donec eius- 
modi malignae radices cvellantur, vel saltem om- 
nino e[ficacibus desideriis in seriam illorum, cum 
Dei auxilio, eradicationcm desudare quis propo- 
nat, modicum huius admirabilis sacramenti fruc- 
tum consequetur. lta ille. 

a. Ad delenda peccata, et eorum affectum , 
ad pellendum languorum, et fervorem animi 
excitandum iuvat crebra confessio. De morta- 
libus quidem confitendis praeceptum est; Conc. 
Trid. sess. 13. cap. 7. Nicen. cap. 11. et 12. 
Ancyr. c. 4. Elibert. multis canon. De veniali- 
bus vero consilium hominibus, eximiae puritatis 
et pietatis erga venerabile sacramentum studiosis, 
„quorum plerisque quotidianam confessionem in 
usu fuisse legimus. De S. Carolo Borrom. vide 
Carol. a Basil. Petri, in vita. et P. Giussian. 
Itidem in vita S. Car. lib. 8. c. 93. Idem de 
S. Ignat. testatur Maff. in vita lib. 3. c. 1. 


b. Licet enim peccata venialia non occidant 
animam, tamen reddunt hominem tepidum , gra- 
vem, obnubilatum , indispositum , et ineptum, 
nisi isti pulveres et stipulae per afflatum spiri- 
tus et flammam charitatis ventilentur et consu- 
mantur, etc. Ita Bonav. de praep. c. 6. 

Hanc purgationem venialium nobis innuunt 
tot purificationes et lotiones, olim in V. T. 
sacerdotibus perscriptae ; quae omnia, nisi fuis- 
sent signa rerum spiritualium, et figurae puri- 
ficationis maioris momenti, otiosa et frustranea 
viderentur. V. Exod. 30. Num. 8. ldem nos 
Salvator Christus ipse docet, cum, antequam 
Apostolos ad corporis et sanguinis sui sumptio- 
nem admitteret, corum pedes ablucret. Sed 
nonne mundi crant, ipsius Christi testimonio? 

(jam vos mundi estis propter sermonem meum.) 
ad quid ergo mundandi ? quorsum tam operosa 
lotio, et cur tam necessaria? Si non lavero te, 
' etc. Audi qui mundus est, nempe a gravioribus 
et mortalibus , non indiget, nisi ut pedes lavet, 
nempe affectus, pedes animae, quibus terram 
non possumus non contingere, hinc saepissime- 
ad alterum pene vestigium sordescunt. | 
Discipuli antea mundi, (ait Iacob de Paz.). 
amplius mundatz sunt, et pedibus loti,'ut et ipsi, 
et omnes posteri intelligerent, sacerdotis munus 
eximiam quandam postulare munditiam, etc. - 


Lib. 1. de vit Rel. c. 8. 


Sed melius ista Bernardus melleo ore nobis 
edisseret : et unde scimus, quia ad diluenda 
peccata , quae non sunt ad mortem, et a quibus 
plene cavere non possumus ante mortem , ablutio 
ista pertineat? Ex eo plane, quod offerénti 
manus et caput pariter ad abluendum respon- 
sum est: Qui lotus est, non indiget, nisi ut pedes 
lavet. Lotus est, qui gravia peccata non habet, 
cuius caput, id est intentio, et manus, id est 
operatio et conversatio , munda est; sed pedes, 
qui sunt animae affectiones , dum in hoc pulvere 
gradimur, ex toto mundi esse non possunt, quin 
aliquando vanitati, aliquando voluptati, aut cu- 
riositati plus, quam oportet, cedat animus vel 
ad horam. In multis enim offendimus omnes. 
Veruntamen nemo contemnat aut parvtipendat. 
Impossibile est enim cum eis salvari , impossibile 
est ea dilui, nisi per Christum lesum, et a Christo. 
Nemo, inquam , perniciosa securitate dormutet, 
declinans in verba malitiae ad excusandas excu- 
sationes in peccatis, quoniam , (ut audivit Petrus 
ab ipso) nist laverit ea Christus, non habebimus 
partem cum eo. 

Superiorem doctrinam egregie confirmat S. 
Gregorius, nam commentans in illud: replet 

pfíus pro panibus se locaverunt , et familici sa- 
turati sunt, 1. Reg. II, 5. ita seribit: 

Haec verba contra negligentes sacri altari 
ministros , atque audaces Dominici Corporis 
susceptores convenienter dici possunt, quia licet 
sacramentum ore percipiunt, virtute sacramenti 
non replentur. A virtute ergo illa sacramenti 
jeiunant , quia repleti fuerant. Salutis quippe 
Jructum non percipiunt in comcestione salutaris 
hostiae , quia ea , quibus se repleverant, flagitia 
portant in mente. Non saturantur ergo nist fa- 
melici, qui a vitiis perfecte ieiunantes, divina 
sacramenta percipiunt in plenitudine virtutis. 

Ft quia sine peccata electi etiam viri esse non 
possunt, quid restat, nisi ut a peccatis , quibus 
eas humana fragilitas maculare non desinit, evacuari 
quotidie conentur ? Nam qui quotidie non exhaurit, 
quad delinquit, etsi minima sunt peccata, quae con- 
gerit, paulatim anima repletur, atque ei mérito aufe- 
runt fructum internae saturitatis. Hac rcpletione 
nos evacuari Paulus insinuans, ait:Probetseipsum 
homo, etc. Quid enim est hoc loco probare , nisi 
evacuata peccatorum nequitia, se probatum ad Dormni- 
nicam Mensam ct purum exhibere ? Vide caetera 
apud S. Greg. 2. c. 1. in lib. 1. Reg. 

13. Assiduum studium extirpandi in 
se peccata venialia et affectiones inordi- 
natas, proprium est viris sanctis et piis, 
qui soli sacramenti huius excellentiam 
recte aestimare norunt, ut omni, qua 
possibile est, puritate et sanctitate men- 
tis ad sanctissimum sacramentum veniant, 
et spiritualem eius gustum percipiant. 

Ita Dion. Carthus. libr. de expos. Miss. 
art. 3. Ant. Mol. tr. 4. inst. Sac. c. 8. 
Arias, de freq. comm. cap. 14. 

Sed dices, quomodo sanctitas, quam hic re- 
quiri diximus, cap. 3. cum assidua peccatorum 
venialium lucta consistere potest? si adhuc 
peccatores, quomodi.sancti? Pulere declarat 
hoc Dion. Carthus. 

Sanctis viris, inquit, id proprium est, quod 
venialia peccata tota diligentia student cavere; 
et quae cavere sigillatim non valent, incessanter 
quotidie deflent, redarguunt, confitentur, et emen- 
dant. | Unde merito sancti dici possunt , licet 
quotidie venialiter cadant. Nam sanctae devotio- 
nis sollicitudo , et ignis charitatis divinae in eis 
celeriter , pleneque consumit, quidquid wenialiter 
delinguunt , sive omittunt. Imo cum eis omnia 
cooperentur in bonum , non solum imperfectum 
suum sufficienter deplorant, et corrigunt , sed 
etiam, occasione ex wenialibus culpis accepta, 
quotidie perfectiores sanctioresque fiunt; quoniam 
dum tantum proficere nequeunt, quantum deside- 
rant, semetipsos profunde humilant , vehementer 
despiciunt, solicite ambulant , et quidquid iam 
ante operati sunt, pro nihilo aestimantes, sincerius 
coram Dro, magisque reverenter conversari labo- 
rant. Ita ile, l cit. in aphor. 


Addenda his essent alia eiusdem verba eod. 
cap. consolationis plena, in gratiam eorum, qui 
circa frequentiam buius sacramenti plus aequa 
timidiores sunt. Sed video haec prolixius ex- 
crescere, quam ferat instituti ratio. 

Non possum tamen, quin hic inseram piam 
contemplationem, quae P. Balth. Alvarez ipso 
Epiphaniae Domiui die a sacro meditanti venit 
in mentem, et mihi in manum, haec ipsa eodem 
festo scribenti. Nam dum meditando secum bea- 
tos reputaret Magos, et eandem felicitatem sibi 
optaret; responsum audivit intra se: llli adora- 
runt, at idem iam datus est tibi, et tu illum 
ipsum gestas intra te. q. d. Maior est tua feli- 

citas, sacerdotum quoque et omnium piorum, 
quam istorum Magorum. 

Alium praeterea sensum internum dedit illi 
Dominus, quique magis facit ad praesens pro- 
positum, de extirpandis inordinatis affectibus, 
occasione illorum verborum, Ecce Magi. Nempe 
mirum, esse , quod reges , divites, ac sapientes 
quaerant Deum; sed cur? quia necesse est ca- 
dere idola, si velint ita arcam recipere, ut com- 
modum inde sentiant. Inprimis enim debet cadere 
amor sui, in nobilibus honor, in divitibus deliciae, 
in sapientibus arrogantia. Nam haec illi pluri- 
mum amant; et ne deserant, statuunt potius Ar- 
cam Dei a se reiicere, ac dimittere, dicentes 
cum illis: Non maneat Arca Dei Israél apud 
nos, quoniam dura.est manus eius super nos. 
, 1. Reg. 37. 

In quibus verbis (teste scriptore vitae) aperuit 
illi Dominus causas, cur multi, praecipue nobiles, 
divites, ac deliciosi recusent recipere arcam vivam 
novi testamenti in sanctissimo sacramento repositam, 
aut eam exiguo cum fructu recipiant ; quia scilicet 
volunt in altari cordis sui idolum Dagon, nempe 
rem illam, seu creaturam, quam inordinate dili- 
gunt, retinere: quae nisi in terram cadat , et 
mortificationis gladio , caput eius, manus, ac 
pedes amputentur , ut cesset deinceps ab imper- 
Jectionibus et vitiis in cogitando, loquendo , et 
agendo committi solitis ; non efficiet in tali corde 
divina haec arca stupenda misericordiae suae 
opera, sed iustitiae , puniendo illos magna ari- 
ditate , languore , obscuritate mentis, etc. Lud. 
de Pont. in vita Dalthas. Alvar. cap. 6. 


Haec ideo visum inserere, ut intelligas, 
quanti referat, ad fructum et gustum huius 
sacramenti percipiendum, non gravioribus tan- 
tum peccatis, sed et levioribus, et affectibus 
inordinatis exuendis incumbere. 

Sed mirantur forte nonnulli, quorsum tam 
frequens sui examen, tam crebra et scrupulosa 
conscientiae discussio. Nesciunt forte, aut non 
inveniunt, quid toties confiteri; quid in se 
culpare, vel accusare; de quibus conteri ; ad 
versus quae vitia pugnare debeant. Verum, nonne 
in multis offendimus omncs? nonne iustus quo- 


que septies cadit in die? Et si dixerimus, quia 


peccatum non habemus, nos ipsos seducimus, 
et veritas in nobis non est. Putant plurimi, se 
divites esse, et nesciunt, quia miseri sunt et 
miserabiles. 

An forte transierunt in affectum cordis, et 
ideo carnis et spiritus luctam minus sentiunt? 
Incipiant pie vivere ; et videbunt, quot hosti- 
bus obsideantur, et quot petantur insidiis. Ne- 
que sibi blandiantur de pace, cum foris sint 
pugnae, intus timores, et cum Potestatibus te- 
nebrarum harum assidua nobis sit colluctatio. 

Caeterum hos consulere iubeo Thomam de 
Kempis lib. 4. c. 7. exhibentem ipsis Paradigma 
quotidiani ante communionem vel missam exa- 
minis, imo confessionis, ubi longum satis cata- 
logum texit ex defectibus et lapsibus quotidianis, 
quibus plerique omnes facile indies PRUS 

mus. * 

Inspiciant illud prius, et deinde seipsos, fa- 
cile deprehendent, quid in se reprehendant; 
videbunt , inquam, quam foecundum in agro 
cordis nostri sit vitiorum seminarium. 


Esto non sit ibi cicuta, aut herbae venenosae 
(lethalia crimina); invenies tamen illic zizania, 
lolium, steriles avenas, herbasque noxias, qui- 
bus bonum semen et utiles plantae sutfocan- 
tur, ubertim $ucrescere; et, nisi assiduam cul- 
turae manum admoveas, identidem evellas, des- 
truas, et plantes, sic invalescere, ut tandem 


silvescat prorsus, et in spinas, sentes, tribulos, 

dumosque degeneret. Sic nempe agrum homi- 
nis pigri totum replent urticae Vide elegan- 
ler in similem sensum S. Bern. serm. 58. in 
Cant. 

* Formam praeterea quotidiani examinis circa 
venialia et lapsus frequentiores pro sacerdoti- 
bus et religiosis, aliisque frequenter, pie pure- 
que communicaturis, habet Iacobus de Paz. 
lib. 3. de vita rel. c. 3. S. 1. Idem Ant. Molina, 
de Inst. Sac. tr. 5. cap. 4. Et iterum Thom. 
de Kempis lib. 9. de discipl. Claust. cap. 10. 


Caeterum quantum momenti babeat sollicita 
fuga peccatorum, etiam levium, quae multi ni- 
mis leviter aestimant, ad promovendum huius 
sacramenti fructum, et totius vitae spiritualis 
profectum, vide Nigron. Tract. 10. ascet. de 
cura minim. copiose et diligenter, ut omnia, 
pertractantem. Sucquet. lib. 2. c. 9. 


CAPUT V. 


Fides, et devotio erga divinissimum sacramentum. 


Tanto diligentius et accuratius praestabis om- 
nia ad pium sanctumque huius sacramenti usum 
requisita, quo fides tanti mysterii magis vivida 
et animosa fuerit. Quidquid hic peccatur, 
dixeris fidei defectu fieri. Itaque 

1. Fidei exercitium hic inprimis utile 
est. Nam viva et indubia fides quasi 
basis est, cui innititur omnis erga hoc 
mysterium devotio. Non mirum, si haec 
tepet, cum torpet et friget illa. 


V. Stim. Piet. ad sacrif. Miss. Iac. Stratii 

S. T. 3. p. c. 7. ubi etiam modum et praxin 
` buius exercitii suggerit. 

O quam efficax hic ad devotionem, reveren- 
tiam, et omnem pietatem stimulus , credere, 
summum Drum, ipsum coeli terraequae Re- 
gem, Dominum, Redemtorem ac Iudicem nos- 
trum in manus, in os, pectus nostrum reipsa 
sese dimittere, uti fides docet. 


Dices: Quomodo fieri potest, ut, qui se ista 
credere profitentur, tam languide et irreveren- 
ter saepenumero tractent tantum mysterium ? 
Miraris hoc? Et ego idipsum miror. Dicam ta- 
men, quod sentio. Fidem habemus, sed non 
adhibemus, ubi necesse est; ubi res ac ratio 
postulat eius usum et exercitium, nos oltiosam, 
et velut inclusam delitescere sinimus. Quid 
aegro prodest praestans et efficax pharmacum 
in theca repositum, si non adhibeat, cum eius 
usum morbus exigit? Quorsum saucio pretiosum 
unguentum, aut emplastrum, si vulneri non 
admoveat? Quid prodest militi gladius in va- 
gina conditus, si nunquam exserat in hostem? 
Quorsum illi servo pigro et nequam talentum, 
sed ligatum in sudario, aut defossuin in terra ? 
Nam quod ad lucrandi fructum attinet, parum 
refert, an aurum, an plumbum in arca aut su- 
dario recondas. 

Sic saue fides huius mysterii (uti et caetero- 
rum) quia otiosa fere delitescit in angulo cor- 
dis, et nunquam vel raro exeritur, aut exer- 
cetur, nullam virtutis suae vim exerit et 
ostendit. 

Fides, inquam , nostra est siculi granum 
sinapis, aut piperis, quod dum integrum gluti- 
tur, vix sentitur, sed contusum et comminu- 
tum acrimonia sua nares et cerebrum tentat 
ac irritat. Vide S. mòr. serm. de grano synap. 

Contundamus et nos mysteria fidei nostrae 


* 

(inter quae maximum hoc corporis et sanguinis 
Domini) in mortario cordis nostri, et contera- 
mus dentibus considerationis, tunc praecipue, 
cum illud ore manibusque tractamus; cum ip- 
sum authorem fidei et consummatorem Christum 
Jesum nobis intime coniungimus; et mox expe- 
riemur, quam vim viva fides habeat, 


Verbis fatemur nos ista credere, sed prae- 
tat factis. Ostendamus ergo ex operibus fidem 
nostram; faciemus autem, si currimus tanquam 
ad Drvuw ipsum sancte ct pure, ad Creatorem 
religose, ad Salvatorem rcverenter, ad Dominum 
humiliter, ad Patrem amanter, ad Iudicem sup- 
pliciter accedere. 


Unde S. Bonaventura monet, ut accessurus 
ad mensam coclestis convivii primo probet et 
diligenter examinet seipsum , cum qua fide ac- 
cedat. de praep. ad Miss. c. 1. ubi ctiam decla- 
rat, quid veritas fidei catholicae credere iubeat 
circa hoc mysterium. 

2. Cum ergo accedis, cave, ne dubi- 
tando vacilles, et tanquam coecus, manu 
tentans, innitaris baculo arundineo, scili- 
cet argumentis naturalibus, et rationibus 
humanis, quaerendo, quomodo ista fieri 
possunt, sicut quondam Iudaei. Joan. 3,9. 


Sed subiice teipsum Dero, et captiva 
mentem tuam sub iugo fidei, quam tan- 
^us testibus roboratam vides. S. Bonav. 
de praep. ad Miss. c. 9. 

Quid enim dubitationis de hoc sacramento re- 
manet , quod a Christo tam expresse traditum, 
ab Apostolis praedicatum, a sanctis Patribus 
orthodoxis tot centenariüis annorum praefigura- 
tum, tantisque cermoniis , iot miraculis, et pro- 

digüs, quasi testimoniis palpabilibus , vides con- 
firmatum? S. Bonav. de praep. ad Miss. c. 2.. 


3. Fides a te requiritur et sincera vita; 
non altitudo intellectus, neque profundi- 
tas mysteriorum Dei. Non fallit te Deus; 
fallitur, qui sibi ipsi nimium credit. 
Thom. Kemp. lib. 4. cap. 18. 


Perge itaque, ait idem, cum simplici et in- 
dubitata fide; et cum simplici reverentia ad sa- 
cramentum accede; quod intelligere non vales, 
Deo omnipotenti secure committe. Ibid. 


Dic ergo ex imo cordis affectu cum Petro: 
Tu es Christus Filius Dei vivi; vel cum Thoma 
Apostolo: Dominus meus et Deus meus; vel cum 
Thoma Angelico: Adoro te devote latens Deitas, 
quae sub his figuris vere latitas, etc. Credo 
quidquid dixit Dei filius, nil hoc verbo verita- 
tis verius, etc. Totus Hymnus mire pius, et 
utilis est ad exercitium fidei. Vide eundem 
S. Thom. Opusc. 58. cap. 11. et 19. ubi plura 
motiva credendi, seu modos fulciendi fidem 
huius mysterii eleganter pertractat. V. et Stra- 
tium £ sup. cit. Aph. 1. 


4. Actualis devotio excitatur attenta 
meditatione huius sacri mysterii, cuius 
tanta vis est ad capiendas et illaqueandas 
amore animas , ut saxea sit illa, vel po- 
tius aenea, quae ad tanti ignis praesen- 
tiam non liquefiat. Ita Paz de vita relig. 
libr. 1. cap. 8. S. 3. 


Ibidem piam et uberem materiam huiusmodi 
meditationum suggerit, per 7. dies hebdom. 
distributam. 

5. Actualis devotio in usu huius sa- 
cramenti, semper, quantum possibile est, 
rocuranda a. Consistit eá in spirituali 
E et vehementi desiderio coelestis 
epuli; deinde in profunda, humilitate et 
reverentia; denique in ferventi amore 
et fiducia b. Ita Rodriq. 9,:p. tr. 8. c. 5. 
Mayer. 1. p. c. 14. 


Aequum enim est, ut is, qui sacrificium, ex 
flagrantissimo infiniti amoris excessu institutum, 
Deo, qui ignis consumens est, Hebr. 14. immo- 
laturus accedit , simili quoque devotionis igne 
totus inardescere studeat, quo facilius divini 
amoris flammás ex participatione ignitissimi sa- 
cramenti totis praecordiis hauriat. lta Mayer. 
in Indust. 1. p. c. 14. 


a. Àn vero actualis- devotio ita sit necessa- 
ria, ut eius defectu impediatur effectus gratiae 
sacramentalis, disputant plerique inter-theolo- 
gos. Resp. Diguitas huius sacramenti actualem 
requirit, non tamen, ut absolute necessariam 
ad primarium ipsius effectum, sed ut magis 
fructuosam et utilem ad spiritualem eius gustum 
percipiendum. Et hoc addimus, ad consulen- 
dum timoratis conscientiis. Nam de aliis, ac- 
tuali devotione ex mera incuria' carentibus, 
aliud est iudicium. Vide Reginal. Prax. Fori 
Poen. lib. 29. c. 6. g. 3. Suarez in 3. p. disp. 03. 
sect. 3. Dion. Carth. de expos. Miss. art. Å. 


b. dAd haec tria capita, ait idem | Rodriq., 
reduci possunt caetera affectuum genera et exer- 
citia, quae ad actualem devotionem excitandam 
conferunt. Vide ctiam Christ. Mayer. in Indust. 
1. p. cap. 94. ubi ait: Praecipuam diligentiam 
«adhibendam in vera devotione excitanda , id est, 
in ardentibus affectibus religionis, humilitatis, et 

reverentiae divinae maiestatis debitae , gratitudi- 
nis, compunctionis , amoris , resignationis , zeli 
gloriae Dei , divinique bLeneplaciti perfecte exea 
quendi , ardenter eliciendis. Vide etiam Fran. 
Arias de freg. com. cap. 13. Sed iam tria illa 
puncta actualis devotionis prosequamur. Sit 
' ergo Áph. 6. 

^ 6. Famem ac vehemens mensae divinae 
desiderium in anima sua excitare cone- 
tur sacerdos et pius quisque, qui gustu 
et dulcedine coelestis cibi plenius refici, 
et spirituale virium robur acquirere de- 
siderat, Rodrig. 9. p. tr. 8. c. 5. 


Quemadmodum enim is cibus sapit optime, 
alitque et roborat quam plurimum, qui cum 
fame et appetentia sumitur: ita cibus spiritua- 
lis huius sacramenti singulariter reficit animam, 
quando magno cum desiderio sumitur, Nempe, 
ut illic, ita hic quoque optimum cibi condi- 
mentum fames. Vide Rodrig. loc. cit. 

Ex medicorum quoque sententia, in assu- 
mendis cibis plurimum ad bonam valetudinem 
momenti habet fames et appetentia, ita quidem, 
ut cibi quoque paulo deterioris noxam fames 
et desiderium corrigat. Quaecunque enim cum 
voluptate assumuntur, (teste Galeno) ista ven- 
triculus amplexatur, et magis concoquit. Gal, 


lib. 9. .4ph. comm. 38. 


Si hoc in cibis minus bonis et salubribus, 
quid fiet in bonis et utilibus, si cum fame et 
voluptate sumantur? At quis melior, aut salu- 
brior, quam panis angelorum, factus cibus via- 
torum? Iam vero, si cibos cum nausea sumamus, 
aut ingeslione cibi famem praeveniamus, mox 
cruditas, morborum omnium seminarium , ob- 
structiones atque putredines oriuntur; teste 

Fran. Valeriola in loc. com. l. 9. c. 6. Idem 
quoque in hoc cibo animae valet, fi citra de- 
siderium sumatur. 


7. Cibi fastidium, male affecti, et pra- 
vis humoribus oppleti ventriculi, vel 
morbi, vel emorientis vitalis facultatis 
signum est. Galen. Ita nausea huius cibi 
coelestis morbum animae, a et imminen- 
tem mortem indicat. b V. Gerson. Tom. 4. 
ser. de Coena Dom. 


Absit ergo, ut nauseet anima mostra super 
cibo isto, tanquam levissimo. Scimus , quibus, 
et quam noxia fuerit huiusmodi nausea. Ti- 
mendum sane, ne, qui nobis tam nobilem, ap- 
ponit cibum, si nauseantes viderit, et ipse nau- 
seabundus incipiat evomere nos ex ore suo. 
Nempe esurientes implebit bonis, et fastidiosos 
divites dimittet inanes. 

a. Hinc invitatis ad coenam, sed ex fastidio 
se excusantibus morbus, avaritiae, ambitionis, 
luxuriae patuit. Vis aliud et gravius (mortis) 
videre periculum? Ecce, Nemo virorum illo- 
rum gustabit coenam meam. | Exclusio a coena, 
quid est nisi aeternae mortis poena? 

b) Fastidire, ait Gerson, manna coelicum, 
huius benedicti sacramenti, et ad ollas carnium, 
allia, et pepones Aegypti suspirare , signum est 
nunquam pertingendi ad terram coelestis promis- 
sionis incolendam. Talium enim cadavera pro- 
strata sunt in deserto ; quales etsi corpore esse 
videantur in via Dei ad coelum , ipsi tamen lu- 
brico amoris pede in aegyptiacam  aitiorum, 
ferreamque servitutem revertuntur. lta Gerson. 
Tom. 4. Serm. de Coena Dom. mihi pag. 89. 

8. Ut famem et desiderium cibi divini 
in- te excites, éxpende illius excellentiam, 

dulcedinem 5 utilitatem; e contra animae. 
tuae inediam , infirmitatem , morbos, et 
miserias, quibus omnibus in uno lioc 
cibo a offertur remedium. 


Rodriq. p. 9. tract. 8. c. 5. Mayer. in 
ind. 1. p. c. r^ 


Cogita, quo desiderio nobis haec mensa à 
Christo praeparata sit. Ecce, desiderio desira- 
vit hoc pascha manducare nobiscum. Et nos 
segniores erimus ad accipiendum, quam ipse 
fuerit ad offerendum? Quid si dives aliquis in 
magna fame et inedia publicum instruat, et 
lautum convivium, omnes invitans pauperes et 
famelicos ; an libebit his vagari magis per pla- 
teas, quam ad instructum prandium accurrere?' 
an forte accumbent cum nausea, et pigebit ad 
cibum manus extendere? 


Ecce Deus dives in misericordia, qui gat 
manum suam, et implet omne animal benedic- 
tione, is parat mensam in conspectu nostro, 
cibo lautissimo instructam. © Accedamus cum 
desiderio, et ipse reficiet animas inanes, 
et animas esurientes satiabit bonis. E 

Quid si peritissimus medicus in nosocomium 
ingressus omnibus aegris certam spondeat sani- 
tatem, modo curari velint. Quis ibi tergiver- 
sabitur admittere tam benignam medici manum 
et medelam? At in hoc mysterio praesentissi- 
mus nobis adest medicus, omnes sanans lan- 
guores. Ecce cura et opera eius claudi ambu- 
lant, coeci vident, surdi audiunt, leprosi mun- 
dantur, imo mortui resuscitantur. Virtus de 
illo exit, et sanat omnes. 


9. Reverentia et humilitas excitabitur 


in nobis, si serio expendamus venientis 
ad nos Domini immensam maiestatem et 

gloriam: et nostram e contra extremam 
indignitatem et miseriam. Vide Rodriq. 
tract. 8. c. 5. ` 


Erubesces merito coram Dezo, ponderans 
quam indigni sumus, ut nostri causa tanta ma- . 
iestas tam admirabile mysterium instituerit; sic- 
que pudore perfusus, deplora perversitatem 
tuam, quod tam segniter et languide sacra- 
mentorum omnium dignissimum usurpes. 

Exemplo nobis praeunt, publicanus, non au- 
sus in coelum oculos levare, nec ad altare 
propius accedere; sed stans a longe, et pro- 
funda animi demissione percutiens pectus suum 
ac dicens: Propitius esto mihi peccatori. 


Filius quoque prodigus, humilians se coram 
patre, ac dicens, pater peccavi in coelum et 
coram te, et iam non sum dignus etc. 


Item Centurio ille; Domine non sum dignus etc. 


Elisabeth aVirgine Deipara visitata, admiratur: 
Et unde hoc mihi, ut mater Domini veniat ad 
me? Quid nos, quos Dominus ipse visitare 
dignatur? Quid est homo quod memor eius? aut 
filius hominis quia visitas eum? 


Miphiboseth, filius Ionathae, audiens se dein- 
ceps Regiae Davidis Mensae convivam fore, 
quisego sum, ait, servus tuus, quoniam respexisti 
super canem mortuum similem mei? 9. Reg. Q. 
Quid nos toties in Der ipsius mensa convivae, 
ubi etiam ipso summi Regis corpore et san- 
guine pascimur? etc. 


Dic ergo ex intimo corde: Domine quis es tu, 
et quis sum ego? O si noverim te, et noverim 
me. Domine non sum dignus, etc. Dominus mcus 
et Deus meus. Tu rex coeli et terrae; ego pul- 
vis et cinis, et vilis terrae vermis. Quid est 
homo, quia magnificas eum ? etc. 

40. Amor et fiducia efficacius excitari 
nequit, quam si pensetur infinitus Der 
in nos amor, bonitas, et misericordia, 
si unquam vel uspiam, in hoc praecipue 


mysterio E En Vide Rodriq. loc. cit. 

.Amor trahit affforem, nec efficacior stimulus 
amandi est, quam amari. Quis vero ardentius 
unquam amavit, aut poterit, amare, quam 
Deus homines? Sic Deus dilexit mundum, ut 
filium suum unigenitum daret , olim in practium, 
et nunc in cibum, denique in praemium. 
"Proprio filio suo non pepercit Deus etc. Christus 
ipse hurniliavit semetipsum usque ad mortem, 
et desiderio desideravit hoc pascha manducare 
nobiscum, in quo suum ipse corpus et sangui-. 
nem nobis in cibum daret. 

Quis non redamet usque adeo nostri aman- 
tem? Quis etiam non accedat ad illum magna cum 
fiducia? Quid enim non dabit, qui totum dedit 
seipsum? 

Quis pastor, ait Chrysost. oves proprio pascit 
cruore? Et quid dico pastor? Matres multae 
sunt, quae post partus dolores filios aliis tradunt 
nutricibus ; hoc autem ipse non est passus. Sed 
ipse nos proprio sanguine pascit,. et per omnia 
nos sibi incorporat. Hom. 60. ad pop. et 83. in 
Matth. 

Ecce potens motivum amoris, quod nos ad 
reciprocum amorem permoveat. Sed audiamus 
praeterea Chrysost. aureis verbis et mire pa- 
theticis nos excitantem. 

Nonne videtis, quanta promptitudine parvuli 
papillas capiunt, et quanto impetu labia uberi- 
bus infigunt? Accedamus cum tanta et nos cha- 
ritate ad mensam, et ad ubera spiritualia; 
quinimo cum. longe maiore trahamus, tanquam 
infantes lactentes, spiritus gratiam; et unus sit 


nobis dolor; hac esca privari. Hom. 33. in Math. 

11. Pia et affectuosa Dominicae passio- 
nis meditatio optima, commodissima a, 
et convenientissima b est actualis ad 


missam et communionem devotionis ex- 


citandae ratio. í 


Ita S. Donav. de Praep. Miss. c. 6. Rodriq. 
p. 2. tr. 8. c. 6. Arias de freg. Com. 11. Suc- 
quet lib. 3. viae vit. c. 8. ubi etiam singulariter 
meditatio incarnationis et navitatis Dominicae 
commendatur, eo quod per communionem 
mysteria ista quasi innoventur. 

a Nam in hac concurrunt omnia, quae exci- 
tandae devotioni praescribi possunt media et 
motiva. Omnium piorum affectuum hic affatim 
suppetit materia. Nimis stupidus, aut ignavus 
est, qui hic non invenit, quo se exerceat, quo 
se excitet, et inflanmet ad omnia pietatis offi 
cia; hoc praesens praccipuc, quod illius me- 
moriale est. 

b Nam potissima ratio instituendi huius sa- 
cramenti Christo fuit, ut perpetuam nobis 
commendaret suae passionis memoriam. Unde 
dicit: hoc facite in meam commemorationem. 
Luc. 91. Si sacerdotis celebrantis vestimenta, 
et tota sacra actio accurate spcctetur, quid 
aliud quam Christi patientis mysteria nobis re- 
Mii dd ? Quotiescuncque manducabitis panem 

unc et calicem bibetis , mortem Domini annun- 
tiabitis. 1. Cor. 11. 


Hinc consulit S. Bonav. ut quotiescunque 
ad S. mysteria accedimus , aliquem articulum 
ex passione Domini ruminemus. lloc se obser- 
vasse, et inde animam suam divino amore li- 
quefieri solitain. testatur. Vide Bonav. de Praep. 
ad Miss. c. 6. et in fasc. c. T. 

Hinc quoque Abbas Spanheim. Trithem. me- 
rito sic scribit: Cum missarum celebratio in me- 

moriam Dominicae passionis per ipsum redemp- 
torem nostrum instituta sit, nunquam se homo 
ad illam melius et fructuosius praeparat , quam 
si per meditationem ipsius amarissimae passionis fer- 
ventius inardescat. Tta ille de tripl. Reg. claust. 

Haec praecipua parandaé devotionis praesi- 
dia sunt. Sed, quid si iis omnibus diligenter ad- 
hibitis, necdum sentias quam optas devotionem, 
sed ariditatem nihilominus mentis, teporem et 
languorem affectus, animique distractiónem ex- 
periaris? En consilium et solatium : 

19. Si post adhibitam diligentiam, òp- 
tatum in usu huius sacramenti fervorem, 
devotionem , desiderium tibi deesse sen- 
tis, vehemens saltem illius desiderium in 
te excitare memento. Et divinae volun- 
tati te conforma. Ita Rodriq. p. 9. tr. 8. 
c. 8. Paz. lib. 3. cap. 9. et alii. 


Nam desiderium pauperum exaudiet Domi- 
nus, praeparationem cordis eorum àudiet au- 
ris eius, et rationalis devotio sensibili multo 
.Sublinior. Itaque ómnem torporem etteporem 
quantum vales excute,  Dilata os tuum, saltem 
per veliemens desiderium , et Dominus imple- 
bit illud, et dabit tibi petitiones cordis tui, si 
non modo, ad votum et voluntatem tuam ; certe, 
cum volet ipse, ad salutem et utilitatem tuam. 


Hanc praeparationem sibi gratam Dominus 
suis dilectis non semel suggessit. S. Mechtilderir, 
teste Blosio sic communicare docuit, Quando 
sacram communionem perceptura es , desidera et 
opta ad laudem nominis mei, habere omne de- 
siderium, omnemque amorem , quo unquam cor 
aliquod erga me flagravit, et ita ad me accede; 
nam ego amorem illum in te accendam atque 
-` Suscipiam , non sicut est in te, sed sicut velles 

eam in te esse. Idem de S. Gertrude refert idem 
Blosius in mon. spir. cap. 6. 

Quisquis ergo secure accedere cupit, non mul- 
tum curet, quid sentiat, sed quid velit et in- 
tendat; affectum et voluntatem suam ad Deuna 
ex toto convertat, omnibus illis quae Deo displi- 
cent, cum humili voluntatis suae in Dei volun- 
tatem resignatione vale faciat ex ipso fundo. 
Jta religiosiss. Ecclesiastes Thaulerus, (uti eum 
laudat Drexel) in Inst. sacris.: cap. 38. Vide 
Drexel. in Rosis B. V. p. 9. c. 7. S. 7. 


Ad confirmandum hanc doctrinam libet ad- 
scribere, ex magno spiritus magistro, verba solatii 
plena. Licet, inquit, guis secundum hanc perfec- 
tionem conversari studuerit , et tam quietam ac 
puram vitam et fervidam devotionem sortiri op- 
faverit, non tamen semper ad nutum suum se ta- 
liter devotum inveniet, nec ideo a celebratione, 
^el communione abstinendum opinor, dum fecerit 
homo quod in se est: utputa vitam et conscien- 
tiam discutiendo , peccata confitendo, gratiam 
implorando , et in spe divinae clementiae acce- 
dendo. 

Quamvis enim experimentalem illam devotio- 
nem, ac perceptibiliter dulcem affectum non ha- 
beat (quae frequenter ex redundantia superioris 
appetitus ad inferiorem, seu voluntatis ad sen- 
sualitatem causatur) si tamen ratio optet Deo 
adhaerere , et vitiis dissentire laboret, et volun- 
tas inferioris appetitus motibus dominetur ; “tunc 
vera et intellectualis devotio adest. Et haec 
sufficit, imo tutior est. | Ita Dion. Carth. lib. 
de expos. Miss. art. 3. : 

Idem praeclare docet Lud. Granat. rerum 
spiritualium excellens scriptor, tum alibi 
saepe, ut lib. 9. de orat. c. 1. tum lib. 4. sive. 
tract. de communione c. 1. ubi inter caetera: 
Jtaque, ait, examinemus nosmetipsos , non secun- 

dum quod sentimus, sed secundum propositum et 
intentionem cordis nostri. Etenim qui facit hoc, 
non tantum sacramentum , sed et ingentem simul 
accipit gratiam in sacramento latentem etc. 

Sed pro coronide audiamus Laurent. lustin. 
JVemo servorum Dei, inquit, ab hoc prorsus se 
subtrahat sacramento, | quamvis actualis desit 
devotio. Diversimode operatur Dei sapientia in 
sibi famulantibus effectus gratiarum suarum. 
Nulligue fas est iudiciorum Dei arcana rimari, 
et propterea non debet a sancto Domini convivio 
repelli indevotus iuste vivens, virtuose conver- 
sans, humiliter se agnoscens , pure confitens, et 
reverenter accedens. Talis quippe insensibiliter 
hoc sacramento nutritur ac vivit; nam manna 
absconditum est, etc. De desc. et prof. Mon. 
cap. 59. | 

Quid ergo restat, nisi ut cum pio Thoma 
dicamus: Étsí necdum totus coelestis et tam igni- 
tus, ut Cherubim. et Seraphim esse possum, cona- 
bor tamen devotioni insistere, et cor meum prae- 
parare, ut vel modicam divini incendii flammam 
ex humili sumptione vivifici sacramenti conquiran. 
Quidquid autem mihi deest, bone Iesu, Salvator 
sanctissime, tu pro me supple benigne ac gratiose, 
qui omnes ad te dignatus es vocare , dicens: 
Venite ad me omnes, qui laboratis et onerati 
estis, et ego reficiam vos. lib. 4. cap. 4. 


Recurre etiam, ait Reginald. ad Beatissimam Vir- 
ginem aliorumque $$. patrocinium pro necessario 
ad tanti Regis exceptionem apparatu, ex ipsius 
regia obtinendo. llli enim domestici eius sunt, et 
Jamiliares, plurimum apud ipsum valentes au- 
thoritate ; dignitatis item ipsius studiosissimi sunt, 
ac nostrae utilitatis amantissimi. Imitemur rusti- 
cum, qui excepturus virum nobilem , casam qui- 
dem suam purgare potest, sed ut eam ornet, ad 
alienam locupletiorum opem recurrit. 

Ita ille in Praxi f. p. de ratione digne com- 
municandi. Sed haec satis. Ignosce proliritati 
P. L. Materia inerhausta est; finem et fundum 
hic non invenio. 


CAPUT VI. 


Pura et sancta intentio celebrantium, seu 
communicantium. 


. 1. Magna quidem in omni pietatis of- 
ficio, a. sed maxima in hoc praecipuo 
religioni: opere purae et rectae intentionis 
cura gerenda est. Bonav. depraep. ad Miss. 
c. Ant. Molina Z/nstr. Sac. tr. 4. c. 7. 
Paz. de wit. Rel. 1. c. 8. S. 9. 


. Quanta sit vis purae et sanctae INTENTIONIS, 
actionibus nostris adhibitae, passim tradunt vitae 
spiritualis magistri. (Vide Rodriq. Exer. Perf. 
1. p. Tr. 3. c. 7. et seqq. Paz de wit. edit. 
Sucquet. via wit. lib. 3. c. 11. Drexel. obsc. 
singul. quod inscribitur Amussis.) 

a. Per eam siquidem opera nostra Dero fiunt 
longe gratiora, nobis multo utiliora ad aug- 
mentum charitatis ac gratiae, et cumulum me- 
ritorum. Per eam minima admodum crescunt; 
sine illa etiam magna et speciosa vilescunt. 
Minima, inquam, nostra per eam a Dro maximi 
fiunt; ut patet in vidua, duo minuta offerenti, 
vel haustum aquae frigidae largienti ; imo adia- 
phora quoque seu indifferentia fiunt Deo grata, 
et nobis meritoria, et velut virgula Mydae au- 
rea charitate inaurantur. Ratio est. Nam actio- 
nes humanae speciem sumunt a fine, ad quem 
erdinautur, aut ab intentione qua fiunt; et 

-secundum -guod finis, ait S. Thom. propter quem 
operamur, est laudabilis, vel culpabilis, secun- 
dum hoc sunt opera nostra laudabilia vel culpa- 
bilia. 1. 9. q. 1. art. 3. 


, Idque adeo verum est, ut cum nihil sanctius 
sit in ecclesia, quam tractatio sacramentorum, 
si ea fiat prava intentione, aut perverso fine, 
mala sit et sacrilega. Itaque quo finis et intentio 
fuerit sublimior et nobilior, eo erit opusipsum 
perfectius et excellentius. V. g. sumptio cibi, 
potus, somni, etc. (ut de actionibus virtutum 
taceam,) si fiat pro amore Dzr, et ad solam 
eius gloriam, tantum excellit eadem  naturaó 
opera, solo fine naturali, (nempe ad conserva- 
tionem individui) facta, quantum solis iubar, 
lumen lampadis; item eleemosyna ex amore 
Dz: facta tantum superat eandem solum ex hu- 
mana compassione factam, quantum oceanus 
guttam aquae. Vide iam, quanti referat nosse 
hanc alchymiam, et artem omnium quaestuo- 
sissimam , qua ex vili. plumbo, et quovis aere 
facias aurum, et ex aqua pretiosissimum bal- 
samun, id est, ex vili opere rem Dero gratissi- 
mam, tibique utillissimam. Ex his recte infertur 
seq. aphor. 


9. Non effugiunt notam reprehensionis 
ii sacerdotes, qui sola ducti consuetu- 
dine, ad divina accedunt, et iam instante 
hora, aut occasione, aut cum officium , 
occasio, seu vices celebrandi postulant, 
sine ulla consideratione ad haec myste- 
ria feruntur. Jta Molina Tr. 4. c. 7. $. 14. 

Et addit idem, tales incurrere in reatum 
eorum , qui accedunt, nec düudicant Corpus 
Domini. Idem docet Thom. a lesu, Carm. Dis- 
cal. Provin. Animae, inquit, quae ex sola con- 

suetudine et sine actuali dispositione ad hoc. sa- 
eramentum accedunt, quasi nullum ex illo fruc- 
tum reportant; magnusque est, pro dolor! talium 
numerus, qui sicut vix ullum ex hoc coelesti 
pabulo robur percipiunt , sic facillime in culpas 
graves labuntur. In meth. disc. prof. spir. cap. 6. 
Sed pergit Molina. 

3. Maiore digni sunt reprehensione, 
qui ad divina se conferunt, temporalis 
lucri causa, sive propter stipendium, 
p a missa sunt accepturr. lta Molin. 

. Sup. cit. 

Sed dices, an non licebit bis, qut altari de- 
serviunt, de altari vivere? 1. Cor. 9. Licet, 
sed non istuc.tanquam iu finem principalem 
ferri debet intentio; hoc enim nefarium esset, 
et Giezi lepra, aut Simonis lapsu dignum. 

Sacerdotes praecipue ob lucrum aut commo- 
dum suum celebrantes, nihilo meliores sunt 
duobus illis filiis Aaron, Nadad et Abiu, qui 
obtulerunt Dero sacrificium ex igne alieno, id 
est, profano; cum debuissent adhibere sacrum, 
qui peculiari cura ad sacrificia et thymiamata 
fovebatur, et propterea ignis de altari egressus 
eos devoravit et consumpsit. Levit. 10. 

Ignis sacer, et divino sacrificio deputatus est 
charitas, quae movere debet. ad sacrificandum 
et communicandum. Ignis alienus et profanus 
est cupiditas, cum anima movetur ex avaritia, 
similique causa; quem ignem non Deus, sed 
caro, vel daemon suppeditat. Caveant sibi, 
qui talem ignem sacrificiis adhibent, ne quos 
imitantur sacrificio, eorum quoque supplicium 
mereantur. Vide Pet. Damiani ¿n Tubis Disc. 
Eccl. pag. 483. Sed interim Bonaventuram au- 
diamus, contra huiusmodi sacerdotes terribili- 
ter intonantem. 

Vae, vae, vae Domine Deus, quanti hodie. 
infelices ad sacros ordines accedunt, et divina. 
mysteria accipiunt, .non coelestem panem , sed 
terrenum quaerentes; non spiritum, sed lucrum; 
non Dei honorem , sed suam ambitionem; non 
salutem animarum, sed quaestum pecuniarum; 
non Christo servire mundo corde et corpore in 
sacris ministeriis, sed delitiari, ditari, superbire, 
et luxuriari de patrimonia Christi, et de eleemo- 
sinis pauperum , ut ecclesiasticas dignitates am- 
biendo multis litigiis, et simoniis potius rapiant, 
guam assequantur , non vocati a Deo, tanquam 
-aron , sed impulsi a diabolo tanquam Dathan 
et Abiron. Tu autem homo Dei, dirige vota tua 
et desideria ad Deum; et vide quibus affectio- 
nibus et desideriis trahi debeas ad sacra myste- 
ria celebranda. Ita S. Bonav. de praep. c. 8. 
ubi varia huiusmodi motiva proponit. De huius- 
modi quoque sacerdotibus graviter conqueritur 
Concil. Colon. an. 1536. Tit. 1. cap. 9. ubi 
sic habet: | 

Certe graviter dolemus, atque animo inhorres- 
cimus, ubi videmus passim tantis mysteriis in- 
dignos ac -conductitios illos sacerdotes, publicis 
etiam ac manifestis criminibus contaminatos , 
sese, idque irreverenter , et interdum magis lu- 
celli ac stipis, quam Dei causa, sacris ingerere, 
quorum instat interitus, et perditio non dor- 
mitat. etc. Ita Concil. Colon. Tit. 1. cap. 9, 

Merito proinde Octavius Frangipanus Nuncius 
Apost. per Germaniam sacerdotes omnes gravi- 
ler et serio. monuit: ; | 

Abstineant omnes sacerdotes a cuiusvis generis 
mercedum conditionibus, et pactis; nec quidquam 
pro missis celebrandis , aut quibusvis aliis diyi- 
nis officiis seu orationibus exigant. 


Et si quando nihil, aut aliquid, minus liberali 
aimo , honorarii loco eis: donatum fuerit, non 

in hoc contristentur, minimeque aliquod indigna- 
tionis dent indicium, nc dc avaritia notentur vel 
certe a turpi quaestu, vel. simoniuca labe non 
procul absint, dignitatemque suam cx levi causa 
turpissima macula conspurcent. 


Quin potius, ut ostendant se magno liberalique 
animo gratis dare , quod gratis acceperunt , ab 
omni cogitatione et desiderio muneris ac hono- 
rarii sc semper contineant ; et si quando aliquid 
accipere cogantur, illud quamvis exiguum lae- 
tiori lubentiorique animo accipiant, quam pau- 
percula illa vidua aera minuta duo, quac sola 
habebat, in gazophylacium mittebat. lta Octav. 
Frangip. Episc. Tric. in direct. Discip. Eccl. 

ro Eccl. Colon. Tit. de div. off. n. 53. Qui 
fiber sanc perquam elegans et utilis, utinam 
sit in manibus, aut potius moribus omnium ec- 
clesiasticorum, huius praesertim dioeceseos, in 
cuius potissimum gratiam scriptus est. 


4. Rectitudo intentionis hic necessaria 
non tantum prohibet, ne propter lucrum, 
vanam gloriam vel alium finem similem 
celebres, a sive communices; verum 
exigit, ut actuali intentione, aliquem finem 
b excelsum, coelestem, divinum quaeras, 
et ad rem Deo placitam, proximis utilem, 
tibi salutarem respicias. Ita Iacob. Paz. 
de wit. rel. l. 1. c. 8. S. 9. 


a. ldem monet Bonavent. Vide inquit, guid 
desideres , ne propter avaritiam, aut vanam glo- 
riam, aut consuetudinem, aut alicuius mundanae 
complacentiae , aut temporalis favoris causa ac- 
cedas , sicut -multi diebus istis abutuntur ad sui 
perditionem, quod datum est ad salutem. S. Do- 
Bonav. de praep. ad miss. c. 8. . 

b. Nos aliquot huiusmodi fines in gratiam 
pii lectoris hic assignabimus. 


1. Ut a morbis et infirmitatibus animi sane- 
mur, per medicum animarum nostrarum opti- 
mum, nos in communione visitantem. 

2. Ut peccata nostra expiemus, nec enim ef- 
ficacior victima pro peccatis, quam agni imma- 
 culati, qui tollit peccata mundi; ipse enim est 
advocatus noster, et propitiatio pro peccatis 
nostris apud Patrem. 

3. Ut a certa tribulatione, augustia vel ten- 
tatione liberemur per Christum, per quem 
salvati et liberati sumus. | 

4. Ut certam gratiam , aut beneficium impe- 
tremus per mediatorem, qui a Patre semper 
exauditur pro reverentia sua. 

5. Ut pro acceptis a Deo donis grati simus, 
. cum nihil habeamus praestantius aut gratius 
offerendum Deo, quam dilectum eius filium, 
in quo sibi bene complacuit. 

6. Ut Deum et sanctos honoremus, quia 

Christus est caput SS. non ad mensuram sanc- 
tus. Quid vero honorificentius sanctis, vel ac- 
ceptius fieri potest, quam si in ipsorum festis , 
et sacris aedibus offeratur ill&', cui se debere 
libentes agnoscunt omnem sanctitatem et bea- 
litatem ? 
, 7. Ut opitulemur defunctis, cum nihil effica- 
cius pro illis interpellet apud Deum Patrem, 
nihil melius clamet, quam sanguis Christi effu- 
sus in remissionem peccatorum. 

8. Optimus vero et primarius finis est, ut 
Deo uniamur per amorem, convertamur et 
transformemur in ipsum, sicque inseparabili- 
ter ei adhaereamus, dicentes cum Propheta : 

Mihi adhaerere Deo bonum est, et ponere in 
Deo meo spem meam. Quid enim mihi est in 
coelo? et a te quid volui super terram? q. d. 

Quid aliud quaeram vel intendam, dum sacris 
mysteriis operor, et fruor, quam placere et 
adhaerere Deo meo? Absit, ut huc vili aliquo 
aut terreno fine ducar; quin omnia caetera 
arbitrabor ut stercora, quia hic Christum et 
Deum ipsum lucrifacio; Dominus enim hic est 
pars haereditatis meae et calicis mei; et ipse 
est, qui postmodum restituet haereditatem meam 
mihi. Itaque Calicem salutaris accipiam , et no~ 
men Domini invocabo. Ecce Domine, haec meus 
et intentio mea. /oluntarie ergo, non merce- 
narie sacrificabo tibi, et confitebor. nomini tuo 
Domine , quoniam bonum est. 

Formulam seu praxin formandi intentionem 
ante Sacrum habet Meyer. in indust. c. 15. S. 5. 
Et habebis forte ad finem huius opusculi. 


CAPUT VIL 


Corporis et animi compositio sub sacrificio 
et communione. 


Ex his quae hactenus tradita sunt, satis col- 
ligi poterat, quanta reverentia, attentione, mo- 
destia, et gravitate tantum opus peragi necesse 
sit. Sed, nunquem satis dicitur, quod nunquam 
satis discitur. Itaque PP. Conc. Trid. audire 
iuvat. - 

1. Quanta cura adhibenda sit, ut sa- 
crosanctum missae sacrificium omni re- 
ligionis cultu ac veneratione celebretur, a 
quivis facile existimare poterit, qui co- 
gitarit, maledictum eum in saeris litteris 
vocari, (Jerem. am qui facit opus. Dei 

negligenter. b Quod si necessario fate- 
mur, nullum aliud opus adeo sanctum 
ac divinum a Christi fidelibus tractari 
posse, quam hoc ipsum tremendum mys- 
terium, quo vivifica illa hostia, qua Deo 
Patri reconciliati sumus , in altari per 
sacerdotes quotidie immolatur; satis etiam 
apparet, omnem operam et diligentiam 
in eo ponendam esse, ut quanta maxima 
fieri potest interioris cordis munditia et 
puritate, atque exteriori,c devotionis ac 
pietatis specie peragatur. Ita Patres Conc. 
Trid. sess. 99. ante cap. Reform. 


a. Propterea huic sacrae actioni addidit sancta 
ecclesia tam varias ceremonias et orationes , ut 
tanto maiori maiestate , religione , et reverentia 
hoc supremum. opus perficeretur. Quamvis alias 
tota ratio sacrificii missae praecipue consistat 
in consecratione specierum, et (iuxta aliquos) in 
| earum consumptione per communionem sacerdo- 
tis. Ita Bonav. Dernoyus, Francisce. Obs. in 
addit. ad prax. iustit. ubi pulchra habet pro de- 
votione celebrantium. 

b. Ex iisdem verbis hoc colligi iubet Dion. 
Carth. Si maledictus est homo, inquit, qui facit opus 
Dei negligenter, quanto maledictior, qui hoc divi- 
nissimum. sacramentum, coeleste mysterium facit 
negligenter, indevote, vel irreverenter ? plane si non 
mentitur Apostolus: Reus erit corporis et sanguinis | 
Domini. Deinde distinguit triplicem attentio- 
nem ex S. Thoma, et pergit: Haec autem tri- 
plex devotio ad digne celebrandum exigitur , 
praesertim in canone , et maxime circa conse- 
craiionem. Debet enim sacerdos sacratissima verba 
canonis distincte proferre, sensum quoque verbo- 
rum pro toto suo posse advertere, atque ad 

Deum totam suam contemplationem principaliter 
et amorose dirigere, beneficia eius recolerudo, 
admirando, laudando, et amplectendo, omni ex- 
pulso phantasmate vano, et distractione abiecta. 
Debet enim cum metu et reverentia in hora con- 
secrationis et immolationis omnipotenti Patri ad- 
sistere, atque ardenti affectu, ac interno sapore 
beatissima verba effari. lta ille de expos. 
Miss. art. 14. 

c. Non animi modo, sed et corporis reve- 
rentiam hic commendari vides. Pulcram cius 
rei rationem ex lacob. de Paz accipe: Aequum 
enim est, ut animae, corporisque Creator ab utro- 
que honorem ct reverentiam accipiat; aequum 
etiam, ut si anima Dei visione satianda est, et 
corpus dotibus gloriosis ornandum , istud et illa 
Deo glorificatori eorum per reverentiam se sub- 
dant, Quin et Christus, qui primus hoc sacrifi- 
cium sui corporis et sanguinis obtulit , carne si- 
mul et mente passus est, et utraque portione. su& 
nostram salutem curavit, ut discas tu, utraque 
parte tui, corpore et animo illi reverentiam cx- 
hibere. 1. Alv. de Paz lib. 1. de vit. Rel. c. 9. 
8. 2. edit. poster. 


9. Quandocunque sacerdos sacrificans 
ex praescripto missalis, aut libri ritualis 
genua flectet, non leviter genibus se in- 
curvet; sed ut adorantes Dcum vivum 
et verum in spiritu et veritate decet, 
profundissime usque ad terram sese in 
genua dimittat, a et internam animi 
sui humilitatem ac reverentiam, externa 
hac adoratione Deo omnipotenti sacrifi- 
cet. Ita Octav. Frang. Épisc. Tricar. 


Nunc. Apost. in direct. Disc. Eccl. pro 
Eccl. Colon. Tit. de div. off 

a. Vide Rubricas Misal. Romani cum annotat. 
Matthiae Kinckii Canon. Hildesheim. ubi osten- 
dit, non satisfieri praescripto rituum in genu- 
flexione, nisi ad terram usque fiat. Et novis- 


sime Barthol. Gavant. Mediol. in Thes. Sac. 
Rit. 


O quam indignum profundiores nunc saepe 
fieri, etiam in templis, inflexiones ad honoran- 
dum hominem, quam Deum in altari praesentem! 

3. Totum sacrum missae canonem, 
aliasque orationes, quae ob mysterium 
ac religionem tacite pronunciandae sunt, 
sic pronunciet, ut ipse quidem distinc- 
tum verborum sonum leniter percipiat, 
adstantium autem proxime nemo perci- 


pere distincta verba possit. Ita Epis. 
'Tricar. l. cit. n. 17. 

Sed notandum quod monet ibidem. Ut tanto 
maiori animi intentione, maiorique intentionis 
distrahentis silentio , eas Deo Patri in sanctua- 
rio pectoris sui offerant; quanto, ut monet ex- 
ternum vocis silentium , sacerdotum orationes, 
orationibus populi, in hac praecipue sacra ac 


sacerdotali actione , debent esse puriores et effi- 
caciores. 


4. In faciendis vivificae crucis con- 
signationibus praescriptam a rituali libro 
formam exactissime perfectissimeque ob- 
servent; ne circulos aut quaevis alia 
fignenta petius, quam sacrum crucis 
signum formare videantur. Ac tum cum 
omni attentione ac reverentia in rem 
signatam, passionem nimirum, mortem 
ac merita Domini nostri lesu Christi 

animum fipant; precesque atque actio- 
nem suam ad consequendam a coelesti 
Patre Primogeniti benedictionem hoc sua- 
vissime olente vestimento ei acceptabiles 
ac gratas faciant. Ibid. n. 79. 


Quomodo illae ceremoniae exteriores, alias 
"mortuae, spiritu animandae sint, praeclare do- 
cet Iacob. Alv. de Paz, dum inquit, reverentiam 
exteriorem custodies, si sacras ceremonias, ab ec- 
clesia institutas, pulcre, attente, graviter, et.cum 
quadam dignitate perficias ; si, cum genuflectis , 
ita id facias, ut qui Deo submissionem profite- 
ris, vel cultum latriae defers; si, cum hostiam 
et calicem benedicis, ita signa illa sacra facias, 
ut qui sacrificium Deo  acceptissimum benedicis ; 
si , cum verba missae profers, ita distincte et 
clare proferas , ut qui Deum ipsum alloqueris ; 
si denique ita omnia ibi dicas et facias, ut 
dignum est voce promi , et actione perfici , quae 
Dei spiritu, sanctam ecclesiam regente, approbata 
sunt et instituta. Ex lac. Alv. de Paz hb. 1. 
de vit. Rel. c. 9. §. 2. 


Forte erit, cui otiosa et superflua videatur 
tam scrupulosa in istis ritibus observantia. Sed 
hunc ego ad aulas ire iubeo, ut discat esse 
pius. Vide, inquam, quomodo ibi ad regis aut 
principis obsequium intenta sit omnis illa auli- 
corum turba; quam illic scrupulose ritus et 
ceremoniae aulicae observentur. 

Sed audi virum religiosum, hoc ipsum incul- 
cantem. Ministri regum, inquit, et principum 
suas habent urbanitatis leges, quas nefas est 
praeterire: quidni ecclesia, spiritu veritatis 
edocta , illas ceremonias instituat , quibus erga 
Deum officiosi et urbani simus, et ei comiter et 
decenter serviamus ? Si ergo magni momenli esse 
videtur , erga magnates huius saeculi urbane se 

habere , et in nulla re, quantumvis minima , ad 
reverentiam eorum spectante deficere, quanti mo- 
menti erit summum Deum, signis reverentiae ab ip- 
somet per ecclesiam institutis, absque ullis defec- 
tibus honorare ? etc. lac. Alv. de Paz l. cit. 


$1 libet alium videre virum non minus reli- 
giosum, cui in aula fuisse, et haec quae dixi, 
spectasse profuit? Ecce, Anton. Molinam, Car- 
thus. Hisp. Refert ille sibi contigisse aliquando, 
ut regem discumbentem videret, et qua vene- 
ratione illa nobilium turba regem cingeret, 
quomodo bibituro e primatibus unus scyphum 
porrigeret, qui corpus tam profunde inclinabat, 
ut infra mensam  prorepere velle videretur. 
Fatetur hinc se vehementer compunctum, dum 
consideraret, sic honorari hominem mortalem, 
qui revera esset, non secus ac vermis, putre- 
dini obnoxius, pari cum caeteris mortalibus 
conditione, miseriis, morbis, mortique expositus; 
et cui vel una levis febricula fatalis futura esset. 
Deum vero, Regem saeculorum immortalem, 
et in mensa eucharistica vere praesentem, tam 
. irreverenter , tam oscitanter, tam torpide, et 

sordide coli ac honorari. V. ipsum Tr. 3. c. 19. S. 3. 


En, quid ab aula proficere liceat pietatis 
studioso. Sed, ut nunc mores sunt, aulae ritus 
et ceremoniae religiosius et accuratius obser- 
vantur, quam altaris et ecclesiae. Adde, quod 
ibi omnia nitent, argento, auro, gemmisque 
fulgent omnia. Hic saepius squalore, situ, et 
sordibus horrent universa. Qua in re, vide, 
quid Cardinali Bellarmino in palatio cuiusdam 
magni praesulis agenti contigerit; uti refert 
ipse lib. 9. de Gem. Col. c. 4. Vide eundem 
Conc. 5. super Miss., in sorditiem altarium 
graviter invehentem. Vide etiam si placet Pet. 
Damian. in 7. Tubis nostris pag. 474. 

5. Ad excitandam et conservandam 
sub missa attentionem et reverentiam 
plurimum momenti habet , proponere 
sibi Deum in regio throno cum summa 
maiestate praesentem, cinctum agmini- 
bus angelorum , qui regi suo trementes 


' adsistunt, seque illis admisceri, ut simul 
cum ills obsequium suum summo regi 
deferat, et id quidem longe dignius et 
excellentius omni angelico ministerio. 
Ita fere Lud. de Pont. Tom. 4. t. 9. 
c. 11. et alii. 


Thronus iste seu tribunal altare est; in quo 
Dro offers tremenda mysteria. S. Chrysost. cum 
hom. 5. de incompr. Dei natura contra Anomaeos 
dixisset, Christum Dominum in eucharistia 
quasi iudicem pro tribunali sedere, subiungit: 
Cogita quem proxime stas, quibuscum invoces 
Deum, scilicet cum Cherubim, cum Seraphim, cum 
omnibus coeli virtutibus; animadverte quos ha- 
beas socios; satis hoc tibi ad sobrietatem, cum 
recordaris te corpore constantem, et carne coag- 
mentatum admitti cum virtutibus incorporeis 
laudare Dominum omnium. 

Ipem hom. 1. de verb. Isa. Won cogitas, ait, 
quod angeli huic stupendae adsistunt mensae, cum- 

ue reverentia hanc circumvallant. Similia habet 
hom. 3. de incomp. Dei Nat. Et alibi; sed di- 
serte lib. 6 de sacerdot. 

Per id tempus et angeli sacerdoti adstant, 
et coelestium potestatum universus ordo clamores 
excitat, et locus altari vicinus in illius honorem, 
qui immolatur, angelorum choris plenus est. Id 
quod credere abunde licet , vel ex tanto illo sa- 
crificio quod tum peragitur. Ita Chrisost. lib. ô. 
de sacerd. c. 3. Vidi Tubas Discip. Eccl. pag. 348, 

ubi dicta exemplis confirmat. Et poterat seipsum 
Chrysost. in exemplum adducere, nisiverecunda 
humilitas obstitisset. Refert enim S. Nilus Epist. 
ad Anastas. Episc. saepius Chrysostomo visos An- 
gelos, dum,sacrificium offerret. Tom. 3. Bibl. 
SS. PP. Similia vide apud S. Greg. M. l 4. 
Dial. c. 56. et Pet. Damian. in Tubis p. 483. 

Sed placet haec ipsa confirmantem audire 
virum sanctissimum Laurent. lustin. Est enim 
altare , (ait) super quod sacrosanctum Christi 
corpus immolatur, mons spiritualis sublimis etc. 
Quanta autem circa eundem, maxime tempore, 
quo sacrificium memoratum conspectui praesen- 
tatur Altissimi , sit angelorum , | archangelorum 
frequentia, mortalium nemo valet edicere. Lae- 
tantur quidem tunc plurimum, si sumentis ac 
ministrantis mentem agnoverint non haesitantem 
in fide, neque conscientiae onere praegravatam, 
sed elevatam in excelsis, humilem in se, ab eva- 
gationibus alienam, charitate fervidam, devotione 
refertam, exorantem pro populo , Deum laudan- 
tem, iubilantem in spiritu , et suavitate quadam 
pii amoris super suum inixam dilectum, etc. 

Caeterum quemadmodum  replentur gaudio et 
pace pro -devota celebratione iustorum , illosque 
ut suos concives diligunt; ita proculdubio contra 
eos indignantur , qui sine sui probatione , cum 
ariditate cordis, et mentis dubietate Domini sui 
audent sacramenta contingere. Equidem a talium 
se avertunt consortio, ipsorumque orationes des- 
piciunt, utpote Deo odibiles, ac sibimetipsis con- 
trarios, etc. Ita Laur. Iustin. serm. de Euchar. 
longe elegantissimo ac piissimo. 

Placet huc adscribere gravissima et sacerdo- 
tibus notatu dignissima verba Cardinalis Bellarm. 
Nam dum superiora Chrysost. verba de angelis, 
altare et sacerdotem celebrantem, stipantibus 
recitasset, haec mox subiungit. 

Considerate iam quam triste , et deplorandusm 
sit spectaculum, videre sacerdotem divina myste- 
ria peragentem , angelorum choris undique sep- 
tum, qui ad ca, quae ipse operatur, ct loquitur, 
stupent , ac tremunt, et prae admiratione ingen- 
tes clamores excitant, et tamen sacerdos, in me- 
dio positus, totus frigidus, et quasi stupidus non 
attendit , quid agat , non intelligit , quid loqua- 
tur, et ita properat ad finen, ita signa involvit , 
ita verba praecipitat, quasi latrones post tergum 
haberet, et satis temporis ad fugiendum non es- 
set; et tamen, ut dixi, non propterea singultums 
conscientiae patitur. Sic res sacrae contemnan- 
tur, sic Deus irridetur, sic ridendi materia 
haereticis datur. Clamamus in sacramento alta- 
ris Christum ipsum essc , et interim nonnulli ita 
se gerunt, ita ista sacramenta pertractant, quasi 
nihil minus verum csse putarent, ct quasi Deum 
marmorcum, vel plumbeum haberemus , qui nihil 
sentiret , nihil videret , nihil audiret. Sed mihi 
credite, Deum omnipotentem , et vivum habemus, 
qui non dormit, nec irridetur ; et omnia videt, 
omnia audit, omnia notat; et aliquando omnes 
suas iniurias ulciscetur , et irrisores suos ipse 
ridcbit ,| cum eis repentinus venerit. interitus. 
Ita Bellarmin. Con. 9. Dom. 4. Adv. quem imitatur 
Metezell. congr. Orat. L 2. de sacerd. c. 13. 
Vide eundem Con. 5. sup. Miss. est: ubi perinde 
ia perstringit. sacerdotes, qui Sanctum 

anctorum, dun tremenda mysteria tractant, in 
ara praesentem , et multitudine angelorum sti- 
patum non attendunt, et quasi eum non vide- 
rent, nec ab eo viderentur, incredibili festina- 
tione, sine spiritu, sine affectu, sine timore 
et tremore sacra perficiunt, Repetit similia, de 
Gem. Col. l. 9. c. 5. 

6. Exterior illa sacerdotis celebrantis 


maturitas, reverentia, et pia corporis 

compositio, non tantum celebranti utilis 
et decora est, sed et fideles, in missa 
praesentes, aedificat, ac singulari eos pie- 
tatis sensureficit. Ita Conc. Colon. An. 1536. 
Tit. 9. cap. 19. 


Sic et Lud. de Ponte in vita P. Alvarez tes- 
tatur, solitum illum facere sacrum, cum tanta 
modestia ac devotione, ut eam etiam in audi- 
toribus excitaret. 

Ibidem fatetur nonnemo permotum se ad 
amplectendum societatis institutum, quod patris 
illius devotionem, modestiam, gravitatem et 
tantam totius hominis compositionem in sacro 
missae officio, hebdomada sancta celebrato, vi- 
disset. Vide in vita P. Dalth. Alv. c. 6. §. 1. 

4t nunc saepenumero videmus sacratissima 
mysteria celebrari, (verba sunt Ant. Molinae) 
tam modica gravitate et decore, sine modo, sine 
ceremonia , pronunciatione , ut eum, qui id in- 
tueatur penitus ex affectu, dolore concuti necesse 
sit. Certum quippe est, si gentilem mystam vi- 
deremus litantem idolis ea celeritate, an levitate 
dicam , qua plures christiani sacerdotes offerunt 
Deo aeterno Unigenitum crucifixum, quibus non 
sannis locisque exciperemus ? Et quod lacrymas 
meretur , si nota ipsis essent sancta, quae in 
missa tam cbiecte tractamus, nunquid certo no- 
bis illuderent et ipsi? etc. lta P. Ant. Molina 
Proem. ad lib. de instr. sacerd. Addit ibidem, 
opifices melius callere artem suam, et accura- 
tius ad amussim exercere, quam multos sacer- 
dotum; et hanc esse calamitatem maximam , 
et plurium, vel cunctarum causam. 

Qua maiestate magnum illum Basilium sacris 
mysteriis operari solitum credimus? cum etiam. 
Valens Imperator Arianus templum hostili animo 
ingressus, ac Basilium sacrificio intentum con- 

spicatus, vehementer terrefactus, et tantum non 
exanimatus sit. Sed verbis Nazianzeni rem 
istam, sanc memoratu dignam, referre placet. 

Postquam inquit, intus fuit, (Valens Imp.) . 
atque ipsius aures psalmorum cantu non secus 
ac tonitruo quodam personucrunt; plebisque pe- 
lagus vidit, omnemque ordinem , et concinnita- 
tem, quae tam in sacrario, quam prope sacra- 
rium erat, angelicam potius quam humanam, 
atque ipsum quidem (Basilium) ante populum 
recto corpore stantem, qualem scriptura Samue- 
lem describit (1. Reg. 7.) nec corpore, nec oculis, 
nec animo , perinde ac si nihil novi contigisset , 
ullam in partem se moventem , sed Deo, ut ita 
dicam , et altari aflixum, humanum quiddam 
passus est; atque oculorum vertigine ac tenebris 
£otus impletur. Et paulo post ostendit, illam 
Imperatoris perturbationem initio paucis no- 
tatam, tandem, cum rex ad donaria offerenda 
accessit, omnibus patuissc. Jta enim, inquit, 
titubare coepit, ut nisi quispiam ex sacrarii mi- 
nistris vacillantem supposita manu  retinuisset , 
misere utique et luctuose  prolapsurus fuerit. 
JVazian. orat. Q0. post. med. 

7. Instante iam ipso communionis tem- 
pore totis viribus, ct affectibus praepara te 
in occursum Dzi tui. Verba illa: Domine, 
non sum dignus; cum intimo animi sensu 
pronuncia, humillime agnoscens indigni- ç 
tatem et vilitatem tuam. 

8. Mox quasi audisses: Ecce sponsus 
venit, exite obviam ei; novo et ardenti 
cordis affectu teipsum excita. Pande ad- 
ventanti sponso omnes sinus cordis tui. 
Omnes tum corporis, tum animi vires, 
'facultlates, sensus advoca, a ut omnes, 

velut domestici tui, parati ad congratu- 
lationem et obsequium tanti hospitis iam 
ingressuri praesto sint; eumque intimis 
amoris officiis et reverentiae signis tecum 
excipiant. V. Christ. Mayer. p. 9. c. 5. $. 3. 


a. Nimis indignum foret, sensus tunc alio 
vagari, intellectum tunc aliis intendere, volun- 
tatem alibi occupari, memoriam aliud agitare, 
quam quomodo excipiant Deum authorem suum, 
ipsique famulentur. Huc servient piae et igni- 
tae eiaculationes, seu aspirationes, non ore 
quidem, sed mente etinternis suspiriis usurpandae. 
v. g. Benedictus qui venit in nomine Domini. Unde 
hoc mihi, ut Dominus meus veniat ad me? Bene- 
dic anima mea Domino, et omnia quae intra 
me sunt, nomini sancto eius. Magnificate Domi- 
num mecum, et exaltemus nomen eius in idipsum. 
Dominus meus, et Deus meus. Dilectus meus 
mihi, et ego illi. Inveni quem diligit anima mea, 
tenui eum, nec dimittam, etc. Haec etsimilia, prae- 
sertim excercitia fidei, spei, charitatis, resigna- 
tionis etc. uti immediate ante, sic statim post 
sumptlionem usui erunt; quorum sylvam con- 
gessit Philipp. Rovenius Archiepisc. Philipp. 
Vicar. Apost. Holland. zm Instit. christ. piet. 
l 9. c. 11. pag. 984. et segg. Et nos selecta 

uaedam in Paradiso animae christ. sect. B. 


pag. 314. 

CAPUT VIII. 


Becessus altaris, seu gratiarum actio post s. communionem. 


1. Peracto sacrosancto missae sacrificio, 
non minori cura, quam ad antecedentem 
missae praeparationem requirebatur, quis- 
que in omni silentio ac quiete a actionum, 
locutionum, sensuum ac cogitationum sese 
contineat, b per quartam c minimum, aut 
octavam saltem horae partem devote se- 
cum meditetur, et intenta cogitatione 
perpendat, quid egerit, et qua fide, qua 
devotione, quo fine, quo fructu hoc ip- 
sum peregerit. Ita Octav. Frangip. Episc. 
Tric. in Direct. Disc. Eccl. Colon. Tit. 
de div. off. n. 85. 


a. À sumpto cibo medici suadent quietem a 
negotiis et laboribus; motum, praesertim vehe- 
mentiorem, damnant, ut noxium concoctioni, et 
qui cibos crudos expellat e ventriculo, vel sal- 
tem succos seu humores crudos cibi nondum 
bene mitificati et subacti in venas et habitum 
corporis rapiat. Hinc enim fírustratur homo 
debito fine assumpti cibi, ct fructu probi nu- 
trimenti. V. Galen. l de cib. boni et mal. suc. 
Et Z 9. de sanit. etc. Ita plane post hoc coe- 
leste epulum, quies a distractionibus et nego- 
tiis est necessaria, ne cibus ille quasi crudus 
extrudatur ab anima, et nullum, vel non satis 
probum nobis nutrimentum praebeat. 


b. Idem monet Thom. a Kemp. his verbis: 
Oportet, ut non solum te praepares ad devotio- 
nem ante communionem , sed ut etiam solicite te 

conserves in ed post sacramenti perceptionem. 
JVec minor custodia post exigitur, quam devota 
praeparatio prius. | 

Nam bona postmodum custodia optima iterum 
est praeparatio, ad maiorem gratiam consequen- 
dam. . Ex eo valde indispositus quis redditur, si 
statim fuerit nimis effussus ad exteriora. lbid. 
Cave ergo a multiloguio; mane in secreto; fruere 
Deo tuo; ipsum enim habes, quem totus mundus 
tibi nec dare nec auferre potest. Lib. 4. de 
Imit. cap. 12. 


c. Tobiam utrumque vide. En quam soliciti 
sunt, quid tam fido duci, et amico hospiti (an- 
gelo Raphaéli) grati rependant; sed cum ange- 
lum esse tandem deprehenderent, quem diu 
hominem putaverant ; tanto Dei beneficio velut 
attoniti, illico procidunt in faciem; tres ipsas 
horas taciti profunda in contemplatione posue- 
runt. 'Tu vero non angelum, sed angelorum 
Dominum recepisti, vel potius ille te recepit 
et refecit corpore et sanguine suo; et pigebit 
tantillum temporis recolendo tanto beneficio 
dare? 


9. Peracto sacrificio , -aut communione 
puta dici tibi a Christo, ad cuius men- 
sam assedisü: Scitis quid fecerim vobis? 
a quo vos honore dignatus sim, quali 
vos cibo , quo potu refecerim? 

a. lta Ioannes Avila celebris Hispaniae Ec- 
clesiastes, apud Granat. 

Utinam scirem, inquit, mi Domine, quid fe- 
ceris mihi, utinam bilancem haberem minime 
fallacem, qua rem tantam pro merito librarem ; 
vere fecisti mihi magna qui potens es. Fecisti 
me convivam coeleslis mensae tuae. Certe non 
fecisti taliter. omni nationi. Neque enim est 

alia natio tam grandis, quae habeat Deos ap- 
propinquantes sibi, sicut Deus noster adest 
nobis. Gran. in vita Avilae mihi pag. 898. 

Quid ergo sic propere festinas, o sacerdos, 
a missa ad alia negotia, colloquia , etc. frivola 
subinde nec admodum seria, immemor Dei 
tui, a quo plus. scientiae, commodi ,, honoris, 
felicitatis, delectationis, luminis et auxilii ad 
res bene gerendas, praesertim hoc ipso tem- 
pore percipere poteras, quam ab omnibus aliis 
creaturis?  Tacdione tibi est eius conversatio 
et colloquium, cuius deliciae sunt, esse cum 
filis hominum ? Quid si te invitassot amicus, 
et domo quidem reciperet, sed mox quasi per- 
taesus consortii, te relicto exiret per posticum 
ad alia colloquia, vel negotia, non dignatus te 
hospitem familiari colloquio , aut ullo benevo- 
lentiae et amoris officio, nonne is merito au- 
diret inhumani et inurbani ingenii homo , nec 
ullo deinceps amicitiae commercio vel officio 
dignus haberetur? 

Vide ergo, quid de teipso dicendum, qui 
Deum invitasti, et iam recepisti in domum 
tuam, (qualis vero, quantusque hic hospes est?) 
Tu vero, eo vix ingresso, mox subducis te, 
"abiens ad colloquia, negotia, studia etc. nec cu- 
ras cum eo paulisper conversari, vel ullum 
amoris et gratitudinis signum tam liberali et 
benevolo hospiti ostendere. Quid hoc est, nist 
vilipendere hospitem, imo etiam graviter offen- 
dere, maxime cum ille veniat ad te, non ut 
reficiatur a te,sed ut reficiat te. Vide, ne, qui 
spernis, et ipse spernaris. 


3. Missa vel communione peracta plu- 
rimum refert nosse uti eo tempore, «uo 
apud nos demoratur Christus, et dulci 
hospitis quem excepimus, praesentia frui. 

Neque enim tempus aliud ad tractanda 
salutis nostrae negotia opportunius aut 
magis idoneum , quam cum nobiscum, 
et intra nos habemus ipsum salutis au- 
thorem. Lud. de Ponte. in medit. 1. p. 
med. 35. Rodriq. 2. p. tract. 8. c. 7. 


Nosse uti tempore seu occasione, magna pu- 
tatur sapientia. Ita est; et quidem alias satis 
attenti sumus, ut non elabatur nobis occasio 
rei bene gerendae. Cum lucri alicuius aut 
commodi nostri opportunitas adest, non facile 
negligimus. Sed quanto potius id nobis hic 
curae erit, ut in tam praesenti occasione pro- 
curandae salutis non simus incurii? Itaque sa- 
pientis monitum audiamus: Non defrauderis & 
die bono , et particula boni doni non te praecte- 
reat. Eccl. 14. 

Quisnam melior dies, o sacerdos, o chris- 
tiane, quam ille, quo Dominus Deus tuus venit 
ad te, non vacuus, aut inanis, sed instructus 
bonorum thesauris, plenus donis et muneribus, 
modo teipsum per teporem et somnolentiam 
non defraudes. . 

Sanctae matris 'Teresae illud erat monitum : 
Cum certi plane simus , Christum in nobis resi- 
dere, donec naturalis calor accidentia panis non 
consumpserit , nulla ratione oblatam ogcasionem 
agendi cum Domino intime, ac familiariter amit- 
tere debemus; quin potius illi nos imis visceri- 
bus adhaerere, et cum eo miscere colloquia diu , 
amiceque , reiecta quacuncque alia cura ac co- 
gitatione par est. Nam si eo tempore, quo mor- 
talem agebat vitam , aegri atque languentes , a 
natura et arte destituti, contactu tantum vesti- 
mentorum eius recipiebant salutem , nequaquam 
dubitari potest , quin admiranda supra naturam 
effecturus sit, manens in nobis immortalis, dum- 

modo fides vigeat. lam si peracta vix commu- 
nione , rustice atque inurbane ab eo recedimus, 
convertimurque ad negotia, aut leves etiam occu- 
pationes repetimus , haud queri iure possumus , 
$i in virtutum actione, et usu parum proficimus. 
lta Ribera in eius vita, lib. 4. c. 12. 


Praeclara quoque documenta P. Balth. Al- 
varez, post communionem observatu digna, et 
superioribus pene similia, vide apud Lud. Ponte 
in vita, c. 6. G. 9. abi inter caetera ait, quod 
multis pruriant pedes, ut statim discedant prae- 
textu collocutionis, lectionis, etc. idque vocat 
phrenesin intolerabilem. Et, qui alio festinat, 
cum Deum domi suae habet hospitem, is os- 
tendit, se alibi habere thesaurum, adeoque et 
cor seu desiderium, quam in Deo suo. Et, cui 
cum illo manere taedium est, nescit se Deum, 
totumque bonum suum habere, a quo plus dis- 
cere et ditescere posset, quam ab ulla re creata. 
Sed tu ipse vide /oco citato, si lubet. 


4. Viva fide Christum Dominum, quem 
reipsa praesentem habes, ante oculos 
mentis tuae constitue. Actus humilitatis, 
reverentiae, amoris, gratitudinis, ac di- 
vinae laudis exerce, a. Et quidquid po- 
tes b obsequii defer summo Regi gloriae, 
qui ad :te vermem terrae venire digna- 
tus est. Ita Rodriq. Ponte. de Paz, etalii. 

a. Tunc ergo (ait Marchantius) * ferventius 
usurpandae aspirationes sacrae, orationes iacu- 
latoriae e cordis fundo prodeuntes, amplexus 
intimi animae sponsum ;complectensis , gratia- 
rum actio cordialis, admiratio cum stupore 
tantae bonitatis et divinitatis, se tam admira- 
bili, amabilique modo communicantis, oblatio 
pura totius mentis in manus Dei, totiusque 

vitae ac voluntatis resignatio perfecta, omnium 
creaturarum, visibilium et invisibilium, ad Dei 
laudem invitatio. Haec nimirum affectuum pio- 
rum multiplex expressio est illud vinum con- 
ditum et mustum malo granatorum suavissimum, 
quod sponsa dilecto, in secretum cubiculi in- 
troducto, propinarepromittit. Huc servient illae 
piae et amorosae aspirationes, de quibus in 
fine cap. praeced. * In Candel. myst. 


b. Maior enim est omni laude, nec laudare 
sufficis. Tres illi pueri apud Danielem, cum in 
medio ignis viderent, se Deiope servari incolumes, 
adeo in eius laudem exarserunt, ut nullam us- 
quam seu in coelo, seu in terra, seu in mari 
creaturam. relinquerent, quam non provocarent 
ad Deum laudandum, dicentes una. voce: Be- 
nedicite omnia opera Domini Domino, etc. Quanto 
potius id nos faciemus, quippe qui recepimus 
eum, per quem a morte et aeterni ignis in- 
cendio salvati et liberati sumus. 


5. Offer teipsum totum, quantus es, 
corpore et anima, cum omnibus viribus in 
Dei cultum, obsequium et beneplacitum, 
statum quoque sacerdotii, ad quem te, 
licet indignissimum, vocare dignatus est, 
tot alis multo dignioribus praeteritis. 
Age pro eo, caeterisque huc collatis do- 
nis et beneficiis ex totis cordis visceri- 
bus gratias. Propone et promitte serio, 
his omnibus te ad unius Dei gloriam 
velle niti et uti, quantum ipsius gratia 
licuerit. 

Et hunc in finem concipe bona proposita, et 


vota, quibus obstrictus es, renova, dicens: pla- 
cet, Domine, quod promisi, gaudeo de voca- 


6 

tione mca. Quid retribuam Domino pro omnibus, 
quae rctribuit mihi ? Calicem salutaris accipiam, 
uoad vixero; et nomen Domini constanter et 
iducialiter invocabo, | omnibus diebus vitae 
meae: Vota mea Domino reddam in conspectu 
omnis populi eius: Pretiosa in conspectu Domini 
mors sanctorum cius, nempe qui sacro illius 
ministerio consecrati, perseveranter servierunt 
ili in sanctitate et iustitia omnibus diebus 
vitae suae. 


6. Optima a et gratissima b Dro gra- 
tiarum actio, olferre ipsi vice gratitu- 
dinis, actum aliquem iota virtutis 
tibi magis necessariae; vel, quod idem 
est, scriam mortificationem malorum af- 
fectuum, et praecipue defectus seu vitii 
alicuius particularis, quo te nosti saepius 
impingere, et impe'liri in te profectum 
divini amoris, ct solidae virtutis progres- 
sum. Ita Nodriq. 9. p. tr. 8. c. 12. pie 
et eleganter, quem, rogo, consulas. Ponte 
in med. tom. 1. med. 35. p. 3. 


a. Nam, ut tradit ibidem Rodriq. aliae gratiarum 
actiones consistunt fere in alfectuosis conside- 
rationibus, quae licet piae et bonae sint, me- 
liora tamen longe sunt opera. [taque et M. 
Avila, rerum spiritualium scientissimus, censebat 
optimam communicantium dispositionem esse, 
bonam ct sanctam vitam; si nempe recte vi- 
vendi modum, in exercendis virtutibus et ex- 
tirpandis vitiis intuitu sacrae communionis sc- 
rio ac diligenter observare studeant. Quorsum 
enim certis ante ct post communionem occu- 
pare exerciliis , et nihilominus aeque manere 
' tepidum, immortificatum, languidum, ac fueras 

pridem? Totus sacrae communionis fructus est 
melioris vitae profectus. Inspice ergo conscien- 
tiam tuam, et ex vitiis, quae ibi deprehendis, 
et quibus saepius offendis, aliquid selige quo- 
tidie, quod Christo, qui pro te seipsum dedit 
in mortem, et nunc in cibum, vicissim in sa- 
crificium offeras. V. g. ait Rodrig. si nimius 
deliciarum sectator sis, si corporis commodita- 
tes studiosius captes, offer Domino propositum, 
in eo te isto die mortificandi, etc. Hoc modo 
si communicaremus, ait, singulis vicibus, aliqua 
in re, quantum libet minuta, nos mortificando, 
et defectum aliquem corrigendo, quantum, 
Deus bone, anima nostra proficeret! 

Haec potissima et gratissima Deo gratiarum 
actio, vitae nostrae emendatio. Quid aliud re- 
quirit Deus a nobis, et quid aliud retribue- 
mus ei pro tanto beneficio, illi, inquam, qui 
bonorum nostrorum non eget, quam ut corri- 
gamus hoc in moribus nostris, quod ipsi displi- 
cet, et adversatur eius in nos amori? Haec 
fere Rodriq. l c. quem ipse, velim, legas. 


b. Hoc nimirum est, pro hostia nobis oblata 
vicissim se hostiam Deo mactare, et iuxta Aposto- 
lum, exhibere corpus suum hostiam viventem, 
sanctam, Deo placentem ; et mortificationem lesu 
Christi in suo corpore circumferre. 

7. Cum hospes Christus Dominus sus- 
ceptus est; tunc amantisima cum eo 
instituenda colloquia; tunc opportunum 
est defectus suos deplorare,. miserias et 
aerumnas suas omnes novo hospiti ex- 
ponere, auxilium ad agenda et perferenda 
omnia implorare. Tracta, mi christiane, 
cum Domino tuo familiarissime omnia 
negotia tua, velut cum amicorum tuorum 

optimo. ta Drexelius in Rosis B. V- 
p. 29. c. 7. | | 

His pro coronide libet adtexere, quae habet 
in direct. Disc. Eccles. Oct. Frangip. Episc. Tricar. 
quia ad sacerdotes huius nostrae dioeceseos prae- 
cipue directa suut. | 


8. Sacerdos, peracto sacrificio , omne 
imperfectum suum, omnem animi sui 
languorem, coecitatem, vincula, ac colli- 
gationes vanitatis, malas ac inolitas con- 
suetudines, peccandique ci et ne- 
cessitates , sibi ante oculos suos ponat, 
et cor suum omneque desiderium coram 
Deo effundat ; eiusque adiutricem gratiam 
suppliciter imploret; et virtute ac fervore 
illius cibi, quo refectus et animatus est, 
tota voluntate animique contentione, vel 
unum saltem defectum in proximi sa- 
crificir diem expugnandum extirpandum- 
que suscipiat. Frangip. Episc. Tricar. in 
Direct. Discipl. Eccl. tit. de div. off. n.85. 

Utque quotidie (addit ibidem) de virtute in 
virtutem  progrediatur ac proficiat, quotidie ex 
vita ac passione Domini nostri lesu Christi cer- 


tam alicuius virtutis actionem omnibus animi 
- wiribus imitandam atque exercendam capiat. 


Nam quod sacerdotes multi quotidie aut fre- 
quenter sacrificent , pauci autem ex illis profi- 
ciant, et multi vani, omnique solida pietate va- 
cui existant, non aliam arbitramur esse causam, 
quam quod sine ullo timore ac devotione tam 
sanctum opus aggrediantur, et perfunctorie atque 
ex quadam consuetudine , aut necessitate magis, 
quam ex sincera et viva pietate perficiant; et 

mor una cum sacris vestibus NB. omnem rei 
peractae cogitationem deponant ; omnemque inter- 
nam et externam pietatis formam exuant, mox- 
que ad negotia et colloquia, imo ad fabulas, ad 
vana et otiosa effundantur. u 

Quod sane non facerent, si meditationi sanctae 
debito modo aliquamdiu | intenti fuissent, et il- 
lustriorem in se quotidie custodia exterioris et 
interioris hominis debere esse disciplinam senti- 
rent. lta Episcop. Tricar. Nunc. Apost.in Direct. 
Discipl. 


CAPU T.IX. 


Frequentatio sacrificii missae seu communionis, 


1. Inter omnia exercitia vitae spiritua-! 
lis nullum tam est excellens, divinum ,' 
efficax et securum ad summum bonum 
consequendum, et sanctissimam cum Deo 
unionem impetrandam, qus frequens 
et pia communio. Ita Lud. Gran. tract. 


de Euch. 1. 
Adstipulatur Ph. Rovenius Archiep. Philipp. 


in Instit. christ. piet. ubi ait, hanc esse dignissimam 
et altissimam actionem, quam christianus possit 
praestare in mundo. Nam summa rationalis 
animae perfectio. est unio hominis cum Deo 
per charitatem et contemplationem, quod nul- 
libi dignius et perfectius fit, quam in usu sa- 
cramenti eucharistiae, per quam ipsum autho- 
rem gratiae Deum, qui charitas est, arctissime 
possidemus. | 

Hoc nosse, et diligenter advertere proderit, 

ut non ignoremus cogitationes et technas dia- 


boli V. Cyrill. } 3. m. Ioan. 37. Nan. 


9. Daemon infensissimus  frequentis 
communionis hostis est. a Hinc ut fruc- 
tibus eius nos spoliet, varia impedimenta 
b solet obiicere , quibus nos a tam 
sancto et salutari opere retrahat. Arias 
de freq. comm. c. 18. Molin. Tract. 7. 
cap. 1. Roven. Instit. piet. lib. 9. c. 19. 
Drexel. Zodiaco sign. 3. 


Ita quoque Thom. de Kempis: Inimicus sciens 
fructum et remedium maximum in sacra com- 
munione positum., omni modo et occasione niti- 
tur, fideles et devotos, quantum praevalet, retra- 


here et impedire. l. 4. cap. 10. 


a. Ecce malignum Pharaonis ingenium. Po- 
pulus Israél ad sacrificium Deo immolandum 
in desertum abire parabat, Non ferens hoc 
impius Pharao, et divino honori invidens, has 
cogitationes molitur extinguere. Ergo populum 
operibus [luti, laterum, palearum obruit, ut 
pressura laboris divini cultus curam procul 
` extrudat. 

Nempe in animo circa lutum et paleas (quid 
enim aliud sunt aurum, argentum, honores, 
voluptates, et terrena omnia?) nimis occupato, 
pietati et sanctis divinisque cogitationibus vix 
ullus locus est reliquus. - 

Sed et hic quoque Holophernis stratagema 
vide, qui ut Bethuliam subiugaret, canales, 
quibus aqua in civitatem derivabatur, abstulit. 
Jta princeps tenebrarum, ut animas expugnet, 
canales divinae gratiae, (inter quos praecipuus 
hoc sacramentum,) per quos Dei in nos gratia, 
et omne adversus hostes robur dimanat, obstruere, 
vel avertere nititur. 

b. Inter ea sunt tot occupationes, curae, ne- 
gotia, quae animum distrahunt, et a rebus spi- 
ritualibus alienum reddunt. ltem angores, scru- 
puli, inquietudo, et perturbatio animi, et in- 
primis illa tepidorum, ne dicam, impiorum 
obloquia, frequentem communionem, idque pieta- 
tis quadam specie, arrodentia. Nempe mos pra- 
vorum est, virtutem, qua ipsi carent, in aliis 
carpere. Et hos quidem non divini, sed sui 
tantum honoris cura remordet; ut qui alienae 
pietatis et virtutis exemplum suam censent: 
contumeliam, ita non Dei, sed sub Dei prae- 
textu causam suam agunt, et suum dedecus alio- 
rum reprehensione tegere conantur. 


3. Uti Daemon eiusque satellites unice 
laborant, usum huius sacramenti aut tol- 
lere penitus, aut saltem impedire, ne sit 
frequentior: sic praelatorum, pastorum, 
praedicatorum , confessariorum etc. est, 
cultum et frequentationem eius omnibus 
modis promovere. V. Molinam. 77.7.c.1. 


Ubi fortior instat hostis impetus, ibi providi 
duces et generosi milites maiores opponunt 
vires, ibi magis solicite agi curant excubias. 
Et certe nimis indignum foret, minus animosos 
nos esse ad vim hostium repellendam, quam 
sunt illi audaces ad inferendam, et segniores 
esse Christi ministros ad propugnandum Domini 
sui honorem, et verborum illius veritatem, 
quam ministri sathanae ad utrumque impugnan- 

um. Et tamen, heu, saepe videmus velociores 
esse pedes impiorum ad effundendum Christi 
sanguinem , quam servorum Christi ad eum 
vindicandum. | 


4. Signum praedestinationis, et nota 
filiorum Dei est frequens et pia com- 

munio; zelus quoque et studium, eius 
cultum et frequentationem promovendi. 
Ita Drexel. in Zodiaco sign. 3. Sucquet. 
lib. 3.viae vitae, c. 18. Molin. tr. 7. c. 9. S. 9. 


" Nam gloria et vita beata, quid est aliud, 
quam esse cum Deo, et frui in coelis convivio 
sempiterno? Hinc illa: Ego dispono vobis regnum, 
ut edatis et bibatis. etc. Et: Beatus, qui manducabit 
panem in regno Dei. Luc. 92 et 14. 

At huius convivii figura est Ss. Sacramentum, 
et, ut canit ecclesia, in eo nobis futurae gloriae 
pignus datur. Quomodo ergo tandem separabi- 
tur a Christo, qui nunc gaudet eius in sacra- 
mento praesentis consortio? Quomodo tunc 
reipsa fraudabitur, qui nunc pignore tam fre- 
quens fruitur? Cyprianus certe affirmat, huius 
sacramenti usum principium esse in hac vita 
divinae fruitionis, qua postea in aeternum po- 
tiemur; ac proinde evidens signum damnationis | 
esse, nullo illius affectu et desiderio duci. Nam 
talis iam in hac vita per propriam voluntatem ' 
incipit se a Deo disiungere; unde nec Deus 
iniuriam faciet, si eiusmodi hominem a se in 
aeternum seiungat. 

5. Ingens utilitas et necessitas a sa- 
cramenti eucharistiae frequentem eius 
usum et susceptionem christianis omni- 
bus merito commendare debet. lta pas- 
sim authores in hac materia. 

a. Quemadmodum enim in corpore calor 
naturalis continuo arrodit et consumit humidum 
radicale , quod nisi a nutrimento continuo 
restauretur, tandem omnino consumptum ho- 
mini necessario mortem adfert: ita plane in no- 
bis animae robur ac vires ardor concupiscen- 
tiae, ad carnalia bona sollicitans, continuo con- 

sumit, unde perpetua indiget virium restaura- 
tione, at hanc omnium potentissime praestat 
ei panis ille coelestis, qui dat vitam mundo. 


Medicorum dogma est, ubi morbi causae 
permanentes sunt, ibi remedia quoque per- 
manentia esse debere. Unde eos qui immode- 
rato hepatis calore laborant, frigidioribus uti 
cibis, et calidis abstinere perpetuo iubent. At 
intra nos semper corruptae naturae morbus, 
peccati fomes, haeret; hinc in nobis omnis 
morbi, et ipsius mortis origo. At contra hunc 
morbum, in membris nostris late et periculose 
grassantem, remedium certissimum est frequens 
huius sacramenti usus, quod ad hoc praecipue 
ab ipso salutis nostrae medico et authore fuit 
institutum. 


... Sed Ambrosium audiamus. Si, quotiescunque ef- 
funditur sanguis Christi, in remissionem peccato- 
rum effunditur, debeo merito semper accipere, | 
quia semper pecco, et quia semper infirmus sum, 
debeo semper accipere medicinam. L. 4. de sa- 
cram. c. 6. et refert. c. si quotiescunque de 
cons. dist. 9. 

Paucis ista confirmat Thom. de Kemp. Sancta 
communio retrahit a malo, et confortat in bono. 


Si modo tam negligens es et tepidus , quando 
communicas, aut celebras; quid fieret, si medelam 
non sumeres , et tam grande iuvamen non quae- 


reres? lib. 4. c. 10. 


Sed de his vide prolixius S. Thom. opus. 58. . 
de sacram. alt. erudite: pie et copiose disseren- 
tem ser. 21. et quinque seqq. 

6. Circa frequentiam sacrae commu- 
Amionis una et certa praescribi nequit 
omnibus lex et regula, cum diversa sint 
hominum instituta, mores, ingenia, ita 

ut, quod uni parum sit, alteri multum 
videri possit. Molin. tr. 8. c. 5. 


Optimum, ut hac in re quisque a confessarii 
pii et docti consilio et arbitrio pendeat, 
captivans intellectum suum in obsequium hu- 
militatis, nec dubitans, id Deo gratius sibique 
utilius fore, quod is iudicaverit, quem sibi 
quafi divinae voluntatis elegit interpretem, et 
cui animae suae curam commisit, Molin. tr. 7. 
€. 5. &. 1 et 4. Arias de freg. comm. cap. 921 
et 99. Porro prudenter consideret confessarius 
adiuncta personarum et rerum ; et si advertat, 
ex frequentia imminui reverentiam, et deflecti 
paulatim in aridam consuetudinem et tepidita- 
tem, nonnihil restringat communicandi licentiam. 


7. Optandum vehementer, ut quilibet 
christianus singulis dominicis, aut semel 
inhebdomade ad communionem accederet, 
et nemo, licet magnus peccator, ultra dies 
octo eam differret. Ita Molin. tr. 7. c. 6.$. 1. 


Estque expressa sententia August. Epist. 118. 
ad Jlanuar. et lib. de eccles. dog. cap. 83. 
Cassian. Coll. 93. cap. 91. Vide infr. S. 9. 


Quotidie sacram communionem accipere nec 
laudo, nec reprehendo; omnibus tameu domi- 
nicis communicandum suadeo et hortor. Ita 
lib. de eccl. dogm. qui, etsi non putetur esse 
Augustini, est tamen vetusti authoris. Vide Madrid. 
de freq. comm. cap. 3. ubi B. Catharinae Senensis, 
se hac authoritate tuentis contra calumnias, 
meminit. | 

Etenim, ait Molin. nulli neganda est commu- 
nio, etiam maximo peccatori, qui ad hanc se 
volet componere ; nec enim impedimento sunt 
gravissima peccata, nec relapsus, dummodo horum 
poeniteat, nec scelus sit continuum, neque consti- 

tutus sit in proxima occasione peccandi, a qua: 
nolit recedere ; nam haec verae poenitentiae ad- 
versantur. | | 

Enim vero, pergit idem, si accideret mihi 
peccator, innumeris gravissimisque sceleribus con- 
strictus, quem intelligerem vera duci poenitentia, 
et propositum edisse vitae melioris; consulerem 
profecto, ut, singulis dominicis | communicaret. 
Quod si sabbato sequenti rediret, eodem, quo ante, 
pondere gravatus peccatorum , videremque , quod : 
poeniteret eum cum proposito emendandi , magis 
hunc accenderem, sacramne communionem omit- 
teret, et si iterum, iterumque sic reverteretur, 
ego nihilominus |frequentandae communionis au- 
thor esser. | | 

Ecce quo pii et religiosi viri pia liberalitas 
progreditur. Et ne putes, eam ratione destitui, 
notanda verba pietatis aeque ac veritatis ple- 
nissima. | 

Quod si quis, ait, hanc nimiam esse putet in- 
dulgentiam , obsecro constituat talem ante pedes 
Salvatoris. Numquid veniam peccatis ex animo 
petentem recipiet Christus magna cum charitate 
et pietate? Huic similes esse eiusdem | ministri 
studeamus. Quid sibi volunt verba Christi, cum 
Petro interroganti: Quoties peccabit in me fra- 
ter meus, et dimittam ei? respondit : Non dico 
tibi usque septies, sed usque septuagies septies. 
Matt. 18. Ita Molina. Tract. 7. c. 6. $. 1. 

8. His, qui vitam sequuntur arctiorem, 
a gravioribus criminibus abstinent, ve- 
nialia etiam declinare student, saluti suae 
diligentius incumbunt, concedi potest et 
debet bina in hebdomade communio. * 


Molin. Jb. 6. 


His vero, qui plus profecerunt , ait ibid. qui 

orationi et piis exercitiis vacant, et rerum spi- 
ritualium studiosi sunt, non nimium erit, si ter- 
tio quoque die fruantur. Ita Molin. l. cit. $. 9. 


* Addit idem. Non referre, quamvis defecti- 
bus non careant, et aliquid propriae infirmitatis. 
supersit, nec multum profecerint in virtutibus, 
modo ad id aspirent et conentur. Etenim , ut 
Bonaventura dicit, homo accedit ad Christum, non 
ut ipsum sanctificet, sed ut sanctificetur ab ipso, 
adeoque necesse non est, ut sit sanctus , aut in 
virtute perfectus, modo talis esse desideret. 


Haec ille author, quae omnia latius apud 
ipsum confirmata reperies. 


9. Inanis praetextus est, rarae commu- 
nioni indignitatem suam a, vel debitae 
dispositionis et devotionis inopiam b, 
vel notabilis profectus defectum c prae- 
tendere. Ita Molina. Rodriq. Arias, p cit. 


a. Nonne Christus ipse in carne conversans 
saepius cum indignis, id est, publicanis et pec- 
catoribus agere dignatus est? per hoc etiam 
pharisaeis invisus, et calumniis obnoxius; quo- 
rum ille perversam mentem redarguens, res- 
pondit: Von est opus valentibus medicus, sed 
male habentibus , Matth. 9. Quin, non veni, ait, 
vocare iustos, sed peccatores; et iterum: Venite 
ad me omnes ,' qui laboratis et onerati estis.... 
. O Domine, ecce et nos peccatores sumus, et 
lamen ad te venire audemus; tecum, imo te 
manducaturi accedunus; quia nos tam amanter 
invitas, et verbis dulcissimis trementes animas. 


Adverte tamen, vocari peccatores, sed quos 
iam scelerum poeniteat, et qui parati sint re- 
sipiscere. Nam impoenitentes adeo non fert in 
mensa sua Christus, ut cum indignatione re~- * 
pellat, et eiici iubeat. 

Mutet ergo vitam, ait S. Augustinus, qui vult 
accipere vitam. Nam si non mutet vitam; ad 
iudicium accipiet vitam, et magis ex ipsa corrumpi- 
tur, quam sanetur; magis occiditur, quam vi- 
vificetur. S. August. serm. 1. de temp. seu dom, 
1. Adv. Sed de his sup. c. 3. et 4. satis. 

Porro his, qui se tanquam peccatores et in- 
dignos abstrahunt, egregie respondet Cassianus. 
Nec tamen ex eo, inquit, debemus nos a Domi- 
nica communione suspendere, quia nos agnoscimus 
peccatores, sed ad eam magis ac magis propter ani- 
mae medicinam ac purificationem spiritus avide fes- 
tinandum. Verumtamen ea humilitate mentis ac 
fide , ut indignos nos participatione tantae gra- 
tiae iudicantes, remedia potius nostris vulneri- 
bus expetamus. 

Alioquin ne, anniversaria quidem digne est 
praesumenda communio; ut quidam faciunt, qui 
ita sacramentorum coelestium dignitatem, sancti- 
ficationem ac meritum metiuntur, ut aestiment, 
ea nonnisi sanctos atque immaculatos debere 
praesumere , et non potius ut sanctos mundosque 
nos sua participatione perficiant. Qui profecto 
maiorem arrogantiae praesumptionem, quam sibi 
declinare videntur, incurrunt, quia vel tunc, cum 
ea percipiunt, dignos se eius perceptione iudicant. 

Multo enim iustius est, ut cum hac cordis hu- 
militate, qua credimus et fatemur, illa sacro- 
sancia mysteria nunquam pro merito nos posse 
contingere , singulis ea dominicis, ob remedium 
nostrarum | aegritudinum | praesumamus , quam 
vana persuasione cordis elati, vcl post annum 
dignos eorum participio nos esse credamus. 
Ita Cass. coll. 93. cap. 91. ubi Annot. Alar. 
Gazaei Bened. vidisse proderit. 


Ioan. Gerson, author sane gravis, sic quo- 
dam Tract. ait: Qui propterea ad hoc sacramen- 
tum non accedit, quia tepidus est ac frigidus, 

similis est ei, qui diceret, ad ignem non accedo, 
quia frigidus sum; medicum non requiro , quia 
anfirmus sum. Sacramenta medicinae sunt, etiamsi 
infirmus sis, accede; Christus ignis est, etiamsi 
rigidus sis, dummodo in mortali peccato non sis, 
accede. Nam saepe accedit homo ad eucharistiam 
Jrigidus et indevotus , et post illam fervidus et 
calescens invenitur. De praepar. ad Miss. 

Pulcre Cyrill. Alex. Ego igitur, inquit, probo 
4ne ipsum, et indignum invenio , et abstineo. (Sic 
nempe introducit loquentem, qui se ut indignum 
subtrahit.) Quando igitur (respondet) guicunque 
tu es, qui ista dicis, dignus eris? Nam si pec- 
cando indignus es, et peccare non desinis, expers 
omnino eris huius wvivificae sanctificationis etc. 


i. 4. in Ioan. c. 17. 


Porro, ut paucis et perspicuis, verbis explice- 
tur, quae sit dignitas ad susceptionem sacra- 
menti requisita, sciendum, dupliciter posse hic 
considerari dignitatem : uno modo cum propor- 
tione ad dignitatem eius, qui recipitur, et ad 
hanc parandam nulla diligentia, nec humana 
nec angelica, sufficit; quid enim est homo, aut 
ulla creatura, ut cum Deo comparetur? aut 
quae proportio finiti ad infinitum? unde nec 
ista requiritur. Secundo cum proportione ad 
vires et infirmitatem suscipientis; eaque rur- 
sum duplex est, una, ut faciat quis, quantum 
potest, curando in se ornatum virtutum, reve- 
rentiae, devotionis, etc. Sicuti pauper subditus 
regem suscipere quidem pro dignitate regia 
nequit, si tamen faciat quod potest, et quan- 
tum a' suae conditionis hominibus praestari 
ullo modo in tali casu posset; digne regem 
suscepisse censcbitur. Et hac quidem ratione 

pauci digne Christum recipiunt, rari enim, qui 
hic exerant ultimum poteatiae. Altera itaque 
dignitas est, ut habeat saltem conscientiam ab 

omni mortali peccato liberam, cum bona vo- 
luntate, et desiderio proficiendi. Et haec est 
omnino necessaria. Quamvis in hac acquiescere 
non debeat pius animus, sed ad secundam eniti, 
in qua, quo magis profecerit, eo dignior erit. 
Vide Molin. tr. 7. c. 5. $. 8. Madrid. de freq. 
comm. cap. 1. 

b. Quid de devotionis defectu sentiendum, 
vide supra c. 5. n. 12. 

c. Nam sciendum, effectus huius sacramenti 
non minus occultos, quam mirabiles esse, ut 
homo vix eos advertat. Unde augetur saepe 
gratia; sed augmentum non facile cadit sub 
oculos. Áemulatur enim gratia naturam, et pe- 
detentim leniterque operatur; sic plantas cres- 
cere quidem non videmus, sed tandem adver- 
limus crevisse; nos ipsos augeri statura non 
deprehendimus, auctos tamen esse videmus. 
Sic quamvis profectum in ipsa communione 
statim non sentiamus, suo tamen AeEIpore sen- 
tiemus. 

Quid quod profectus quoque censeri debet, 
non solum progredi, sed etiam non regredi , 
vel non graviter labi: sicut non minoris fit 
medicina morbum arcens, quam sanitatem pro- 
movens. * Vnde si crebro communicans videas 
te multo tempore lethalis culpae expertem vi- 
vere, iam non parum profecisti, qui vitam 
animae tamdiu conservasti. 


Quod si etiam saepe communicans subinde 
cespitas , cogita, quoties et quam graviter ca- 
deres, si prorsus abstineres, aut rarius accede- 
res. Vide Molin. Tr. 7. c. 5. $. 5. Et Rodriq. 
Jr. c. 13. ubi hoc diligenter notari iubet; 
ulpote permagnae consolationi futurum iis, qui 
dum sacramenti huius fructus tam evidenter 
ac palpabiliter in se non deprehendunt, fre- 
quentiorem accessum timent. * (Nam Galen, 

finem medicinae considerans, duas eius partes 
constituit, Ilygienen, quae praesentem sanita- 
tem tuelur, et ab imminentibus malis conser- 
vat, et Therapceuticen, quae sanitatem restituit, 
et corpus diversis remediis mutare docet.) 


10. Vana et stulta persuasio, a spatio 
seu intervallo temporis. metiri accessum 
vel usum sacrae communionis , quasi mora 
et dilatione huius sacramenti crescat 
reverenti? , et frequentatione minuatur, 
adeoque liberiorem ct securiorem acces- 
sum putare, qui rarior fuerit. 

Vide Chrysost. hom. 5. in 1. ad Tim. Cyrill. 


Alex. serm. 98. verb. Dom. Ambr. L 5. de 
(Sacr. c. å. 


a. Et tamen ita multi se deludi sinunt; 
post octo dies timent, post mensem aut tri- 
mestre non timent repetere s. comiaunionem. 
O praepostera pieias! "Trepidant timore, ubi 
non est timor. Dicant mihi, quid hic mora 
temporis confert ad meliorem dispositionem? 
Siccine magis putatur aeger propinquus esse 
saluti, qui diutius fugit medicum, esspectatque, 
donec inveterescat malum? an debitor, qui 
sinit usuras usurarum excresccre, inagis sol- 
vendo fit? 


Sed Chrysostomum audiamus. Hoc est, quod uni- 
versa perturbat, quia non munditiam animi, sed 
intervalla temporis longioris meritum putas, sum- 
mamque arbitraris reverentiam, si non saepe 
coclestem illam adeas mensam. etc. Et post multa 
concludit: Quid igitur hanc rem temporis inter- 
tervallo metiris? tempestivum. accedendi tempus 
munditiae conscientiae facit. Similia habet alibi 
saepe. Vide hom. 98. in Cor. et hom. 3. ad Eph. 
etc. Ex his per modumcorollariisequitur Aph. seq. 

11. Optime ad proximam seu futuram 
communionem praeparatus accedet, qui 
praecedentis effectibus instructum  ani- 
mum. attulerit: seu, quod idem est, una 
communio disp£nit ad alteram. Ita Gran. 


Con. 3. in fest. Corp. Chr. Mol. tr. 7. c. 5. $.6. 


Nam quoties hoc sacramentum debite reci- 
pis, toties nova gratia tibi confertur, vel au- 
getur. At crescente gratia, simul crescit amor, 
reverentia, devotio, caeteraeque virtutes, quae 
ex gratia tanquam semine nascuntur. Et nonne 
ilae sunt praecipuae dispositiones, quas ad 
digne communicandum requirimus? Qui ergo 
hisce fructibus , vi hodiernae communionis 
enimum instructum habuerit , eumque velut 
adhuc calentem ad proximam communionem 
attulerit, nonne is tunc dignius meliusque 
dispositus accedet, quam si sine illis accederet? 
Porro quis illos fructus praeteritae communio- 
nis melius et certius conservat in futuram, an 
qui communionem differt in longum tempus, an 
qui citius repetit? Tu iam ipsus arbiter esto. 
Certe, quantam homini solicitudinem ad cau- 
tam sui custodiam frequens communio adferat, 
audi ex Drexel. 


Sacrae communioni vere devotus, ait, intra 
hebdomadem seipsum sic alloquitur: ante biduum 
aut triduum Christum hospitem suscepisti , et 
iam iterum tam incautus, tam petulans, tam ef- 
fusus, tam lascivus eris? Hi mores huic hospiti 
probari non possunt. Vel de futuro agens: post 
bidum , ait ipse sibi , aut triduum Christum re- 
gem in domum tuam introduces, nec aliter te 
praeparas? Proba teipsum, et praepara, ne 
sumpturus pharmacum , reperias venenum , ne 
comesturus escam vitae , glutias bolum mortis, 

Drexel. in Rosis B. V. p. 9. c. 7. Et hinc bene 
infertur scq. aph. 

19. Frequens communio seu celebra- 
tio iis plerumque odiosa est, qui illam 
sibi putant esse frenum licentiae et dis- 
solutioris vitae, maluntque perniciosa 
libertate frui, id est, mundo et carni 
servire, quam Dco, et pluris faciunt 
praesentium rerum vitrum, quam aeter- 
norum bonorum margaritum. Ita Gisb. 
Schevich. S. I. lib. 1. de Eccl. vita c. 105. 

At o miseri! Dei servitus vera libertas est, 
Deo servire, regnare est; Christi iugum suave 
est, at durissima est servitus vitiorum; infelices 
nimium, qui hoc non sentiunt, et sub sentibus 
delicias esse computant. Eosdem pungit Thom. 
de Kemp. 

Pro, dolor , quidam tepidi et dissoluti moras 
confitendi libenter arripiunt, et communionem 
sacram, vel celebrationem idcirco differre cu- 
piunt, ne ad maiorem sui custodiam se dare te- 
neantur. 


13. Frequens communio, a non parit 
contemptum, nec minuit reverentiam , 
sed potius auget. b Ita Gran. Molina 
tr. 7. cap. 5. $. 6. Madrid. de freq. 
comm. c. 3. 

a. Hoc multis ‘paradoxon videbitur; nescio 
enim quae multorum mentes praeiudicata opi- 
nio teneat, quasi, quod vulgo dicitur: familia- 
ritas parit contemptum, etiam hic locum habeat. 
At negamus habere. 

—Etso sit hoc inter homines, qui, cum variis 
defectibus obnoxii sint, in solitudine quidem 

facile tegunt, et abscondunt suas morum labes; 
at vix ita cautum ac providum reperies, cuiu$ 
naevos et vitia non prodat familiaritas, con- 
victusque frequentior. Hinc fit, ut paulatim 
concepta de ipsis opinio decrescat; adeoque 
ex familiaritate nascatur contemptus, bonae 
matris mala soboles. m 

lam vero secus in Deo sese res habet, cu- 
ius cum sint infinitae perfectiones, nos eas 
nostrae mentis augustia comprehendere nequi- 
mus, per contemplationem tamen et huius sa- 
cramenti usum proprius ad illarum cognitionem 
accedimus. Unde quo frequentius versamur cum 
Christo, eo plures in ipso potentiae, sapientiae, 
bonitatis, ac misericordiae thesauros ac bene- 
ficia nobis per ipsum collata cognoscimus ; 
proindeque tantum hinc abest periculum con- 
lemptus, ut frequentior accessus nos altius 
provehat in hoc immensum divinae perfectio- 
nis et excellentiae pelagus, et sic in Dei amo- 
: rem, cultum, devotionem, timorem magis ma- 
gisque rapiamur. | 

14. Frequentia communionis ad sacer- 
dotes praecipue spectat, qui ex officio 
sunt mediatores inter Deum et popu- 
lum. a Unde et sanctius atque inculpa- 
tius eos vivere oportet; et minus quam 
caeteri implicari debent eiusmodi actio- 
nibus, quibus ob nimiam animi distrac- 
tionem affectus eorum atque devotio te- 
pescat erga hoc sacramentum. Ita Guil. 
Estius, vir doctiss. in 4. sent. dist. 19. art. 10. 

a. Vide S. Thom. 3. p. quaest. 99. art. 1. b. 
Unde monet Rovenius Archiep. Philip. Si sa- 


cerdotii gradum et officium in ecclesia habeas , 
stude quotidie missae sacrificium Deo offerre, 

nisi aliud. infirmitas , vel alia rationabilis causa 
euadeat. 


Ita ille znstit. piet. lib. 9. c. 19. Et addit: £d 
hoc illos videri' conductos per Christi fideles, 
qui propterea sacerdotibus honores , stipendia et 
beneficia conferunt, ut ab aliis saeculi curis li- 
beri, pro ipsorum salute hoc acceptabile sacrifi- 
cium Deo offerant; et quomodo melius pro bene- 
Jactoribus et amicis satisfacere possunt? etc. 
Sed haec uberius confirmabimus in seqq. 


15. Cum oblatio sacrificii sit primaria 
functio sacerdotii, in eam prima sacer- 
dotum cura debet incumbere. a Unde 
monentur, ita immunes se conservare a 
peccatis, ut quotidie apti sint sacrificio 
offerendo. b Neque digni sunt nomine et 
honore sacerdotii, c qui perraro divinum 
offerunt sacrificium. Ita Marchantius in 
virga Aaron. Tr. 3. Lect. 10. 

a. Quam opificum quisque artem didicit, in 
hac se indies exercet, idque tam industrie et 
impigre, ut ferias oderint, et nisi certis diebus 
(festivis) ecclesiae praecepto cautum esset, vix 
ullum sibi sinerent effluere vacuum laboris et 
lucri diem. mE 

Et cur piget, ne dicam pudet, nos, qui artem 
omnium dignissimam et utilissimam didicimus, 
in eius exercitio quotidie occupari? Et illi 
quidem nonnisi terrenum lucrantur panem, 
nos autem coelestem et divinum; illi domui 
suae et liberis suis, nos toti ecclesiae, trium- 
phanti quidem gaudium et honorem, militanti 
commodum et opem praestamus. 

b. S. Ambrosius illa verba orationis Dominicae: 
Panem nostrum quotidianum, sic explicat: Jste 
panis vitae aeternae, qui animae nostrae sub- 

stantiam  fulcit, panis quotidianus est. Accipe 
ergo quotidie, quod quotidie tibi prosit; sic vive, 
ut quotidie merearis accipere. Qui quotidie non 
meretur accipere, non merebitur post annum. lia 
Ambros. l. 5. de sacram. cap. 4, et refertur in 
c. non iste de cons. dist. 9. V. S. Thom. 3. 
p. q. 80. art. 10. ubi authorit. Patrum pulchre 
explicat. | | 
c. Nomen et officium sacerdotis haud meren- 
tur, aut certe utrumque male tuentur, qui im- 
memores tam amplae potestatis suae, et ingrati 
graliae sibi collatae, ea non curant frequentius 
uti, utpote qua tam eximium Deo cultum, 
sanctis honorem, proximis opem, defunctis so- 
lamen, peccatoribus remedium, sibi ipsis in- 
gentem fructum adferre poterant; omnes vero 
simul defraudant, quoties non legitime impe- 
diti, sacrificium offerre negligunt. Sed libet his 
alium admovere stimulum, ex verbis notat" 
dignissimis, quae ex V. Beda refert Bonaventura. 
Et certe penitius inspecta ; aculeo suo pungent 
animum sacerdotis , nist qui forte Dei suique 
negligens, ad monita pietatis obduruit. 


Cum sacerdos est absque peccato mor- | 
tali, et in proposito bono, non habens 
legitimum impedimentum , et non ex re- 
verentia , sed ex negligentia celebrare 
omittit ; tunc, quantum in ipso est, privat 
sanctam Trinitatem laude et gloria , an- 
gelos laetitia, in purgatorio existentes 
refrigerio , ecclesiam spirituali Christi be- 
néficio , et seipsum medicina ac remedio 
contra quotidiana peccata et infirmitates. * 

Sic Bonav. ex Beda, de praep. ad miss. c. 5. 


Iam vide, quisquis es sacerdos, quam belle 
tuearis nomen et honorem tuum, qui tam le- 

viter tot tantisque bonis te, et univervam ec- 
clesiam defraudas.  Meinento ergo unctionis et 
functionis tuae, et vide, ad quid consecratus 
sis; nam oleum unctionis sacrae est super ca- 
put tuum, ut sacerdotio fungaris Domino Deo 
tuo, et laudem habeas in nomine ipsius, audi- 
turus aliquando: Euge serve bone et fidelis. 
Nempe gratia Dei es id, quod es; sed vide, 
ne gratia eius in te vacua sit, veniens enun, 
cum usuris eam repetet. 


* [sta damna neglectae celebrationis pie et 
eleganter explicat et illustrat Marchant. Virga 
Aaron. Tr. 3. Lect. 10. 


16. Qui in sublimioribus et graviori- 
bus ecclesiae dignitatibus, muneribus et 
ofliciis, ad aliorum regimen et animarum 
curam constituti sunt, a item DI 
bus et pinguioribus ecclesiae beneficiis 5 
dotati, hos prae caeteris frequentius sa- 
cris altaribus adsistere, et Dco sacrifi- 
cium offerre par est. 

a. Magis quippe illi divino lumine, et gratiae 
coelestis influxu indigent, ut debite et fructuose 
muneri suo fungi valeant. Nam cibo oinnes 
quidem opus habent, ii tamen pleniore et cre- 
briore, qui graviores labores tolerant, velut 
operarii, agricolae, etc. Sic ille cibus ani mae 
omnibus quidem necessarius est, iis tamen po- 
tissimum, qui tam gravibus in ecclesia labori- 
bus distinentur, ut magno egeant robore viriu m, 
ni deficere et succumbere velint. 

At unde melius petent, quam ex pane illo 
coelesti, qui confirmat cor hominis. Nempe 
vesci debent cibo fortium, qui vocati sunt ad 
opera fortium. lmitentur ergo Moysen , qui in 
rebus dubiis et arduis recurrere solitus est ad 

tabernaculum, et consulere Dominum; imiten- 
tur et B. lob, qui paterna cura et charitate 
pro filiorum salute solicitus, hostias Deo sem- 
per immolabat. Job. 1. Sic, inquam, ipsos, ut- 
pote Patres spirituales, sollicitos esse par est 
pro filiis, eosque in visceribus gerere, ac pro 
eorum salute hostiam illam propitiationis quo- 
tidie immolare. Illorum est, vota precesque 
aeterno et vivo Deo offerre pro redemptione 
animarum, pro spe salutis et incolumitatis suo- 
rum , miserias orphanorum, inopiam debilium, 
vota virginum, lamenta viduarum, necessitates 
et pericula omnium Deo praesentare; sunt 
'quippe velut mediatores inter Deum et popu- 
lum. Omnis namque Pontifex ex hominibus as- 
sumptus , pro hominibus constituitur in iis quae 
sunt ad Deum. Hebr. 5. 1. 


Exempla sanctorum ecclesiae praesulum et 
praelatorum hic adferri possent, sed non per- 
mittit operis brevitas, Unum accipe, idque re- 
centius. 


Ferdinandus de Talavera, primus Árchiepisco- 
pus Granat. in aula regia gravissimis pro salute 
Reipub. negotiis distentus, et nihilominus quo- 
tidie ad altare sacram Deo victimam immolare so- 
litus erat. Hic cum aliquando intelligeret ex 
Consalvo Mendoza, Card. et Archiepisc. Tolet. 
se ob quotidianum altaris accessum multorum 
peti calumniis, nempe quod tot negotiis tan- 
tisque curis pene obrutus, quotidie nihilomi- 
nns aris adsisteret ; respondit sane, ut decebat 
pium praesulem, cordate et graviter: Quam 
merito mihi hoc vitio detur, viderint aemuli; 
ego expertus novi, me tot tantisque negotiis 
nequaquam sufficere, nisi ope et gratia divina 
fulciar; at ubi eam certius et efficacius, quam 
in sacrosancta eucharistia quaeram, ubi ipsum 


) 

omnis gratiae et sapientiae fontem reperio? 
Praeclare refert Rodriq. Tr. 8. c. 16. 


Nunc saepe videmus praesules et praelatos ec- 
clesiae negotiorum mole premi, anxie consul- 
tare de rebus ad publicam salutem spectanti- 
bus, variis et dubiis distrahi consiliis; sed in- 
"terim rarius aut nunquam adire tabernaculum 
ad consulendum Dominum, raro sacrificiis in- 
cumbere. Imo videmus, quod dolendum, et in 
concilis * vetitum, sub ipsis divinis agitari 
capitula et consilia, et, cum damno divini cul- 
tus, ea, , quae ad hominum res ac commoda 
spectant, procurari. Sed quem ex eo solidae 
utilitatis fructum sperabimus, quod cum iniu- 
ria divini cultus agitur? quid nobis boni ad- 
ferent molitiones nostrae, quando is fraudatur 
honore, a quo profluit omne bonum? Mortalium 
quidem cogitationes timidae, et incertae sunt 
omnes providentiae nostrae. Sap. 0. Vere nisi 
Dominus. aedificaverit domum, in vanum labora- 
verunt omnes, qui aedificant eam. Ps.196. Vereor, 
ne dum plus humanae prudentiae, quam divinae 
providentiae tribuimus, illa Dei apud prophetam 
censura nos perstringat: Vae filii desertares , 
dicit Dominus, ut faceretis consilium; et non ex 
me, et ordiremini telam, et non per spiritum 
meum. Isa. 30. * Conc. Colon. expresse iubet, 
capitulorum conventus aut maturius , ante sum- 
mam missam , qut statim post illam servari, ne |— 
ob tllud divinum officium vel suspendatur , vel 
praecipitetur , vel denique ab ipsis canonicis ne- 
gligatur. Debet enim, inquit, Dei causa omnibus 
aliis antepont. Ita Concil. Tit. de Metrop. c. 18. 
Concil. quoque. 1. Prov. Mediol, sub Carolo 
Borrom. vetat canónicis, quo tempore divina 
officia celebrantur, habere capitula. Tit. de minist. 
eccl. et off. divin. Porro quae in capitulis trac- 
. tanda, vide Conc. 2. Prov. Mediol, Tit. 2. dec. 13. 

b. Nam hoc videtur exigere lex gratitutinis. 
Cum enim crescunt dona, etiam rationes Cres- 
cunt donorum; at quorsum Deus eos pluribus 
ornari voluit donis et beneficiis, nisi ut magis 
€os sibi suoque cultui et servitio obstringeret? 


At hodie, pro dolor, in pluribus contrarium 
videas, nempe plures, quo pluribus et pinguio- 
ribus beneficiis ac sacerdotiis gaudent, hoc 
rarius et segnius sacerdotes agere, et minorem 
divinae laudis et debitae gratitudinis curam 
gerere, Cum vices aut officii ratio postulat, 
tunc quidem sacrum tantisper ministerium 
qQbeunt, sed ita, ut gaudeant, cum expleverint, 
velut iam iugo et onere liberati, et denuo ad 
pristinos mores, saeculi negotia, et carnis cu- 
ram, quasi laxatis habenis reversuri. Nam et 
genus libertatis aestimant, non teneri sacrificandi 
debito, et nonnisi, cum libet, missas celebrare. 
Sed, o quam parce hac libertate utuntur ad 
honorandum Deum, qui illos tam ample et 
liberaliter honoravit et dotavit! 


Quam merito talibus improperet Deus: Filios 
enutrivi et exaltavi, ipsi autem spreverunt me; 
aut illud: Quicunque glorificaverint me, glorifi- 
cabo eos, qui autem contemnunt me, erunt 
ignobiles. Nimirum hi sunt, qui de patrimonio 
Christi impinguati , incrassati, dilatati derelin- 
quunt Deum factorem suum, immemores a quo, 
et in quem finem tam ampla bona et beneficia 
possideant. Utinam saperent et intelligerent se 
peccata populi comedere. O crudum ac durum 
nimis cibum, nisi ei concoquendo ignem holo- 
causti et altaris frequenter adhibeant! 


lam vero videmus quotidianum celebrandi 
munus ad quosdam tenuioris fortunae, et infe- 
rioris notae sacerdotes relegatum, (non loquor 
de religiosis) quibus indiem vivendum, quorum 

omnis census et vectigal quotidiano sacrificio 
constat. 

Siccine in palatiis regum ac principum pri- 
mae nobilitatis ac dignitatis viri, quos rex prae 
ceteri$ voluerit honorare, in co gaudent, vel 
id sibi honori ducunt, si raro regcm adeant, 
si non nisi post longa temporum intervalla ad 
mensam regis assidcant, aut vix in conspectum 
cius veniant? [níinos vero scrvorum, homines 
plebeios, rudes, panosos vidcant quotidie pe- 
netrare in intimum principis cubiculum, fami- 
liari eius frui colloquio, et ad mensam eius 
indies accumbere? Quam putamus hoc isti 
graviter ac moleste ferrent? 


At hic adeo omnis abest aemulatio, ut mag- 
norum nemo inferioribus quotidianum altaris 
(quod ipsa summi regis mensa, ipsum secre- 
tum cubile est) accessum invideat. Quin videre 
est, qui gratulentur sibi velut minus obligatis, 
et de quodam quasi privilegio et exemptionis 
iure blandiantur, et ab exiguo vel nullo missa- 
rum debito conditionis sortisque suae felicita- 
tem acstiment. Sed mittamus ista, forte deli- 
catis auribus molesta, et bonam illis mentem 
precemur, ut intelligant, tunc se vere honora- 
tos esse, cum Deum honorant, tunc verc divi- 
tes et beatos, cum possident illum , qui solus 
possidet omnia, extra hunc vana ct falsa fore 
universa, quae sibi humana prudentia ad ho- 
norem et felicitatem fingit, quaeritque praesidia. 

Sed video, quid mihi plerique istorum res- 
pondeant. Neque enim filiis adae desunt efu- 
gia et replicae ad excusandas excusationes in 
peccatis. Nimirum negotia et tot occupationum 
turbas praetendunt rarae celebrationi. Quibus 
nos reponimus seq. aph. 


17. Piorum et Deum timentium sacer- 

dotum est, sic nosse occupari, et negotia 
moderari, ut praecipua, magisque ne- 
cessaria negotia non impediant. 


Non iuberis otiosus esse, et cessare a nego- 
tiis, sed discrimen negotiorum nosse, et delec- 
tum habere. Non trade te negotiis, sed coin- 
moda; potioribus potiora studia, tempora et 
loca tribue; videbis, quam ad multa sufficias. 
Si negligis hoc monitum, vide, ne te quoque 
mi sacerdos , quisquis es, tangat, imo damnet 
parabola evangelii de invitatis ad coenam, sed 
negotiorum praetextu se excusantibus. 

Esto ratione aliqua se tueri et excusare laici 
possint, sed nulla sacerdotes. Poterit dicere 
saecularis: uxorem duxi, familiae mihi cura 
incumbit, nequeo toties me expedire negotiis, 
ct praeparare communioni. Alius dicet: opera- 
rius sum, et laborem manuum mearum mandu- 
care debeo, non vacat toties a laboribus fe- 
riari, quia de vietu mihi prospectum non est. 
Mercator aliquis ex tot- negotiis et animi curis 
excusationem quaeret, et forte aliquam inveniet. 
At sacerdoti quid horum suffragari poterit ad: 
legitimam excusationem ? | 


Qui inquam causari potes negotia, o sacer- 
dos? Hoc tuum negotium est, servire et sacri- 
ficare Deo. Quid ergo turbaris erga plurima? 
Unum istud cura, cui te consecrasti, ordinem 
sacerdotii suscipiens, et per hoc unice depu- 
tatus divino cultui, altaris ministerio, sacrorum 
Dei mysteriorum dispensationi. Sacerdos es, 
ut sacra des, Deo quidem sacri cultus obse- 
quia ; hominibus salutis subsidia. Caetera om- 
nia tibi aliena sunt, nisi quatenus huic fini 
serviunt; ideoque militans Deo, iuberis non 
implieari negotiis saecularibus, ut ymuum tuum 
negotium impleas. 

Sic ergo nos existimet homo ut ministros 
Christi, et dispensatores mysteriorum Dei. Hic 
iam quaeritur inter dispensatores, ut fidelis quis 
inveniatur. 1. Cor. 4. 1. 9. 

Quicunque defuerit negotio suo, intentus 
interim fuerit alieno, aut plane deditus otio, 
videat quem lacessat iniuria, cuius irritetur 
offensa, cuius timenda vindicta. Nonne illius, 
qui veniet positurus rationem cum servis suis, 

ostquam talenta singulis ad negotium distri- 
buit? Et servum quidem fidelem ac industriuin 
praeconio ac praemio gratulabundus excipiet, 
ignavum vero ac otiosum gravi supplicio iratus 


afficiet. 


. Verum, esto, demus aliquid negotiosis et oc- 
cupatis. Sed an tu occupatior Ambrosio , qui 
(qui teste Paulino in vita,) palam omnibus eum 
alloqui cupientibus propositus erat? Nullus in- 
gredi a ianitoribus vetebatur, imo nec adventum 
alicuius sibi voluit nunciari, omnes ad se ve- 
nientes benigne excipere, uniuscuiusque audire 
negotia , commodis et opportunitatibus omnium 
inservire, singulorum levare molestias, et perferre 
miserias ct infirmitates consuevit. * Porro hic 
sanctus praesul tam: occupatus, in id unum ni- 
hilominus incumbebat, ut ait Baronius, ut quas 
optimi sacerdotis partes et officia esse intellige- 
bat ,'quam «titgentissime praestaret. Quod vero 
potissimum erat, sacrosanctum missae sacrificium 
quotidie offerebat , idque non praepropere , sed 
summa diligentia adhibita , magna cum animi 
praeparatione , et praemeditatione sancti myste- 
rii, quemadmodum declarant precationes illae 
sacrae, spirituali dulcedine plenissimae , quas ob 
eam causam sibi ad quotidianum usum conscrip- 
sit. lta Baron. in vita S. Ambr. quae operibus 
praefixa est. * Vide S. August. libr. 6. confess. 
cap. 3. Baron. t. 4. Annal. an. 375. | 

An tu quoque occupatior Carolo Borromaeo, 
pallii et. spiritus eius haerede, ac eiusdem Me- 
diolanensis Cathedrae successore? Nullum ille 
pastoralis officii munus praetermisit. Catechi- 
-zando , concionando, visitando, sacramenta sa- 
nis, infirmis administrando indesinenter agebat 
partes fidelis episcopi. Ámplissimam habebat 
dioecesin, et initio satis rudem et incultam; 
sed ostendit ipse, quid in pio pastore possit 
zelus et industria. Nam assiduus ipse et inde- 
fessus in specula et cura sui gregis hoc effe- 
cit, ut dioecesis illa terrestris quidam paradisus 
videretur, (uti habet Cornel. Prov. 9. v. 3.) et 
efllorescens populi pietas, et cleri disciplina 
sedulam pastoris sui curam et culturam omni- 
bus testatam faceret. Et ille tamen singulis 
etiam diebus rem divinam faciebat, idque non 
perfunctorie , sed intima cordis compunctione, 
et saepe cum lacrymis. Vide scriptorem vitae, 
lib. 6. c. 4. et 5. | 

B. Laurentius Iustin. Patriarcha Venetus a 
quo die factus est sacerdos, non intermisit ce- 
lebrare missam, nisi ob valetudinem. Etsolebat 
dicere, qui, cum posset Domino suo frui, non 
frueretur, facile ostendere, se Domini sui cu- 
ram non habere. Apud Surium 8. lan. 

De Cassio Narniensis urbis Episcopo vide S. 
Gregor. hom. 37. in evangel. Et Dialog. l 4. 
c. 66. ubi inter laudes hoc praecipuum ponit, 
quod quotidianum Deo sacrificium offerre con- 
sueverat, addens quanti animi praeparatione id 
ab eo factum fuerit. Sed nunc pro coronide 
hunc accipe aphor. 


18. In. communione et celebratione 
ita laudamus frequentiam , ut simul re- 
quiramus reverentiam, et amorem una 
cum timore iungi velimus. Melior tamen 

et utilior statuique nostro congruentior 
est affectus amoris quam timoris, praes- 
tatque ex illo accedere, quam per hunc 
abstinere. Ita S. Thom. 3. p. q. 80. 
art. 10. Estius in 4. sent. dist. 19. art. 10. 
Bonav. in fasc. cap. 5. et de proc. relig. 
cap. 91. Molin Jnst. sac. tr. 7. Gran. 
Mem. 19. | ; 


Laudatur Zachaeus, qui festinans et gaudens 
Dominum suscepit in domum suam. Laudatur 
quoque centurio, qui propriae infirmitatis con- 
scius, non est ausus Dominum admittere, di- 
cens: Domine non sum dignus; ibi amor, hic timor 
praevaluit. | Unum tamen est, ait Bonaventura, 
quod omnibus tutum videtur, ut scilicet ex reve- 
rentia timentes, spem et desiderium non relinqua- 
mus, €t ut ex spe et fiducia non amittamus ti- 
morem et reverentiam, sed semper inter haec 
utraque confidentes et timidi fluctuemus. Simpli- 
citer tamen loguendo, dubium non est, quin me- 
lior sit affectus amoris, quam timoris. Ita Bonav. 
in fasc. c. 5. 


De utriusque affectus commixtione, et quasi 
concertatione pulchre Thom. de Kemp. lib. 4. 
de imit. cap. 1. et alibi; sed melliflue prorsus 
S. Bern. serm. de S. Mar. Magd. et ser. 6. in 
Cant. quin et Gerson suavissime. | 


Interrogo me, inquit, si dignus sim accedere ad 
Dominum, si sufficienter praeparatus; haesito pri- 
mum, tremisco, reformido ; tandem sic respondeo 
mihi ipsi : interim quantum in me est, nihil Deo pro- 
pitio mihi conscius sum super peccato mortali aut 
peccandi proposito ; peccata autem venialia, etiam 
non confessa, nequaquam obsistunt. Scio quod apud 
Dominum misericordia et copiosa apud eum redemp- 


* 


t 

tio, quod pietatis eius fontem nulla potest nostra 
iniquitas evincere vel siccare , quod si decreverit 
salvare, nemo. est qui condemncet. Jpse praecepit, 
ut sperem in eo, et me totum im suas manus 
proüciam , obedio ut possum, non est crudelis 
aut mendax, venientem ad se non eticiet , provo- 
lutum suis pedibus non indignanter abiicit, sed. 
praeveniet. me in benedictionibus dulcedinis dum 
mihi displiceo. ' 

O anima mea! fornicata es cum amatoribus 
multis , pius sponsus iubet per os propheticum ut 
revertaris, modo etiam te suscipiet; si millies 
abscesseris , contempseris , irriseris, te venientem 
non repudiabit ,  poenitentem non aspernabitur. 
Si quis ex hominibus talia diceret, crederes, con- 

eres et accederes; Deus ipsa hoc dicit, Deus 
hoc pollicetur, imo Deus hoc imperat, et tu diffi 
dens non accedes? Igitur in sua veritate, non. 
in tua vanitate confidens, voluntarie illi sacri- 


fica. 
Immunda es? accede mundanda ad fontem pu- 


ritatis incontaminabilem ; esuris? accede pas- 
cenda ad panem vivificum et indefectibilem ;. ae- 
grotas? erit hoc tuae infirmitatis efficacissimum 
argumentum ; fluxum sanguinis pateris , nec sa- 
nari potes a medicis , hoc est, a tuis exercitiis ? 
tange plena fide cum muliere hemorrhoissa fim- 
briam vestimenti Tesu, sacrosanctam videlicet 
hostiam, et statim sanaberis; si percussam te 
sentis a serpentibus perversarum tentationum , 
quid restat , nisi ut serpentem (Christum) eleva- 
tum inspicias ? - 
Si dicis cum propheta: Quoniam unicus et 
pauper sum ego, particeps esto sacrosancti huius 
mysterii, habebis Christum comitem fidum et 
hospitem ditissimum; coecam fortassis, debilem 
et claudam conquereris ? memineris, quoniam ta- 
les ad coenam magni regis non solum invitantur, 

sed etiam trahuntur, et intrare compelluntur ; 
lubrica sum, inquis, et instabilis, ecce hic panis 
cor hominis confirmat; tristis es et anxia? 
ecce vinum quod laetificat cor hominis; inquie- 
tant te, et turbant plurima? adhaere ei, qui tu- 
mentes fluctus sedat, qui est pax nostra, ipse 
enim ait: in mundo quidem pressuram , in me 
autem pacem habebitis; peregrinaris a Domino ? 
in fortitudine cibi illius ambulabis usque ad 
montem Dei. 
Quid ergo tandem formidas? quid expavescis 
o anima mea, et quare conturbas me ? spera in 
Deo , et confitere illi, quoniam ipsé est salutare 
tuum; suspirabunda forte quaeris, ubi est Deus 
tuus ? in hoc certe convivio, in quo Christus su- 
mitur, recolitur memoria passionis eius, mens 
impletur gratia, et futurae gloriae nobis pignus 
datur. lta Gerson. de praep. ad miss. cons. Q. 


p 


CAPUT X. 


Effectus sacrificii missae et communionis. 


Post communionem, inquit S. Bonaventura, si non 
sentis aliquam spritualem refectionem, signum 
est spiritualis infirmitatis, vel mortis. Ignem po- 
suisti in sinu, et non sentis calorem, mel in ore, 
et non sentis dulcedinem. De praep. ad miss» 
cap. 14. 

Itaque effectus sacrae communionis breviter 
indicabimus, ut suum quisque profectus his 
inspectis melius possit discutere. 


1. Divinum hoc sacramentum dimittit 


peccata praeteria, a et a futuris praeser- 
vat, b passiones refrenat, c tentationes 

minuit, ardorem concupiscentiae repri- 
mit, devotionem excitat , fidem illumi- 
nat, confirmat spem, accendit charitatem, 
corroborat nostram debilitatem, restaurat 
vires, exhilarat conscientiam, facit homi- 
nem participem omnium meritorum 
Christi, unit eum cum Deo, denique 
arrham dat aeternae vitae. Ita Gran. 


lib. 3. Memor. c. 4. 


a. Vide S. Thom. 3. p. q. 79. ubi horum 
effectuum explicationem late et clare persequi- 
tur. Ex Ascet. vide Rodriq. 2. p. tr. 8. c. 9. et 
segg. Gran. l. c. et cap. 9. 

ù. Unde Chrysostomus ait, nos ab hae mensa re- 
cedere tanquam leones ignem spirantes, terri- 
biles diabolo effectos. Hom. 61. ad pop. et 45. 
in loan. Vide Conc. Trid. sess. 3. c. 9. 


| €. S. Bers. Si quis vestrum, inquit, non tam 
saepe modo , nec tam acerbos sentit motus ira- . 
cundiae, invidiae, luxuriae, aut ceterorum huius- 
modi, gratias agat corpori et sanguini Domini, 
quoniam virtus sacramenti operatur in eo. 

Duo enim praecipue operatur in nobis: et sen- 
sum minuit in minimis , et in gravioribus pecca- 
tis impedit omnino consensum. Qui vulnus habet, 
medicinam requirit; vulnus habemus , dum sub 
peccato sumus, medicina optima est sacramentum. 
Quotidie accipe , quotidie curaberis. Serm. in 
Coena Dom. 

Non vacat singula latius persequi. Unum 
restare video quaestione dignum, et praesertim 
sacerdotibus considerandum. Cum tam multi 
et mirabiles sint sacrae communionis effectus, 
cur tam pauci et tenues, vel nulli apparent in 
plurimis communicantium, vel toties celebran- 
tium ? 


9 . 

Hanc quaestionem movent Gran. memor. lib. 3- 
cap. 11. Rodriq. tr. 8. c. 13. Molin. tr. 4. c. f. 


Numquid ex theologiae doctrina constat, sacra- 
menta, quotiescumque legitime recipiuntur, no- 
vum semper gratiae ct charitatis augmentum 
producere? Ubi est ergo in multis sacerdotuin, 
toties ct pene quotidie celebrantium, profectus 
virtutis, charitatis, humilitatis, patientiae, absti- 
nentiae? etc. ubi ille meritorum cumulus? ubt 
illa copiosa messis, quae tam largae scmenti 
respondeat? ubi illa opum abundantia, quae 
tam quaestuosae negotiationi par sit? ubi illa 
saturitas et corroboratio viriuin, quae a tam ex- 
cellenti cibo praestari debuit? ubi illa inebria- 
tio spiritus, quae Vinum tam generosum ct 
nobile decuit? 

O quam multi semiant multum, et inferunt 
parum, comedunt, et non saturantur, coope- 
tiunt se, ct non calefiunt, ct quidquid opum 
colligunt, mittunt in sacculum pertusurm. 

Ponite crgo, o sacerdotes, corda vestra super 
vias vestras, et videte, ne toties in vacuum 
gratiam Dei, imo ipsum gratiae authorem, Deum 
recipiatis. 

Porro ad resolutionem dubii propositi seqq. 
aph. accipe. 


9. Causa, cur hoc sacramentum nullos, 
vel exiguos operetur effectus, est debitae 
dispositionis in recipiente defectus, prae- 
sertim in expurganda conscientia, non 
solum a peccatis mortifeiis, sed et cul- 

is venialibus, et . quibuslibet. atlectibus 
inordinatis ad res terrenas, scu carnis 
illecebras et delectationes. V. Gran. 
memor. lib. 3. c. 9. Molin. tr. 4. c. 1. 
Rodriq. tr. 8. cap. 13. 

Nam constat ex philosophorum sententia, cu- 
ius etiam supra meminimus, causas operari 
. secundum obiecti dispositionem. Unde sicut 
sol, aér et aqua plantas, duin adhuc vivas in 
terra radices habent, virides ac floridas red- 
dunt, at evulsa et emortua radice, eaedem cau- 
sae illas magis exsiccant et putrefaciunt: sic 
sanctissimum Sacramentum animas vivas, et per 
charitatem in Deo radicatas, crescere magis ac 
florere facit; at vero animae, corrupta chari- 
tatis radice mortuae, magis per illud exsiccan- 
tur, et fiunt quotidie seipsis peiores. 

Cibus corporeus sana corpora probe nutrit, 
auget, magisque corroborat; at corpora impura, 
quo magis nutris, eo magis laedis, unde talibus 
tenuis victus , et exacta diaeta praescribi solet. 
Nam repletione humorum laborantibus, etiam 
salutares cibi nihil proficiunt, sed potius caco- 
chymiam augent. Ita hic cibus, quem peccatis 
gravatum invenit, adeo non corroborat, ut ma- 
gis corrumpat, non sui natura, sed accipientis 
vitio. Vide S. Chrysost. hom. 97. in 1. ad Co- 


rinth. ubi hoc simili utitur. 


iSpecialiter vero obstaculum gustui huius sacra- 
menti ponunt, ait Gran. qui conversi ad hominum 
saecularium commercia , risibus, nugis , vanitati- 
bus et inutilibus negotiis vacant. Omnia enim 
haec male praeparant lectum coclestis illius sponsi. 
Amor Dei res est nobilissima ac delicatissima, 
non admittit corrivalem, sed solus integram cor- 
dis humani possessionem postulat. Āta ile. Mem. 
lib. 3. c. 11. Nempe delicata est consolatio di- 
vind, ait Dern. nec datur admittentibus alienam. 
Et iterum : Praeoccupatum. saecularibus desideriis 
animum delectatio sancta declinat, nec misceri 
poterunt vera vanis, spiritualia corporalibus, 
summa imis, ut pariter sapias quae sursum sunt, 
et quae super terram. Serm. 6. de Ascens. 

. Sed audiamus Cardinalem Bellarminum, gra- 
viter alicubi * sacerdotes, ex frequentatione Ss. 
mysterii tam parum proficientes, admirantem et 
deplorantem. * Conc. 18. 


Undenam fieri censetis, ut qui coelestia sacra- 
menta frequentant , adhuc tamen saepe frigidi, 
torpentes , infirmi et imbecilles maneant ? Certe 
Dominus , quem in sacramento illo vere suscipi- 
mus, ignis consumens est, lux mundi est, cibus 
exquitissimus est. Caro mea vere est cibus, san- 
guis meus vere est potus. 


Cur igitur, qui ignem tam frequenter sumimus, 
non ardemus ? cur alios non inflammamus ? cur 
verba nostra scintillae ignis non sunt? cur, qui 
lucem ipsam accipimus, non fulgemus ? cur orbem 
totum non illustramus ? cur vita, mores et opera 
nostra radi quidam lucis non sunt? cur, qui 
cibo tam exquisito vescimur, et ex ipso frumenti 
adipe satiamur, non pinguescimus, non roboramur ? 


Non alia profecto huius rei causa est, quam 
quod non diligenter antea pedes nostros ablui- 
mus, ncque vulnera peccatorum summo studio et 
solicitudine, ut par esset, curamus. Ad confessio- 


nem accedimus quidem, sed sine dolore, sine- 


proposito emendationis, medicorum consiliis non 


acquiescimus , peccandi occasiones non evitamus.: 


Et quid illa confessio ? Quid prodest aegro, quod 
peritissimus medicus illum invisat , et pharmacum 
saluberrimum | sumendum , et a certis rebus ab- 
stinendum admoneat, si nihil eorum postea aeger 
faciat, et consilio suo, non medicorum, vivat? 


3. Defectus praeparationis, quae con- 


sistit in procuranda actuali devotione, 
inter praecipuas causas censeri debet, 
cur hoc sacramentum debitis suis effec- 
tibus careat. Vide Gran. Memor. l. 3. 

cap. å. 5. et 6. ubi eleganter de hác 
materia. 


Testantur medici, cibum bene masticatum in 
ore, et dentibus probe contritum, et palato 
suaviorem esse, et minus negotii facessere veu- 
triculo, utpote iam chylo simillimum, adeoque 
facilius concoqui, et melius alere corpus. Ita 
quoque cibus eucharisticus, cum dente consi- 
derationis masticatur, gratior fit et utilior; at 
qui illum non probe masticatum ingluvie qua- 
dam in stomachum debilem et languidum tra- 
liciunt, illius et gustu fraudantur et fructu. 


å. Incuria debitae intentionis, exigui 
profectus ex hoc sacramento non minima 
causa est. Vide sup. cap. 6. 


Non mirum, si scopum non feriat, qui istuc 
non collimat, sed in aérem potius, vel in in- 
certum iacit sagittam. lta nec mirandum , si 
fructus huius sacramenti non percipiat, qui 
hoc fine non accedit. Cave sacerdos et commu- 
nicans, ne obiter, et quasi aliud agens huc ve- 
nias, ne sis, quafi currens in incertum , vel 
aérem verberans. Y. sup. c. Ó. 

]n .uno manna olim sapor erat varius, pro 
cuiusque palato et desiderio, Ita etiam eucha- 
ristia saporem dabit, quem quaerimus. At si 
non quaerimus inde proficere, corroborari con- 
tra tentationes, Christo uniri ete. quid mirum, 
si nihil eorum percipimus ? 

Sed libet pil et religiosi viri verbis uti, ut 
nostros ipsi nevos et defectus proprius videa- 
mus. Nam sacerdotes, circa praecedentia incu- 
rios, ita perstringit Gran. in Memor. 


In quo nonnullorum sacerdotum valde repre- 
hendenda est audacia, qui nihil horum facientes, 
quocunque loco sunt, surgunt , et ad altare ac- 

cedunt fabulantes , ridentes, occupati, seculari- 
busque negotiis distracti, ita , ut qua securitate 
atque incuria eunt ad comedendum panem mate- 
rialem , eadem accedant mensam Domini , ut su- 
mant panem angelorum , quae sane valde magna 
abominatio est. 

Atque haec est causa, cur post tot annos, qui- 
bus hac medicina utuntur , tam parum ipsius 
usu adiuti esse deprehenduntur ; alioquin si quo- 
ties missam celebrarunt , recepissent notabile ali- 
quod gratiae augmentum , certum est , quod qui 
viginti annis celebrarunt, | ingentem gratiarum 
thesaurum iam collegissent, quod sane sic se ha- 
bere non existimo, cum iidem sint, qui antea 
fuerunt, aeque sensuales et indevoti, imo nonnun- 
quam facti peiores. Jta Gran. Mem. l. 3. c. 5. Addit: 

Quid igitur formidandum magis est, quam 
quotidie fontem gratiarum , et mensam angelo- 
rum accedere, quotidie officinam omnis medicinae 
adire, et post tot annos aeque sitibundum , fa- 
melicum , debilem et infirmum inveniri ? 

Sep haec pauca nunc sufficiant; si quis ube- 
riora velit, non deerunt, praesertim apud au- 
thores passim hic citatos et laudatos. Scripsit 
praeterea recenter P. Ioan. Perlinus Madriten. 
Soc. Izsv, Theol. D. Colon. eruditum opus de 
Ss. Eucharistia, ubi etiam singulariter agit de 
frequentia Ss. communionis. Ioan. Maubur. ir 
Roseto Exerc. spir. plurima et pia habet exer- 
citia in usum communicantium. 

Crebriores hic similitudines ex medicina pe- 
titas adduximus, ne mirere. Et S. Patribus 
hoc perquam familiare, ut ait Nigron. in Reg. 
43. n. 3. Sed et similitudo ac analogia corpo- 
ralis et huius spiritualis, seu cibi, seu medici- 
nae idem suasit. Denique memento, nos 
ApnonisMos scribere, qui nescio quid medicum 
spirant ac redolent. Z2 

BEATI LAURENTII IUSTINI L 


PATRIARCHAE VENETI 


COHORTATIO AD SACERDOTES. 


Sermo de Eucharistia. 


Quamobrem sectemini vos, o milites Christi, 
et praecipue coelestium sacramentorum mi- 
nistri, humilitatem, reseceturque in vobis per 
vos omnis ascendendi ambitio. Vestro intendite 
ministerio cum pietate devotionis, et humilitate 
cordis. Nullam prorsus maiorem valetis acqui- 
rere dignitatem, quam corporis et sanguinis 
Domini tractare sacramenta. Hoc vobis satis 
sit, (etiam si honoris gradum atque transeuntis 
gloriae culmen appetitis,) quod reliquis prae- 
eminet dignitatibus. Pervigil tantum circa mys- 
terium hoc studium adhibete , atque pro viri- 
bus laborate, ut mysteriorum Dei idonei dis- 
pensatores sitis. 

Ex hoc utique duplici honore habemini digni, 
praesente videlicet, et futuro. Honorabunt vos 
populi, vestros observabunt mores, imitabuntur 
vitam, temporaliaque stipendia erogabunt tan- 
quam patribus suis, anünarum rectoribus , in- 
tercessoribus mundi, et Altissimi sacerdotibus. 
Venerabuntur (inquam) vos angeli veluti Christi 
ministros, ecclesiarum duces, sanclorum cohae- 
redes, coelestisque regis praecones. Hi sunt 

honores, qui sanctis sacerdotibus exbibentur, 
quorum, haereditas temporalis et aeterna Chris- 
tus est, dicente propheta: Dominus pars hae- 
reditatis meae ct calicis mei, tu es, qui restitues 
haereditatem meam mihi. Ps. 15. 5. 

Recta igitur adeptio terrenae dignitatis at- 
que perpetuae est honoris fuga, contemptus 
temporalium, morum probitas, et aeternorum 
amor. In his quantumcunque profecerint sacer- 
dotes, quamvis praecelsa polleant sanctitate, 
minime- insolescant, quoniam presbyterii adhuc 
indigni sunt ministerio. Nam si ad hoc angelica 
inferiora sunt merita, quid aestimabuntur hu- 
mana? "Transcendit, quidquid est, quidquid 
virtutis, quidquid sanctitatis, non capit sensus, 
non scrutatur ratio, mens non attingit humana, 
quomodo Deus et homo Christus Iesus sub 
panis et vini speciebus sacerdotum attrectetur 
manibus, et corporali hanstu altaris percipiatur 
in mensa. Nec immerito. Est namque hoc di- 
vinum opus notissimum futurae felicitatis indi- 
cium, ac divinae miserationis praesagium cer- 
tum omni veneratione colendum. Aeque in 
altaris sede, quemadmodum in coelo, colitur 
Deus, quamvis aliter. Hinc altaris sacri quanta 
sit dignitas, optime comprobatur, in quod prac- 
sentialiter descendit Deus, ct in quo sacra- 
menta coclestia consecrantur. 


PRA X IS 


pie celebrandi et communicandi, tum ante, tum post 

missam utilis, quae succum et summam ex omnibus 

excrcitiis huc adhiberi solitis continet. Pro cuiusque 

vero devotione facile dilatari, et paucis mutatis, omnibus 

communicantibus aptari potest, sed non tam vocis sono, 
quam mentis suspirio exprimenda. 


O dulcissime Salvator , Christe Icsu, Gratiarum 
gratias ago tibi ex intimis visceribus ™ 
animae meae, qui lanta: charitate nos 
misere perditos redemisti pretio sangui- * 
nis tui, et qui in signum huius amoris 
tui, nec non in pignus futurae gloriae 
sacramentum corporis et sanguinis tui 
nobis tam admirabili potentia, sapientia Laud. ae at. 
et bonitate dedisti in cibum et potum, gy Pat 
denique ad haec divina mysteria me 
vilissimum peccatorem in numerum tuo- 
rum sacerdotum seu servorum ineffabili 
clementia vocare dignatus es. 

Sed heu me miserum, quod hacte- contritionis. 
nus tam indigne vocatione mea vixi, 
et toties, et tam graviter te Deum meum 
offeudi peccatis mels, (praesertim his N...) 
sed nunc de iis doleo ex inlimo corde Amoris. 
meo, et amo te ex tota anima mea, 
et deinceps tibi soli servire, placere Propositi. 
et adhaerere propono. 

Furet-  Proindeque nunc accedens ad altare 
iuum, ‘ex omni affectu cordis mei tibi 
' hoc sacrificium, seu dignissimam hostiam 
corporis et sanguinis tui, quam tu ipse 
semel pro nobis in ara crucis obtulisti, 
offero ad laudem et gloriam aeternae 
maiestatis tuae, in memoriam sacratis- 
simae incarnationis, vitae, passionis ac 
mortis tuae, in gratiarum actionem pro 
omnibus donis et beneficiis, toti coetui 
electorum, et mihi indignissimo pecca- 
tori hucusque praestitis, vel unquam 
praestandis. Pro salute quoque fidelium 
vivorum, N... et solatio defunctorum 
N... Et utinam ex omni affectu, fer- 
vore ct desiderio amicorum tuorum, 
seu regnantium in coelis, vel militan- 
tium in terris, hoc tam grande tuae 
pietatis opus peragere possem. 


Fidei Corde siquidem credo, mi Iesu, et 
ore confiteor, (utinam ad salutem meam) 
quia Pater aeternus, Deus seipso sumine 
beatus, potens, perfectus, et nullius egens, 
secundum iufinitam misericordiam suam 
sic dilexit mundum, ut te filium suum 
unigenitum nobis daretsalvatorein. Credo 

quoque, quod tu ipse, Patri aequatis per 

omnia, ex vi immensae charitatis tuae 

de sinu Patris desceudisti in uterum 

Commem. Virginis, eL propter nos homines homo 

vit. et pas factus es, et quod ex amore nostri hoc 

sacramentum in ultima coena instituens, 

verum corpus et sanguinem tuum, id 

est, teipsum nobis ad manducandum 

dedisti, et denique Patri tuo factus 

obediens usque ad. mortem, temet- 

ipsum pro nobis hostiam in ara crucis 
obtulisti. 

Ideoque magna fiducia venio ad te, o Spei. 
Domine, qui nostri causa tam mira fa- 
cere, ct tam dira pati voluisti. Quid Charitatis. 
enim negabis, qui sic amasti, ut teipsuin 
dares? Amo te quoque, o bone lesu, 
tota virtute cordis mei, et semper deiu- 
ceps, et aeternum amabo, si tu dederis. 

Sed quid retribuam tibi Domine pro Oblationis. 
omuibus, quae relribuisi inihi? Ecce me, SONHADUS 
ipsum totum, corpus, animam et om- 
nia offero inomue beneplacitum beniguis- 
simae voluntatis tuae. 

Verum quid habeo, quod non ac-Humilitatis. 
ceperim? quid vilis peccator, vermis 
lerrae, pauper et inutilis conferre po- 
terit 'Deo creatori suo? 'Tuipse potius 
o Domine , utpote advocatus et me- 
diator meus, dives in meritis et mise- Unio eum 
rationibus, suscipe causam meam. Et Christi 
ex thesauro inmensae charitatis tuae fer 
opem inopiae meae, el pretium sangui- 
nis tui, omniumque meritorum tuor um 
repraesenta aeterno Patri tuo, et hinc 
supple omnem defectum meum, prae- 
cipue huius meae, heu nimis languidae 
praeparationis, qua ad haec Ss. mysteria 
venio, ut sic ei per te placeat obsequium 
indignissimae servitutis meae. 


Fac etiam, o bone lesu, per omnes Petitionis. 
miserationes tuas, ut hoc tremendum 
mysterium et admirabile donum cha- 
rilatis tuac debita semper fide, reve- 
rentia et gratitudine prosequar, idque 
puro et ardenti corde nunc et semper 
recipiam. Statum hunc quoque meum, 

N. ad quem me ex singulari gratia vo- 
care dignatus es, charitate, castitate , Profectus in 


o 
spoe : . ° . t 
humilitate, mansuetudine, patientia, so- "^ 

brietate, etc. moribusque tibi placitis, 

et sacerdote ‘seu ministro tuo dignis , 
excolerestudeam, idque ut servitus mea 

magis tibi placeat, ad maiorem gloriam 

tuam, ecclesiae utilitatem, et propriam, 
roximique salutem. : 

Abnegatio- Unde tandem supplex rogo, ut per 
virtutem corporis et sanguinis tui ab- 
strahas cor meum efficaciter ab omni- 
bus noxiis affectibus, N... qui gustum 
ac fructum huius sacramenti impediunt, 
et intime tibi unias et incorpores, ut 
Unionis cum gustem, quam suavis sis Domine, et unus 
Deo: tecum efficiar spiritus, ut tu in me, et 

ego in te maneam, adeoque nihil sit, 

quod me unquam separare valeat a te. 

Nam tibi adhaerere mihi bonum est, et 

onere in te Domino Deo spem meam. 

Quid enim mihi estin coclo? et a te quid 

volui super terram? o pars mea, Deus 

in aeternum ! ^ 

MODUS BREVIS EXITANDI AFFECTUS 
ANTE ET POST COMMUNIONEM. 


Ex P. Christ. Mayer, in indust. : 


I. Amabilis Iesu, Deus cordis mei, unde mihi 
indignissimo peccatori tanta dignatio, tanta 
dilectio tantae maiestatis, ut me oculis miseri- 
cordiae tuae tam benigne respicere, tam aman- 
ter visitare, tam misericorditer reficere, tam 
paterne fovere, tam suaviter, eflicaciter, mira- 
biliter ad gloriam mihi praedestinatum, ut spero, 
deducere hucusque digneris? Benedicta sit in 
aeternum infinita bonitas gt misericordia tua, 
qua me ingratum cum Patre et sancto Spiritu 
ab aeterno sic dilexisti, decernendo me cum 
electis omnibus sic creare, redimere, dotare, 
vocare, conservare, glorificare, qua me in tem- 
pore quoad corpus et animam sic creasti, con- 
servasti, dotasti, tanto pretio lacrymarum, su- 
doris et sanguinis tui pretiosissimi olim rede- 
misti, tam liberaliter idem pretium mihi applicasti, 
et nunc applicare non desinis, sic iustificando, 
sic vocando, sic praeservando, sic te mihi 
uniendo, sic ad bravium gloriae invitando. 
Agnosco et amplector caritatem tuam aeternam 
erga me omuesque electos tuos , atque illorum, 

omniumque creaturarum possibilium possibili 
` affectu  inedullitus gratias ago. — Agnosco et 
detestor ingratitudinem meam tantam erga te, 
atque intime doleo; teque Dominum meum ac 

Deum meum simili affectu adoro, laudo, glori- 
fio, in centrum nihili mei jnfra omnes me 
dimitto, et maiestati tuae inclino, cum gratia 
tua sola sim id, quod sum. 

In te, o infallibilis veritas, credo, in te, o unica 
spes mca, mibi plane diffidens spero, te amo 
et amabo super omnia in aeternum, o fons 
omnis boni infinite amabilis. Gaudeo de omni 
perfectione , beatitudine, gloria et beneplacito 
tuo, meque tibi usque in mortem et annihila- 
tionem mei resigno. Totus tuus esse, et in ae- 
ternum permanere desidero, sicut tu totus meus 
esse dignaris. Omnem vitam meam tuo offero 
obsequio, infinitas vilas, si haberem, lubens ob- 
laturus. 

Omnia pia desideria te glorificandi, quae 

unquam habui, renovo, prava revoco ac de- 
testor, et contra voluntatem meam esse ac 
fore protestor. Utinam te sic semper amassem, 
et nunquam offendissem, nec offenderem post 
hac in aeternum! 
. Doleo de omnibus peccatis meis, quia tibi, 
quem diligo super omuia, displicent; cupio, et 
propono, serio emendare omnia, maxime hunc 
particularem defectum, et novo fervore me to- 
tum tuo impendere servitio, conando omnia 
agenda perfecte facere, maxime hanc virtutem 
excercere, N. aut reformare hanc actionem or- 
dinariam, N. 


In satisfactionem me totum tuo offero bene- 
placito, veniam cum finali gratia precor et 
spero per te, bone lesu, in cuius meritorum 
abyssum me demergo. Tu aeterna caritate tua 
supplere digneris omne imperfectum meum 
per tua sanctissima merita, meque tuo in om- 
nibus conforma beneplacito, gratiam uberem 
Jargiens, hos defectus emendandi ... has virtu- 
tes exercendi... aut actiones ordinarias refor- 

mandi, et perseverandi in vocatione et gratia 
tua usque ad finem , ut te, o lesu, in quem cre- 
didi, in quem speravi, quem dilexi in via, cum 
electis omnibus videam, amem, laudem, glori- 
ficem aeternum in patria. 


JII. Per. eandem. caritatem tuam, qua cum 
Patre, et Spiritu sancto sic dilexisti mundum, 
o bone Iesu, memento et miserere totius ec- 
clesiae tuae sanctae , eiusque capitum, praela- 
torum, principum, pastorum, statuum eccle- 
siasticorum, saecularium, religiosorum, omnium- 
que qui maxime possunt gloriae tuae et saluti 
animarum prodesse et obesse. 


Parentum item, fratrum, benefactorum et 
amicorum meorum, qui se mihi commendarunt, 
qui me contristaverunt, aut quos ego con- 
iristavi, offendi, iuvare neglexi , quos per me 
indignum in viam salutis dirigere decrevisti , 
omniumque vivorum et defunctorum, pro qui- 
bus mori dignatus es. 


Horum omnium propitius miserere, defunctis 
requiem , vivisque gratiam concede, ut tibi 
perfectissime , sicut scis et vis, placeant, per 
merita beatae Virginis Mariae, matris tuae, et 
omnium sanctorum , quae tibi tuis unita offero 
repraesentanda aeterno Patri, (una cum omni« 
bus desideriis, conatibus et obsequiis meis 
valde' imperfectis,) cui olim obediens factus 
usque ad mortem, nunc gloriosus pontifex as- 
sistis ad interpellandum pro nobis. Pater res- 
pice in faciem dilecti filii tui, et per eum mi- 
serere nobis, gratiam largiens, ut te cum eodem 
dilecto filio tuo, et sancto Spiritu cognoscamus, 
amemus, laudemus ct glorificemus cum omni- 
bus electis tuis nunc et in aeternum. 


Miserere nostri Domine, miserere nostri, et 
adiuva nos, sicut nosti nobis necesse esse in 

corpore et anima. Scis omnia, potes omnia, 
qui vivis et regnas in saecula. 


Ilf. O regina sanctorum omnium, sancte an- 
gele custos, omnes sancti patroni mei, pro om- 
nibus beneficiis nobis collatis et conferendis in 
aeternum, magnificate Dominum mecum, et 
exaltemus nomen eius in idipsum. 

AD SACRUM FACIENDUM PRAEVIA 
. OBLATIO S. BONAVENTURAE. 


Ecce coelestis Pater, recolens mortem illam 
unigentii filii tui, Domini nostri Iesu Christi, 
offero tibi hanc hostiam, quam ipse olim ob-. 
tulit pro mea et totius mundi salute. Ecce ad 
altare tuae maiestatis transmitto oblationem 
vivam, quam tu in miseratione multa misisti 
ad altare crucis immolandam pro nobis. Re- 
cordare ergo illius sacrosancti sudoris, quasi 
guttae sanguinis decurrentis in terram. 

Respice illam virgineam carnem, verberibus 
crudeliter flagellatam , colaphis et alapis cae- 
sam , livoribus tumidam, sputis maculatam, san- 
guine cruentatam , spinis perforatam, clavis. 
confixam, lancea vulneratam. 

llla ergo pietas, quae filium tuum traxit et 
vicit, ut in statera crucis totius mundi peccata 
libraret, ipsa te cogat Pater misereri nobis. 
miseris. Respice, obsecro, non nostra peccata, 
sed in'faciem Christi tui. Non enim in iusti- 
ficationibus nostris preces nostras prosternimus, 
sed in multitudine miserationum tuarum. 


- 
Reap on 


LITANIAE EUCHARISTICAE 


TUM SACRIFICANTIBUS, TUM COMMUNICANTIBUS 
" UTILES, EX SACRA SCRIPTURA COLLECTAE. 


amp 


Nora. Quae his signis ( ) inclusa reperies , ad solos sacerdotes 
pertinent, et ab aliis praeteriri possunt.. 


Kyrie eleison. 
Christe eleison. 
Kyrie eleison. 
Parer de coelis Deus, qui sic dilexisti - 
mundum, ut filium tuum unigenitum 
dares, eumque pro nobis carnem su- 
mere, et crucem subire fecisti; 
2 Miserere mei, 
Ut cum totis visceribus, et intimis amoris af- 


fectibus te excipiam, et meipsum totum, 
quantus sum, tibi reddam, nec mihi sed. 


tibi vivam. 

ParER aeterne, qui amore nostri proprio 
filio non pepercisti , sed pro nobis 
omnibus illum tradidisti; Miserere mei , 

Ut tantae charitatis opus grata mente recolere, 
atque in hoc sacro mysterio commemorare 
valeam. 

ParER sanctissime, qui misisti filium 
tuum in mundum , non ut iudicet 
mundum, sed ut mundus salvetur per 
ipsum; | Miserere mei, 

Ut corpus et sanguis eius non mihi sit ad iu- 


dicium et condemnationem, sed ad vitam et 
salutem. 


Parter sapientissime, qui mirabili consilio 
salutem nostram operatus es in medio 
terrae, et filium tuum, quem ab ae- 
terno tibi aequalem genuisti, in tem- 
pore de virgine nasci, et in hoc sa- 
cramento novo et admirabili modo 
existere, et usque ad consummationem 
saeculi nobis adesse voluisti; 

Miserere mei, 


Ut tam ineffabilis gratiae et charitatis tuae be- 
neficiis nunquam ingratus inveniar. 


Parer optime, apud quem advocatum 
habemus Iesum Christum, qui est propi- 
tiatio pro peccatis nostris ; Miserere mei , 


Ut per eum peccatorum veniam et indulgentiam 
apud te consequi merear; ecce enim agnus 
Dei, qui tollit peccata mundi. 


PATER potentissime, qui voce clara tes- 
tatus es, hunc esse filium tuum dilec- 
tum, in quo tibi bene complacuit; 

Miserere mei, 


Et quia tibi de actibus meis placere non va- 
leo, respice in faciem Christi tui, ut per 
eum gratiam in oculis tuis inveniam. 

Parer liberalissime, qui iuxta promis- 
sionem filii tui dilectissimi dabis nobis, 
si quid petierimus in nomine eius; 

Miserere mei, 

Ut hoc, quod unice precor, obtineam ; nimi- 


rum, ne unquam indigue vel ad iudicium 
corporis et sanguinis filii tui mysteria sumam. 


Parer orphanorum, in’ quem sperant 
oculi omnium, et tu das illis escam 
in tempore opportuno; Miserere mei, 

Et panem quotidianum da mihi hodie; panem, 
inquam, vivum, qui de coelo descendit, ut 
- confirmet cor meum, et nutriat in aeternum. 


TI. 


Fi: redemptor mundi Deus, qui ex 
infinita charitate opus nostrae redemp- 
tionis suscepisti , et in castissimo Mariae 
virginis utero carnem sumens, in 
similitudinem hominum factus es, et 
habitu inventus ut homo; Miserere mei , 

Ut tam immensae charitatis tuae, et sanctissi- 
mae incarnationis memoriam intimo corde 


recolam, quoties per hoc sacramentum nas- 
ceris in anima mea. 


Irsu dulcissime Salvator, qui parasti 
mensam in conspectu nostro P anie 
omnes, qui tribulant nos; Miserere mei , 

Ut numquam: praevaleant. adversum me inimici 


 Waei, nec timeam mala, quoniam tu mecum 
es, et iir lioe sacramento mihi intime praesens. 

Iesu amabilissime, qui dixisti: Venite ad 
me omnes, qui laboratis et onerati 
estis, et ego reliciam vos; Miserere mei., 


Ut relever pondere peccatorum meorum, quo- 
niam sicut onus grave gravata sunt super 
me; et refice hoc coelesti pabulo esurientem 
ac deficientem spiritum meum. 


Iesu misericordissime , qui misertus es 
super turbas, diu te sustinentes , et 
non habentes quod manducarent, mi- 
rabili virtute potentiae tuae omnes ad 
satietatem pavisti ; Miserere mei, 


Ut non deficiam in via, si fuero coelesti frau« 
datus alimonia. 


Iesu liberalissime , qui pinguem nobis 
dedisti panem, praebentem delicias 
regibus , et cibas nos ex adipe fru- 
menti ; Miserere mei, 

Ut sicut adipe et pinguedine repleatur anima 
mea, nec arescat aliquando cor meum, si 
obliviscar comedere panem meum. 


Iesu benignissime, qui nos exhortaris ad 
sumendum te, dicens: Caro mea vere 
est cibus, et sanguis meus vere est 

otus ; et: Nisi manducaveritis carnem 

lii hominis, et biberitis eius sangui- 

nem, non habebitis vitam in vobis; 
Miserere mei, 


Et da mihi hunc panem et potum digne su- 
mere, ut non esuriam nec sitiam iterum, 
nec moriar in aeternum. 

Iesu suavissime, quem Zachaeus suscepit 
gaudens in domum suam, ac centurio 
prae reverentia non est ausus recipere 
sub tectum suum ; Miserere mei, 


Ut utriusque affectum, id est, amorem et ti- 
morem, semper iungam, cum te suscipio in 
domuin meam. 


Jesu humillime, qui etiam cum publica- 
nis et peccatoribus familiarius agere, 
et manducare dignatus es, dicens: 
Non esse sanis opus medico, sed male 
habentibus; Miserere mei, 


Ut ad me quoque peccatorem divertere digne- 
ris; sana animam meam, quia infirinatur ad 
mortem. 


Iesu rex magne et mirifice , qui, ut os- 
tenderes potentiam ac divitias regni tui, 
fecisti nobis grande convivium, et ad 
illud omnes, regni tui subditos tam 
amanter vocare dignatus es; 

Miserere mei , 


Ut ad hoc divinum convivium laetanter et 
propere, sed nunquain nisi veste nuptiali 
indutus accedam. 


Iesu amantissime, qui desiderio deside- 
rasti, antequam patereris, hoc pascha 
manducare cum discipulis tuis ; 

Miserere mei, 


Ut quemadmodum desiderat cervus ad fontes 
aquarum, ita ad te Deum vivum in hoc sa- 
cramento desideret anima mea. 

Jesu purissime, qui volens instituere hoc 
sacramentum, primum pedes discipu- 
lorum tuorum, positis in terram geni- 
bus, abluisti in signum puritatis ac 
munditiae, quam nobis haec 5s. mys- 

teria sumpturis commendatam esse vo- 
luisti ; - Miserere mei, 

Et amplius lava me ab iniquitate mea, eta 
peccatis meis munda me, non tantum pedes, 
sed et manus et caput abluens, id. est, ut 
affectus et opera et intentio pura sint, dum 

mensae tuae particeps esse cupio. 

Iesu benignissime, qui lignum vitae in 
medio paradisi, id est ecclesiae tuae, 
contra omnes morbos, et ipsam mor- 
tem animae nostrae posuisti; 
| | Miserere mei, 

Ut fructum vitae et immortalitatis inde capiam, 
et renovetur ex eo, sicut aquilae, iuventus 
mea. 

Iesu largissime , qui te ipsum nobis de- 
disti nascens in socium, convescens in 
edulium , moriens in pretium, et reg- 
nans demum daturus es in praemium ; 

| Miserere met, 

Ut pro tantis beneficiis omni tempore benedicat 
tibi anima mea, et omnia quae intra me sunt, 
nomini sancto tuo. 

Iesu. veracissime, qui te ipsum tradens 
in cibum et potum dixisti: Hoc est. 
corpus meum , quod pro vobis trade- 
tur; et: Hic est sanguis meus, qui pro 
vobis effundetur ; Miserere met, 

Ut non vacillem in fide et verbis oris tui, 
quia tu es ipsa veritas, in cuius ore non 
est inventus dolus aut mendacium; es quo- 
que Deus summe potens, apud quem non 
est impossibile omne verbum. 


Igsu mitissime, qui discessurus ex hoc 
mundo ad Patrem, reliquisti nobis 
iuge monumentum immensi amoris tui , 
et fecisti in hoc sacramento memoriam 
mirabilium tuorum , iubens nos hoc 
facere in tui commemorationem; 

Miserere mei, 


Ut semper memoria memor sim tui, ineffabilem 

pus sapientiam ac bonitatem tuam 

ic relucentem venerer assidue, nec unquam 
obliviscar omnes retributiones tuas. 


Iesu mansuetissime, qui nec Iudam a 
consortio discipulorum et mensa tua 
in ultima coena excludere voluisti; 

Miserere mei, 


Ut ego, beu nimis indignus et infidelis ser- 
vus tuus, nunquam cum luda fiam reus cor- 
poris et sanguinis tui. 


Iesu gratissime, qui peracto hoc myste- 
rio coram discipulis tuis Patri aeterno 
gratias egisti, et, hymno dicto, ad hor- 
tum, orationis locum, egressus es; 

; Miserere mei, 


Ut nunquam ab hoc tam excellenti convivio 
ingratus recedam, sed tanti beneficii seria 
consideratione, magis magisque in tui amo- 
rem exardescat anima mea. 

Iesv, sacerdos in aeternum, et pastor bone, 
qui temetipsum in ara crucis obtulisti 
victimam , et posuisti animam tuam 
pro ovibus tuis, easque pascis ipso 
corpore et sanguine tuo; Miserere mei, 

Et quia erravi sicut ovis quae periit, require 
servum tuum, et reporta me humeris tuis 
in ovile tuum, et pasce in loco pascuae, 
ubi me collocasti. 

Iesu clementissime, qui discipulis, in 
Emaus euntibus, te specie peregrini 
adiunxisti, et in fractione panis demum 
te cognoscendum  praebuisti ; 

| | Miserere mei, 

Ut te, quem sub his figuris vere mihi prae- 
sentem credo, etsi oculis non video, tandem 
revelata facie contemplari merear, et inte- 
rim, dum me dulci alloquio tuo et pabulo 
corporis tui pascere dignaris in via, amore 
et desiderio tui ardens in me sit cor meum. 


III. 


Srmurrus sancte Deus, qui mysterium in- 
carnationis Domini nostri Iesu Christi 
mirabili virtute divinitatis operatus es 
in utero virginis, eam ineffabili modo 
foecundans et sanctificans , ut dignum 
filii Dei habitaculum effici mereretur; 

| Miserere mei: 

Ut ego quoque eundem Dominum ac Deum 
meum sincero affectu ac puro corde in hoo 
sacramento concipere, et deinceps sanctis 
operibus palam ostendere valeam. 

S. Tumiras unus Deus, qui aperis ma- 
num tuam, et imples omne animal 
benedictione ; Miserere mei, 

Ut panis ille, qui confirmat cor hominis, detur 
mihi ad vescendum, et in fortitudine cibi 
ilius ambulem per hoc desertum usque ad 
montem sanctum tuum. 

S. Taiwiras unus Deus, qui filiis Israël in ' 
memoriam liberationis a dura servitute 
Pharaonis agnum paschalem, nostri sal- 
vatoris typum, edere iussisti ; 

Miserere mei, 

Ut quotiescunque sumo haec divina mysteria, 
nostrae redemptionis opus grata mente re- 
cogitem. 

S. Tamiras unus Deus, qui filios Israël, 
per desertum euntes, manna de coelo 
et cibo angelico, omne delectamentum 
in se habente, pavisti, sed tandem 
super eo nauseantes severe punisti; 

Miserere mei, 

Ut purgato cordis palato. gustem et videam, 
quam suavis sit Dominus, nec unquam nau- - 
seet anima mea super cibo isto tanquam le- 
vissiumo. 

S. Trinitas unus Deus, qui non semel 
olim irreverentiam et iniuriam, circa 
sacrificium et arcam (figuras tantum 
et umbras huius sacramenti nostri) com- 
missam, gravi punitione castigasti; 

Miserere mei , 


EUCHARISTICAE. 139 


Ut his exemplis monitus, cautius, sanctius 
et religiosius sacrosancta mysteria tua trac- 

. tare satagam. 

[S. Tuwiras unus Deus, qui pro infinita 
clementia tua elegisti me in ministrum 
tuum , et de stercore erigens paupe- 
rem, voluisti me fungi sacerdotio, ut 
offeram tibi dona et sacrificia in odo- 
rem suavitatis; Miserere mei, 

Ut huic tam sublimi et sanctae vocationi dignis 
moribus respondeam, tibique puris manibus 
ac mundo corde semper immolem sacrificium 
laudis, et reddam tibi Altissimo vota mea.] 

[S. Trinitas unus Deus, qui vis sanctos 
habere ministros, dicens: Sancti estote, 
quoniam ego sanctus sum; Miserere mei , 

Ut a terrenis curis et carnis desideriis abstra- 
hatur cor meum, ut in sanctitate et iustitia 
coram te servire valeam omnibus diebus vi- 
tae meae.] 


V. 


Sancra Mana, quae sola inter mulieres 
benedicta, ad altissimum Dominicae 
incarnationis mysterium electa, et a 
Spiritu sancto praeparata, Dominum 
coeli et terrae castissimis visceribus 
tuis concipere, novem mensibus ges- 
tare, ac mundo salvatorem edere me- 
ruisti; | Ora pro me, 

Ut et ego indignus famulus tuus hunc ipsum 
Dominum, imo filium tuum pura mente in 
hoc [sacrificio] (vel) sacramento suscipere et 
portare [aliisque dispensare] valeam. 

OMNES ss. ANGELI, et ARCHANGELI, qui Do- 
minum vestrum, Sn nos hominem 
factum, humiliter adorastis, et iacen- 
tem in praesepio regem vestrum cum 
stupore venerati estis, nec non gau- 
dium de nato salvatore nunciastis , et 
iam regnanti in coelis ad ministerium 
semper adsistitis , quin etiam ipsum 
altare, celebrante sacerdote, frequentes 
ac venerabundi cingitis; « Orate pro me , 

Ut et ego hunc panem angelorum digno sem- 
per honore tractem, et eius frequenti usu 
sic confirnetur cor meum, ne unquam mihi 
praevaleant inimici mei. 

a Jta testantur S. Patres: Chrysostomus, Gregorius 
M. Vide in Aphoris. nostris Eucharist. 

S. Iosern, qui in sponsum Mariae Dei- 
parae, et in nutritium. Christi Iesu a 

Deo delectus, sponsae et coniugi tuae 
sedulam curam et obsequium ,. alumno 
ac filio tuo putatitio omnem cultum et 
honorem praestitisti ; Ora pro me, 

Ut et ego utrique sedulo famulari valeam, et 
praesertim Christo in venerabili sacramento 


debitum cultum ac reverentiam semper ex- 
hibeam., 7 


VI. 


S. Simeon , qui longa exspectatione et 
vehementi desiderio Messiam videre 
cupivisti, eumque tandem oculis tuis 
cernere , et in ulnas tuas suscipere 
meruisti , dicens prae gaudio: Nunc 
dimittis eté.; Üra pro me, 

Ut et ego ardenter desiderem videre Iesum in 
gloria, nec minus vehementi desiderio ad 
ipsum in hoc sacramento vere praesentem 
semper anhelem, eumque suavissime com- 
plecti merear ulnis animae meae. 


'S. Macr et Reces, qui stella duce de 
longinquo venientes, ad regem regum 
recens natum properastis, eique mu- 
nera vestra singulari fide et intima 
devotione, ars prin in terram, hu- 


militer obtulistis; Orate pro me, 


Ut ego quoque ad hunc ipsum regem, vere in 
hoc sacramento praesentem, adorandum, et 
muneribus meis licet exiguis hónorandum, 
simili fide et religione veniam, vel potius 
donis eius praeveniar, et simili, qua vos, 
clementia suscipiar, 


Omnes Ss. PATRIARCHAE et PnoPHETAE, qui 
variis typis, figuris et umbris huius 
sacrificii et sacramenti mysteria prae- 
figurastis, et ad Messiam ingenti desi- 
derio, multis votis ac suspiriis anhe- 
lastis ;. | Orate pro me, 

Ut ego, non quidem umbram, sed rem ipsam, 
non figuram, sed ipsam veritatem, non ar- 
cam, sed Sanctum Sanctorum, non oves aut 


boves , sed ipsum Dei filium sancte tractare, 
ac puro corde complecti valeam. 


Onnzs Ss. Innocentes, qui Christo recens 
nato tenella corpora vestra, et ipsos 
infantiae atque innocentiae annos no- 
velli martyres consecrastis ; Orate pro me, 

Ut ego ingrediar in innocentia mea ad altare 
Dei, et una cum hoc [sacrificio] sacra- 
mento me ipsum Dco meo hostiam vivam, 
sanctam , placentem offerre valeam. 


S. Ioaxwrs BaPrisTA, qui visitatus a Christo 
et matre eius exultasti prae gaudio in 
utero matris tuae, postmodum vero 
indignum reputabas te, qui solveres 
corrigiam  calecamenti eius, dignus 
tamen, qui, ipsius Christi. praeconio, 
maximus inter natos mulierum, et 
plusquam propheta audires, et sacrum 
ipsius verticem baptizando contingeres; 

Ora pro me, 


Ut et ego laetabundus introeam ad altare Dei, 
ad Deum qui laetificat iuventutem meam; 
sed tamen non sine timore et profunda hu- 
militate coram tremenda eius maiestate com- 
parere studeam. 


VII. 


S. Perre , princeps apostolorum, qui Chris- 
tum filium Dei vivi, non quidem ex 
instinctu. carnis et sanguinis, sed ex 
revelatione aeterni Patris in coelis, 
confessus es, et pascendas ab eo oves, 
sed etclaves coeli accepisti ; Ora pro me , 


Ut ego in hoc sacramento viva et immobili 
fide confitear verum Deum ac Dominum 
meum lesum Christum , eumque vere ac 
realiter hic praesentem agnoscam, proinde- 
que eum, ut par est, reverear. 

S. PaurE, qui factus ex lupo agnus, ex. 

^ persecutore praedicator evangelii, ex 
vase contumeliae vas electionis, et 
raptus in tertium coelum de coelesti- 
bus mysteriis singulariter edoctus 
fuisti, adeoque institutionem et legi- 
mum usum huius sacramenti gravissimi, 
verbis tradidisti; Ora pro me, 

Ut ego accessurus ad haec tremenda mysteria, 
prius serio iuxta monitum tuum probem me- 
ipsum, solicite cavens, ne illa ad iudicium 
et mortem suscipiam, nec unquam reus ef- 
ficiar corporis et sanguinis Domini. 

S. Ioannes, dilecte Domini, qui in novis- 
sima coena singularis tui erga magis- 
trum, eiusque vicissim erga te amoris 
fiducia recubuisti super pectus Domini, 
et inde suxisti fluenta coelestia, quae 
eructasti postea scribens evangelium, 
et instar aquilae sublimius evolans ad 
contuenda, nobisque reseranda divini 
et incarnati verbi mysteria; Ora pro me, 

Ut ego ad Christum salvatorem meum, in sax 
cramento praesentem, magis trahar amore, 
quam deterrear timore, et sancta fiducia in- 
nitar super dilectum meuin , hauriamque in 
gaudio aquas vitae de fontibus salvatoris. - 

Omnes Ss. ÁArosrorr, qui in ultima coena. 
ab ipso Christo salvatore sacerdotes 
creati, potestatem accepistis consecrandi 
haec Ss. mysteria , sed praemissa pe- 
dum lotione, quasi symbolo puritatis, 
de interiori munditie hüc necessaria 

admoniti, et sic ad verum agnum, 
id est, corpus et sanguinem Domini 
vestri manducandum admissi estis ; 

Orate pro me, 

Ut et ego gratiam et munus sacerdotii (per 
vestros successores. manuum impositione mihi 
collatum) debito honore venerer, et nonnisi 
mundata prius conscientia ad porticipanda 
haec divina mysteria veniam. 

Ss. EvANGELISTAE, qui institutionem huius 
sacramenti illustri testimonio asseruis- 
tis; Orate pro me, 

Ut ego plena fide, spe viva, charitate fervida 
hoc magnum mysterium venerari semper ac 
participare valcam. 

Onnzs Ss. Discievri Domisi, qui una cum 
primis fidelibus perseverantes eratis 
quotidie in communicatione fractionis 
panis, ita ut credentium esset cor 
unum et anima una, nec quisquam 
aliud suum esse diceret; 

Orate pro nobis, 

Ut et nos, qui de uno pane et de uno calice 
participamus, nonnisi in unione pacis et 
vinculo charitatis ad sacramentum pacis et 
amoris accedamus , id ipsum dicamus et sen- 
tiamus omnes, et sic unanimes uno ore 
honorificemus et glorificemus Deum et Do- 


minum nostrun lesum , qui est pax nostra, 
faciens utraque unum. 


VIII. 


Omnes Ss. Manrvngs, qui Christo, regi 
martyrum, corpus et sanguinem suum 


~ 

nobis in ara crucis et communionis 
offerenti, corporis et sanguinis vestri 
victimam reddistis; Orate pro me, 


Ut ego spirituali martyrio mortificem mem- 
bra mea super terram, et [oblaturus] sus- . 
cepturus sacra mysteria, me ipsum prius 
mactem Deo hostiam vivam, acceptabilem, 
sanctam, Deoque placentem, sacrificium ius- 
titiae, in odorem suavitatis. 


Omnes Ss. PoxriFicEs et CowrEssonEs sa- 
cerdotes Domini, qui ut ministri Christi, 
et fideles dispensatores mysteriorum Dei, 
sancte functi estis sacerdotio , et pro 
populo hostiam placationis frequenter 
obtulistis, eundemque pane verbi et 
sacramenti indefesse pavistis; 

Orate pro me, 

Utet ego munere fidelis [sacerdotis] christiani 
strenue fungar, ne oblata salutis remedia 


sprevisse, vel gratiam Dei in vacuum recepisse 
forsan inveniar. 


IX. 


S. Francisce, qui conscius puritatis ac 
sanctitatis E sacerdotium requisitae, 
ab eo prae reverentia abstinuisti; 
| Ora pro me, 

Ut et ego munus tam sanctum et sublime cog- 
digne aestimare ac honorare studeam. 


S. Tnoma de Aquino, qui angelico pollens 


ingenio, et excellenti doctrina cultum 
10 

ac venerationem sanctissimi sacramenti 
singulariter in ecclesia promovisti ; 
| Ora pro me, 

Ut huius sacramenti fides, devotio et reverentia 
magis indies crescat ac proficiat in anima 
mea. | 

Omnes Ss. Monachi et EnEwITAE, qui egressi 
de aegypto huius seculi, id est, mundo 
mortui, et avulsi ab uberibus, ablactati 
a lacte, quod propinat mundus, non 
amplius suspirastis ad ollas carnium, 
sed concupiscentias carnis viriliter cal- 
cantes, ilio angelorum, manna de 
coelo, pane vivo pavistis in deserto 
huius seculi animas vestras, donec 
veniretis ad terram promissionis lacte 
et melle manantem; Orate pro me, 

Ut ego viles aegypti cibos fastidiam, voluptates, 
inquam, seculi spernam prae desiderio huius 
eibi coelestis, nec delecter siliquis porcorum, 
eui datum est vesci pane filiorum. 

Omnes Ss. VinoimsEs et VipuaE, quae plus- 
quam virili animo constans propositum 
continentiae et castitatis arripuistis , 
adeoque obtulistis corpora vestra hos- 
tam vivam sponso vestro Deo viventi, 
regi seculorum immortali, et sic cas- 
tas ac perpetuas cum sponso nuptias 
celebratis ; | Orate pro me, 

Ut ego per vinum germinans virgines castitatis 
zelum imbibam, ac continuc puri cordis amore 
indissolubile teneam cum sponso vestro con- 

aubium, eumque in hoc sacramento vere 

praesentem | medullitus ac totis visceribus 
ampíectar et exosculer. 


X. 


S. Mania MAGDALENA, quae una cum so- 
rore Christum hospitio excepisti, sed 
vacans a ministerio, et sedens ad pe- 
des Domini, audiebas verbum illius; 
alias quoque in convivio pharisaei 
pedes Domini lacrymis tuis ubertim 
manantibus lavisti , et capillis tersisti, 
sic et amorem in Dominum, et dolo- 
rem criminum palam ostendens; de- 
nique pendenti in cruce adhaesisti, 
et sepultum vi amoris aestuans quae- 
sivisti; | Ora pro me, 

Ut et ego a curis seculi abstraham cor meum, 
et quaeram prae omnibus in otio sancto va- 
care Deo; accessurus vero ad Dominum 
meum in hoc sacramento, prius contriti cor- 
dis lacrymas offeram Deo meo, et crucifixo 


libenter adhaeream, non quaerens gloriari, 
nisi in cruce Domini mei lesu Christi. 


Onnzs Sancti et Errgcri Drei, qui iam re- 
velata facie , in patria, visione beata 
adspicitis, et pleno iam ore manduca- 
tis panem illum, quem nos nonnisi 
per speculum in aenigmate conspici- 
mus, et aliena specie velatum accipi- 
mus. Vos enim felices portum tenetis, 
ad quem nes miseri tendimus. O quot 

inter tempestates et pericula viatico 

egemus, ut superemus ! Viaticum Chris- 
tus est; via utique, veritas, et vita, 
unicum solatium peregrinationis nostrae; 

Orate pro nobis, 


Ut eo nos saltem sustentemur in via, donec 
vobiscum et nos satiemur ab ubertate domus 
Dei, et torrente voluptatis eius potemur in 
patria. 


ORATIO. 


Deus , qui nobis sub sacramento mirabili 
passionis tuae memoriam reliquisti, tribue, 
quaesumus, ita nos corporis et sanguinis tui 
sacra mysteria venerari, ut redemptionis tuae 
fructum in nobis iugiter sentiamus. Qui vivis 
et regnas in unitate Spiritus sancti Deus, per 
omnia secula seculorum. Amen. 


ORATIO ANTE COMMUNIONEM. 


O benignissime Iesu, in unione illius chari- 
tatis, liberalitatis, gratitudinis, devotionis et 
dignationis, qua tu in ultima coena hoc sacra- 
mentum  instituisti, sumpsisti, apostolis tuis 
sumendum dedisti, et voluisti illud in tui me- 
moriam a sacerdotibus et fidelibus tuis usque 
in finem saeculi offerri ct sumi ; da mihi et 
omnibus celebrare sacrificium, et communicare 
volentibus, sic pure, revcrenter, amanter et 
devote corpus et sauguinem suum offerre et 
sumere, ut fructum omnem, ad quem hoc sa- 
cramentum instituisti, et quem in ullis unquam 

iis devote communicautibus, vel et offerenti- 
bu: operatus es, in nobis etiam opereris, ad 
iuam et sanctorum gloriam , nostramque et 

omnium, pro quibus tenemur aut inlendunus 
offerre, aut orare, salutem praesentem et pere 
petuam. Amen. 


ORATIO POST COMMUNIONEM, 
PRAESERTIM. IN MORBO. 


Gloria tibi Christe, qui in dulcedine tua 
pauperem meam animam visitare et refocillare 
dignatus es. Nunc dimittis servum tuum Do- 
mine, secundum verbum tuum in pace. lam 
te teneo , dulcis amor, iam ultra non dimitto 
te, iam mundo et omnibus, quae mundi sunt, 
lubens valefacio, iam gaudens ad te venio, 
Deus meus. Nihil amodo, nihil, o bone Iesu, 
me separabit a te ; tibi enim Christe coniunc- 
tus sum, in te vivam, in te moriar, et in te, 
si volueris, in aeternum permanebo. Vivo iam 
non ego, vivit vero in me Christus. Taedet 
nunc animam meam vitae meae, cupio dissolvi 
et esse cum Christo ; mihi enim vivere Chris- 
. tus est, et mori lucrum. Iam non timebo 
mala ambulans in regione umbrae mortis, 
quoniam tu mecum es Domine, et sicut de- 
siderat cervus ad fontes aquarum, ita deside- 
rat anima mea ad te Deus ; sitivit anima mea 
ad Deum fontem vivum, quando veniam et 
apparebo ante faciem Dei mei? 


Benedic mihi Iesu amantissime, et nunc in 
pace dimitte me, quoniam vere tuus sum ego, 
et in aeternum ultra nunquam dimittam te. O 
si felici tibi copula nunc socier in aeternum; 
o si totus in te immergi, totus absorberi et 
sepeliri in te merear; o si anima mea, inter 
amplexus tuos suaviter requiescens, absorbeatur 
tota in te, et felicissime fruatur te Deo ama- 

tore suo. Quid mibi iam ultra cum mundo, 
mi amantissime lesu? Ecce nec in coelis quid- 
quam praeter te volui. In manus tuas Domine 
lesu, commendo spiritum meum. Recipe me, 
duicis amor, ut in aeternum mihi bene sit in 
te, et in pace suaviter in te obdormiam et 
requiescam. Amen. 


ASPIRATIONES DEVOTAE 


ÀD MEMBRA CHRISTI CRUCIFIXI. 


Salve Jesu , dux sanctorum , 
Mundi lux, rex angelorum, 
Via, vita , veritas. 
Pax et salus filiorum, 
Tua quos o vir dolorum, 
Gignit mors et charitas. 
Pater noster. Ave Maris. 


DECAS I. DIE DOMINICA. 


AD PEDES. 


Ave lesu, rex praeclare, 

Super omnes lesu chare, 

Tuae crucis me consortem 

Fac, ut tecum gustans mortem, 
Intrem tecum gloriam. 


Culpa terret huc tendentem, 

Sed crux, visa fulcit mentem, 

Quin affixum dum te cerno, 

Toto corde me prosterno, 
Nec despero veniam. 

Clavos pedum plagas duras, 

Et tam grandes, heu, fissuras, 

Circumplector ex affectu, 

Sed exhorrens in aspectu, 
Tam dolendo vulnerum. 


Tantae grates charitati,: 

Quas agemus sic salvati? 

O redemptor perditorum, 

O susceptor orphanorum, 
Pater clemens pauperum! 


Dulcis Iesu, pie Deus, 

Unum quaerit amor meus; 

Habens te, quid non habebit? 

Totus mundus quid valebit 
Sine tuo numine? 


Plagas tuas rubicundas, 

Et cavernas tam profundas, 

O me sinas introire, 

Ut hic tuae latens irae, 
Protegar a fulmine. 


Coram cruce procumbentem, 
Tuos pedes amplectentem, 
Non me bone Iesu sperne, 
Sed ut Magdalenam cerne, 
Tuis stratam pedibus. 


In hac cruce stans erectus, 
O si spectet me dilectus, 
Sicut Petrum tunc respexit, 
Cum hic lapsus resurrexit, 
De peccati sordibus. : 


Quaeram Iesum, sed in cruce; 
Nec spe fallar ipso duce, 
O dilecte (si digneris) 
Ecce me, fac amplezxeris, 
Et sub alis protege. 


- 

O per sacros precor pedes, 
Duc nos tecum cobhaeredes, 
Pedes nostros per desertum, 
Ambulantes in incertum, 
Via pacis dirige. 
Salve Jesu, dux sanctorum, 
Mundi lux, rex angelorum, 
Fia, vita, veritas. 
Pax et salus filiorum, 
Tua quos, o vir dolorum, 
Gignit mors et charitas. 
Pater noster. Ave Maria, 


DECAS II. FERIA II. 


AD GENUA. : 


Salve Iesu, fons bonorum, 
Spes et vita peccatorum, 
Agnus purus, verus Deus, 
Crucis ligno tanquam reus, 
Lassis pendens genibus. 


O quam pauper ! o quam nudus! 
Qualis, heu, in cruce ludus 
Verbum Patris fuit factus! 
Sponte tamen, non coactus 
Traditus nocentibus. 


Iesu, nostrae spes salutis, 
Et redemptor servitutis , 
Tune servis redimendis, 
Servus factus huc descendis, 
De coelorum culmine ? 


O maiestas infinita ! 

O res saeclis inaudita ! 

Quid pro tali charitate 

Non dem tota voluntate? 
Sanguinem pro sanguine ? 

Vacillantes tu firmasti, 
Tu trementes confortasti, 
Quin elisos erexisti, 
Compeditos tu solvisti, 
Coeli planans ardua. 


O mi Iesu, fons salutis, 
Quantae signa das virtutis ! 
Inde tibi tam coelestes, 

Et inferni, quam terrestres, 


lure curvant genua. 


Amor tuus, amor fortis, 
Non extinctus aquis mortis. 
Per hunc, pia mihi cura, 
Precor, adsis in pressura, 
Fac a morte liberer. 


. Quid, heu, miser sura facturus, 

Actu vilis, corde durus? 

Nonne vivam salvatori ? 

Qui non fugit pro me mori, 
Ne sons ego morercr? 


Tui tractus per amorem, 
Ecce sequor in odorem ; 
Impar quidem charitate, 
Sed pro tua pietate 
Supple, vel dissimula. 


Aequo minus est quod prm 

Corpus obstat hoc quod gesto; 

Sed tu vides imperfectum , 

Et tu solus, qui defectum 
Viudices a macula. 


Salve lesu dux sanctorum, 
Mundi lux, rex angelorum, 
Via, vita, veritas, 

Pax et salus filiorum, . 
Tua quos o vir dolorum, 


Gignit mors ct chartas. 
Pater noster. Avc Maria. 

DECAS II. FERIA TERTIA. 


AD MANUS. 


Salve Iesu, pastor bone, 
Heu, quam lassus ex agone, 
Nec non crucis mole fractus, 
(Quam portasti procul tractus) 
Fixis pendes manibus ! 


Manus sanctae vos avcte, 
Quasi rosis adimpletae , 
Dirae crucis ramis iunctae, 
Et crudeli ferro punctae, 
Rivis decurrentibus. , 


En ut sanguis circumquaque 
Manu fluit ex utraque, 
Heu cruore purpuratae! 
Manus elavis perforatae! 

O salutis pretium! 


Manus cruci copulatas , 
Sed ad opem haud ligatas 
Rebus duris contemplabor, 
Nec me vana spe solabor 
Contra morae taedium. 


Stipulantur quas exponis 
Manus plenae coeli bonis, 
Queis auditum et loquelam , 
Visum dabas et medelam, 
Miserator omnium. 


Optans per te reddi sanus, 
Tuas supplex posco manus. 
Sane me, et salvus ero; 
Potes enim, quid ni spero? 
Medice languentiuin. 

In tam lata charitate 
Num fraudabor bonitate ? 
O per crucem precor almam, 


- Perduc nos ad crucis palmam, 


Debellatis hostibus. 


Causa mel sic extensus, 
In te meos trahe sensus, 
Meum posse, velle, scire 
Fac a cruce non abire, 

Sed adstringe manibus. ~v 


Manus, o quae nos plasmastis , 
Et corruptos reparastis , 
Quidnam reddet bonis tantis, 
Plagis duris, rivis sanctis 
Pauper et inutilis ? 


En cruore tuo lotum, 

Tibi me iam dedo totum, 

Tuae sanctae manus istae 

Me defendant, Iesu Christe, 
Cunctis in periculis. 


` Salve lesu, dux sanctorum, 
Mundi lux, rex angelorum, 
Fia, vita, veritas. 
Pax et salus filiorum , 
Jua quos o vir dolorum, 
Gignit mors et charitas. 
Pater noster. Ave Maria. 


DECAS IV. FERIAS IY. 
AD LATUS. 


Salve Iesu, summe bonus, 

Ad parcendum mire pronus. 

Membra tua macilenta, 

Heu, quam dire sunt distenta! 
Sed et ossa torrida! 


1 

Ave latus salvatoris, 
In quo latet mel dulcoris, 
Ex quo patet vis amoris, 


. De quo scatet fons cruoris, 


Corda rigans arida. 


Ave latus, quod palpavit 
Thomas, fide dum nutavit. 
Eia nobis hic iucunda 
Porta patet ad foecunda: 
Salvatoris pascua. 


En huc ego iam propinquo, 
(Parce lesu, si delinquo,) 
Verecunda quidem fronte, 
Bonitatis tamen fonte, 
Provocor ad ardua. 


O fons dulcis super vinum, 

Virus pellens serpentinum! 

Qui sititis huc venite, 

Et gaudentes hinc haurite, 
En fons vitae scaturit. 


Plaga rubens aperire, 
Fac cor meum te sentire. 
O si detur introire, 
Quid tunc amplius sitire 
De terrenis poterit ? 


O quam dulcis sapor iste, 
Quo gustaris, lesu Christe, 
Hoc imbuta mens sapore, 
Mirum, si non ex amore, 
Carnis rumpat vincula. 


Tuum latus en contingo, 

Et ardenter ad me stringo, 

Iuxta te me, Iesu, pone; 

Nam sic luctans cum dracone 
Non timebo iacula. 

In hac fossa me rccondce, 
Induc meum cor profunde, 
Ubi degens convalescat , 
Et in pace requiescat, 

Vim non timens hostium. 


Hora mortis fac reatus 
Expers ; ; tuum petam latus, 
Cui iungar cum beatis, 
Nec kolar praeparatis 
Laqueis venantium. 


Salve Tesu, dux sanctorum, 
Mundi lux, rex angelorum, 
Via, vita, veritas, 
Pax et salus filiorum, 
Tua quos o vir dolorum, 
Gignit mors et charitas. 
| Pater noster. Ave Maria. 


DECAS V. FERIA V. 


AD PECTUS. 


Salve salus mea Deus, 

lesu, dulcis amor meus! 

Salve pectus venerandum, 

Cum tremore frequentandum 
Vitae domicilium. 


Summae thronus tu virtutis, 

Forma tectus servitutis, 

Tu voluptas beatorum, 

Sed et robur afflictorum, 
Inopum refugium. 


Eia, Christe, tuum, pectus 
Myos trahit en affectus ; 
O si vagos comprehendat , 
Et algentes mox succendat 
Sacri flamma pectoris! 

Pectus mihi praesta mundum, 
Ardens, pium, verecundum, 
Forte, patiens, benignum, 
Sine quo quid aget dignum 
Pigra moles corporis? 


Pectus habes et candoris, 

Et superni plenum roris. 

"Eu hoc nostrum coelo satum, 

Sed, heu, terris inclinatum 
Tu divinis imbue. 


Splendor Patris et figura; 
Dare gaudens ex natura. 
Desolatis et egenis, 
Bonitatis unda plenis 
Cataractis influe. 


O praedulce Iesu pectus, 
Tuo fiam dono rectus, 
Expeditus ab erratis, 

. Vi transcendam charitatis 
Carnis desideria. 


En abyssus hic sophiae, 

De qua vena mentis piae 

In dilectum quondam fluxit, 

Dum recumbens in te suxit 
Abdita mysteria. 


Hic thesaurus bonitatis, 

Arca viva deitatis , 

Officina charitatis, 

Et totius Trinitatis 
Nobile triclinium. 


Ave sanctum Dei templum, 
Nobis patens in exemplum. 
O totius author boni, 
Fac electis nos apponi ` 

In terra viventium. 

Salve lesu, dux sanctorum, 
Mundi lux, rex angelorum, | 
Fia , vita , veritas. 
Pax et salus filiorum, 
Tua quos o vir dolorum, 
Gignit mors et charitas. 
Pater noster. Ave Maria 


DECAS VI. FERIA VI. 
AD COR. 


Summi regis cor aveto, 
Te saluto corde laeto, 
Te complecti me dilectat. 
Istud unum quod affectat 
Cor ad Deum sitiens. 


O quis amor cor urebat! 
Quis te zelus tunc urgebat! 
Cum te prorsus exhaurires , 
Ut te nobis impartires 

O fons indeficiens! 


O mors dira, mors amara, 
Mors immitis et avara! 

Quae nec lesum praeterivit , 
(Per quem mundus omnis vivit) 


Rumpens cor dulcissimum. 


O per mortem quam tulisti, 
Et cor fodi permisisti , 
Meum precor intellectum 
Redde simul et affectum 
Cordi tuo consonum. 


In medullam cordis mei 
(Haec est meae summa spei) 
Tuus amor inseratur, 
Meus in te transferatur 

His: eaducis altior. 


AD MEMBRA CHRISTI. 


Quisquis amat sed sincere, 


Hoc, quod loquor, sentit vere. 


Nullus modus est amori ; 
Pro dilecto suadet mori 
Amor morte fortior. 


Amans vivit per amorem, 
Nescit moras, vincit morem, 
Legit, scribit, studet, plorat, 
Psallit, orat et laborat, 

Nulli cedit aspero. 


Sit haec prima mihi cura, 
Ut te mente quaeram pura. 
O quam vere tunc laetabor, 
O quam felix gloriabor, 

Ubi te possedero! 


Pande cordis tui sinum ; 

Scis queis meum sit vicinum. 

En, mi Iesu, cor paratum, 

Cape, ne vis potestatum, 
Caro, mundus rapiat. 


Huc anhelat, huc movetur; 
Ubi pauset et movetur. 
En, se tibi vult unire, 
Noli precor, fastidire ; 

Fac te solum sapiat. 


Salve Tesu, dux sanctorum, 
Mundi lux , rex angelorum, 
Via , vita , veritas. 

Pax et salus filiorum, 
Tha, quos o vir dolorum, 
Gignit mors et charitas, 


161 


Pater noster, Ave Maria. 

DECAS VII. SABBATHO. 
AD CAPUT. 


Salve caput coronatum, 
Totum spinis cruentatum, 
|,  Conquassatum , vulneratum, 
Sputis, plagis deformatum ; 
O coelorum gloria! 


"Vultus Tesu speciosus, 
Sed Iudaeis odiosus ; 
Heu, quem praefert nunc pallorem, 
Cuius spectans in decorem 
Coeli gaudet curia. 


Priscus vigor, flos et viror, 

Quo recessit, lesu, miror. 

Ut lux solis in defectu , 

Sic appares in aspectu, 
Nec est tibi species. 


O mi lesu sic affectus, 

Pro me vilis et despectus ; 

Cum favoris tui signo i: 

Patens, precor, sit indigno 
Tua mihi facies. 


Quid si reum dediguaris , 
Vide quorsum patiaris 
Tot labores et sudores, 
Tot dolores et pavores, 
Mortis et supplicia. 


Hac confisum passione, 

Me tuere pastor bone. 

Ovem, quam sic quaesivisti, 

lamque care redemisti, 
Duc ad vitae pascua. 


AD MEMBRA CHRISTI. 163 


Jesu caput militantis 

Coetus, atque triumphantis , 

Fac per caput sic tractatuin, 

Ne sim membrum delicatum 
Sub spinoso capite. 


Tuae sanctae passioni 
Me consortem fac apponi. 
Quin per crucem tecum mori, 
Praesta crucis amatori, 

Dum hoc versor climate. 


Sed cum portus instat mortis, 
Sis auditor quaeso fortis. 
In suprema mortis hora 
Veni, lesu, sine mora 
Cum salutis anchora. 


Cum me voles hinc migrare, 
Bone Tesu dux appare. 
Esto clemens advocatus, 
Nec ut Iudex accuratus 
Mea penses opera. Amen. 


164 ASPIRATIONES PIAE 


SALUTATIONES 
AD QUINQUE CHRISTI VULNERA. 


UKA CUM PETITIOXE PRAECIPUARUM VIRTUTUM. 


1. AD VULNUS DEXTRI PEDIS. 


PRO HUMILITATE. 


Salve vulnus gratiosum 
Christi flucns sanguine ; 
Cor da mihi fructuosum, 
Vacans omni crimiuc, 
Simplex, humile, zelosum, 
. Imo gaudens ordine. 
Pater noster. Ave Maria. 


9. AD VULNUS SINISTRI PEDIS. 
PRO C bbgu pude 


Salve plaga peramaena, 
Profluens solatio ; 

Per tc fiat in me plena 
Carnis castigatio. 

Casto tibi mens serena 
Iungat se consortio. 


Pater noster. Ave Maria. 


AD VULNERA CHRISTI. 165 


3. AD VULNUS DEXTRAE. 
PRO — S 


Salve rubens ex cruore 
lesu plaga dexterae; 
O fac tua cum fervore, 
lussa quaeram propere, 
Geram corde, promam ore, 
Praestem promptus opere. 


Pater noster. Ave Maria. 


4: AD VULNUS SINISTRAE. 


PRO MANSUETUDINE. 


Salve levae vulnus Christi, 
Sanguine purpureum ; 

Fac me quovis casu tristi 
Mitem et pacificum; 

Cunctis quos tu redemisti, 
Lenem ac benevolum. 


Pater noster. Ave Maria. 


5. AD VULNUS CORDIS. 


PRO CHARITATE. 


Salve scissum cum dolore 
lesu cor dulcissimum, 

Nobis patens ex amore ; 
Praesta cordis gaudium. 

Det virtutum cum splendore 
Charitas incendium. 


Pater noster. Ave Maria. 


166 HYMNUS. 


HYMNUS 


DE SEPTEM DOLORIBUS B. V. MARIAE. 


DOLOR I. 


Ave dulcis mater Christi, 
Quae cor tuum gladio 

Transfigendum discis tristi 
Senis vaticinio. 

Tanti memor fac doloris, 
Mihi sis praesidio, 

Ut post vallem hanc moeroris 


Coeli reddar gaudio. Ave. 


DOLOR Il. 


Ave dulcis mater Christi, 
Quae prae regis furia 
Saevientis caede tristi, 
Fugis exul patria. 
O regina beatorum, 
Memor sis exili ; 
Fac infractus vi malorum 
Fiam consors filii. Ave. 


HYMNUS. 167 


DOLOR Ill. 


Ave dulcis mater Christi, 
Natum lugens inclytum. 
O quam tristis .quaesivisti 
Triduo iam perditum! 
Huius memor o doloris, 
Christum fac inveniam, 
Et inventum per amoris 
Nexum semper teneam. Ave. 


E 


DOLOR IV. 


Ave dulcis mater Christi, 
Quae dilectum filium 
Capi, caedi flens vidisti 
Manibus crudelium. 
O per poenas patientis 
Nobis sit impunitas, 
Per amorem condolentis 
Matris crescat charitas. Ave. 


DOLOR V. 


Ave dulcis mater Christi, 
Quae sub crucis arbore 
Gemens natum morte tristi 
Vides, heu, succumbere. 
O per ensem hunc doloris, 
Qui tunc scidit animam, 
Fac me firmet vis amoris 
Mortis ad victoriam. Ave. 


168 HYMNUS. 


DOLOR VI. 


Ave dulcis mater Christi, 
Quae de cruce mortuum 
Ulne natum suscepisti, 
Madens unda fletuum. 
Eia, pracstet vis doloris, 
Mater plena gratiae, 
Ut supremis server horis 
Gremio clementiae. Ave. 


e 


DOLOR VII. 


Ave dnlcis mater Christi, 
Quac sepulchro conditum 
Plagcns natum, heu, quam tristi 
Mente volvis abitum! 
In virtute tot dolorum, 
Quos tulisti fortiter, 
Omnem contra vim malorum 
Stare nos viriliter, 
Demum sorte beatorum 
Fac gaudere iugiter. Ave. 


